
LÄHTEENÄ 

tähän kertomukseen Kreikan ja Persian taistelusta on paraasta päästä 
käytetty Eduard Meyerin teosta »Geschichte des Alterthuras*. josta 
paikka paikoin on otettu joku kokonainen sivukin melkein suoras¬ 
taan suomentamalla. Herodotoksesta lainatut lisät tekstissä siteeratut. 
Johdannossa ja loppuluvussakin on otettu huomioon sekä Z. Yijö- 
Koskisen »Johtavat aatteet ihmiskunnan historiassa» että Hegelin 
»Philosophie der Geschichte», jota muutenkin alkuluvuissa on paljon 
käytetty. Kuvaus kokonaisuudessaan jääköön kuitenkin tekijän vas¬ 
tattavaksi. 















ENSIMMÄINEN LUKU 


Johdantoa . 

Ei ole ihmiskunnan historiassa mikään taistelu, mikään miekan- 
mittely tullut niin kuuluisaksi, niin kiitetyksi kuin se, mikä joo 
vuotta ennen Kristusta kestettiin Persian suuren valtakunnan ja 
pienen Kreikan kansan kesken. Tuimempia taisteluita, joissa enem¬ 
män sotamelua ilmeni ja enemmän verta vuoti, on kieltämättä 
ennen ja myöhemmin tapahtunut; mutta nuo vanhan Hellään mai¬ 
nehikkaat voitot säilyttävät kuolemattoman muistonsa, ei yksis¬ 
tään kansainvälisessä tai ylimalkain valtiollisessa, vaan vieläpä tie¬ 
teenkin ja taiteen historiassa, kaiken jalon ja mielenylevyyden, kai¬ 
ken inhimillisyyden aikakirjoissa. Ne ovat voittoja, jotka ennen 
kaikkea kuuluvat maailmanhistoriaan, silla ne pelastivat kansan¬ 
sivistyksen ja hengen vallan raakalaisuuden hyökkäyksestä ja mur¬ 
sivat tämän voiman. 

Useinhan ja paljon on ollut ihmisiä, jotka uhrasivat kaikki, 
mikä heidän omaansa.oli, jotakin tarkoitusperää varten, useinhan 
ja paljon on ollut olemassa sotilaita, jotka kuolivat velvollisuuden 
ja synnyinmaan puolesta. Mutta tuossa helleenien taistelussa emme 
ihaile ainoastaan uhrautuvaisuutta, urhoollisuutta, neroa ja roh¬ 
keutta, vaan taistelun korkeaa aatetta, sen niin sanoaksemme sisäl¬ 
töä, sen tärkeitä tuloksia, jotka ovat ainoat laatuaan, sen ääre¬ 
töntä kantovoimaa kaikkiin tuleviinkin aikoihin. Kaikilla muilla 
sotaisilla taisteluilla on ollut ahtaampi merkitys. Kreikkalaisten 
kuolematon kunnia on oikeutettu sen suuren asian tähden, joka 
heidän taistelullaan tuli pelastetuksi. Yksistään muodollinen mie¬ 
huus, semmoinen, joka ei samalla ole korkean aatteen palveluksessa, 

ci ole oikeutettu pääsemään tunnustetuksi historiassa, vaan ainoas¬ 
taan se, joka on sopusoinnussa suuren henkisen sisältönsä ja kanto- 
voimansa kanssa. Perikles lausui tämän arvokkaasti muistopuhees¬ 
saan kaatuneille vainajille, jossa hän osoitti, minkä valtion puolesta 
he olivat henkensä uhranneet. Heidän kunniansa oli siinä, sanoi 
hän, että he olivat taistelleet Ateenan puolesta, tämän verraten 
pienen yhteiskunnan, jossa maailman ensimmäinen oikeusvaltio oli 
syntynyt. Aasian suuri kuningas monilukuisine kansoineen seisoi 
tätä pientä kaupunkikuntaa vastassa. Mutta henkinen voima vei 
voiton aineellisesta paljoudesta, joka ei kyennyt vastustamaan sie¬ 
lun korkeampaa valtaa. Hellaan puolella taistelevat kreikkalaiset 
olivat luvultaan aivan vähäiset, mutta heidät yhdisti yksi tahto 
ja heitä elähytti yksi henki. Siihen suuntaan puhui Perikles. 

Mikä oli tämä henki? Sen voi lyhyesti määritellä yhdellä 
ainoalla sanalla, joka muodosti aivan uuden, niihin aikoihin saakka 
tuntemattoman käsitteen ihmisten elämässä, sanalla kansalais¬ 
vapaus. Hellaan kirkkaan taivaan alla oli kypsynyt yhteiskunta, 
jonka jäsenet eivät enää tahtoneet tietää mistään muusta herrasta 
kuin laista, jonka he itse, kukin äänellänsä, olivat omaksuneet ja 
jonka mukaan he olivat vapaita ihmisiä, jotka kukin puolestaan 
itse hoitivat valtiotansa. He eivät tahtoneet olla kenenkään ala¬ 
maisia, niinkuin ihmiset Aasiassa olivat, nuo ihmiset, joita kaikkia 
suurkuningas sanoi orjikseen. 

Heillä, helleeneillä, oli nyt ennen kaikkea puolustettavana tämä 
sama kansalaisvapaus eli toisin sanoen se laki, joka tämän vapau¬ 
den oli luonut. Sen vapauden ja sen lain tähden eritoten oli heille 
kotoinen asuinsijakin rakas. Siitä johtui helleenien isä?nnaanrakkaus. 
Ennen heitä eivät näet oikeastaan ihmiset maailmassa olleet mis¬ 
tään ylevämmästä yhdyssiteestä tietäneet kuin alkuperäisestä, 
luonnollisesta suku- ja heimorakkaudesta; nyt oli sen sijaan tullut 
korkeampi yhteiskunnan muoto, isänmaa. Tämä on Kreikan kan¬ 
san luoma. Huomaamme, mitä se merkitsee. Se ei ole samaa kuin 
kotiturve välittömässä merkityksessä, kotiturve, johon ihminen 
lapsuudestaan on kiintynyt niinkuin muutamat eläimet synnyin- 
paikkaansa, vaan se on se kotimaa, jossa hän on varttunut vapaaksi 
kansalaiseksi, jossa hänen ihmisarvonsa on tunnustettu, jota hän 
täydellä oikeudella voi sanoa omakseen sen tähden, että hänellä 
itsellään on jotakin sanomista sen asioissa. Semmoinen kotiseutu, 

jossa hän ei olisi voinut elää vapaana kansalaisena, ei ollut ateena¬ 
laiselle minkään arvoinen, kuten alempana saamme nähdä. 

Tämä uusi aate — rakkaus isänmaahan , jonka korkeimpana 
hallitusmahtina on kansanomainen laki, — tämä se on, jonka 
avulla Hellaan pieni kansa jaksaa vastustaa itämaisen suurkunin¬ 
kaan suunnatonta väkirynnakköa; ja tämän aatteen lämpimässä 
valossa versoo maailmalle uusi yhteiselämän muoto ja uusi viljelys, 
niin korkea, niin henkinen. Senpätähden juuri tuossa mainehik¬ 
kaassa taistelussa idän ja lännen välillä on niin äärettömän suuri 
kantovoima kaikkiin tuleviinkin aikoihin, senpätähden se oikeas¬ 
taan on historian jännittävin näytelmä. Siitä hetkestä alkaen käypi 
helleeniläinen henki kaiken inhimillisen kehityksen etupäässä. Il¬ 
man sitä, ilman sen loistavia voittoja Aasian suurkuninkuudesta 
eivät Euroopan vapaat kansat varmaankaan tällä hetkellä olisi mitä 
ovat. Milloin ikinä nämä kansat tahtovat tutkia vapautensa, hen¬ 
kisen ja aineellisen viljelyksensä alkujuuria, täytyy heidän kääntyä 
takaisin noihin muinaisiin aikoihin, jolloin Hellaan vapaa, sivisty¬ 
nyt, kirkassilmäinen poika, pelkäämättä nuolta orjistuneen aasia¬ 
laisen jousesta, syöksyi häntä lähelle ja työnsi peitsen hänen 
rintaansa. Vanhan Kreikan kansa se ensinnä ori opettanut 
ihmisiä taistelemaan vapautensa puolesta, ulkonaisen ja sisäisen 
vapauden, johon myös kaikkinainen korkeampi kulttuuri perustuu. 
Kansallinen ja kansalaisvapaus on kaiken tosi sivistyksen kulmakivi, 
ja sen ovat helleenit koko nykyistäkin sivistynyttä maailmaa var¬ 
ten laskeneet — torjumalla päältään raakain aasialaisten orjalau- 
main suunnattoman hyökkäyksen. Jokainen vapaa kansa, jokainen 
vapaa ihminen, jokainen sivistynyt ihminen on kiitollisuuden ve¬ 
lassa vanhan Ateenan ja vanhan Spartan reippaille, lainkuuliaisille 
miehille. 

Se on vapaudenrakkaus ja erittäinkin vapaudentietoisuus, joka 
luopi rohkeutta ja korkeampaa taistelukykya ihmisrintaan, tietoi¬ 
suus siitä, että noudattaessani kansanomaista lakia rintamassa tais¬ 
telen oman asiani puolesta enkä kenties vain jonkun omavaltaisen 
hallitsijan tai hallituksen. Tämän seikan tajusivat kreikkalaiset 
täydellisesti, ja senpätähden kclpaavat he esikuviksi kaikkina ai¬ 
koina, vielä tänä päivänäkin. Herodotos lausuu, kerrottuaan atee¬ 
nalaisten voitokkaasta sodasta «boiotialaisia ja Euboian kalkideja 
.vastaan — ennen persialaissotia — historiansa V:n kirjan 78. lu- 

vussa: »Ja nyt kasvoi Ateena. Eikä ainoastaan yhdestä seikasta, 
vaan kaikin tavoin voidaan selvästi nähdä, mikä ihana asia tasa- 
arvoisuus on; sillä niin kauan, kuin ateenalaisia valtiaat hallitsivat, 
eivät he olleet ketäkään naapureistaan voimallisemmat sodassa; 
mutta kun valtiaat olivat väistyneet, tulivat he verrattomasti ete- 
vimmiksi. Niinikään on selvästi nähtävänä, että niin kauan, kuin 
heitä sorrettiin ja he tappelivat valtiaansa puolesta, käyttäytyivät 
he tahallansa michuuttomasti; mutta vapautta nauttiessansa taisteli 
sitä vastoin jokainen innolla ja alttiudella oman asiansa puolesta. 
Niin olivat asiat Ateenassa.» — Ja VII. kirjan 101—104. luvuissa 
kertoo hän, Herodotos, kuvaavan kohtauksen, jossa puolestaan 
Sparta hcllccniläisyyden palvelijana saapi täyden tunnustuksen. 
Xerxes tarkastettuaan suuret joukkonsa ja niiden paljoutta ja lois¬ 
toa ylpeillen kyselee Demaretos nimiseltä onnettomalta spartalais- 
»kuninkaalta», joka oli karkoitettu synnyinkaupungistaan ja nyt 
nautti vieraanvaraisuutta hänen hovissaan, tokkohan edes olisi ajä- 
teltavaakaan, että Kreikan pieni kansa toden teolla oli käyvä suur- 
kuningasta vastustamaan. Tähän vastaa Demaretos: »Hellaassa on 
köyhyys kansan synnynnäinen kaksoisveli, mutta kunto sen ansait¬ 
semana omaisuutena, ja sillä torjuu Hellas päältään köyhyyden ja 
yksinvallan.» Ja Demaretos lisää: »Lakcdaimonilaiset eivät kallista 
sinulle korviansa, niin kauan kuin sinä puhut Hellaan orjuudesta; 
vaikkapa kaikki muut helleenit menisivätkin sinun puolellesi, niin 
tervehtivät sinua spartalaiset peitsillään.» Niin suuri rakkaus ja 
luottamus kotiseutunsa maanmiehiin on maanpakolaisuuteen aje¬ 
tullakin miehellä, jonka on täytynyt etsiä suojaa Kreikan vihollisen 
luota. Tätä vastausta nauraa sitten Xerxes pitäen sitä hullutuksena 
ja väitellen: »Mitenkä onkaan mahdollista, että tuhat tai kymme¬ 
nen tuhatta, olkoonpa vaikka viisikymmentä tuhatta miestä, joilla 
kaikilla on yhtäläinen vapaus ja yhtäläiset oikeudet ja joita ei hal¬ 
litse yksi ainoa, voi pitää puoliansa niin äärettömän suurta sota¬ 
joukkoa vastaan kuin minun? Tulisihan jokainen heistä tekemisiin 
enemmän kuin tuhannen meikäläisen kanssa. Jos heitä, niinkuin 
minun valtakunnassani on laita, hallitsisi yksi ainoa, voisivat he 
kenties häntä peljäten voittaa oman luontonsa ja ajavan ruoskan 
pakosta hyökätä lukuisampaa sotavoimaa vastaan, mutta jätettyinä 
oman vapaan tahtonsa valtaan eivät he totta tosiaankaan mitään 
senkaltaista tee; sinä puhut tyhmyyksiä.» Mutta vielä vastaa De- 

marctos: »Kun lakedaimonilaiset taistelevat järjestyneessä joukossa^ 
ovat he maailman urhoollisinta kansaa. Sillä kaikkine vapauksi- 
ncen eivät (nuo helleenit) kuitenkaan ole vapaita kaikessa; heitä 
hallitsee eräs herra , nimittäin laki 1 , ja sitä he sydämessään kun¬ 
nioittavat ja paremmin totcelevat kuin sinun alamaiscsi sinua. 
Kaikki, mitä tämä käskee, sen he ehdottomasti tekevät, ja hän 
käskee aina, etteivät he saa paeta taistelusta vihollisen paljoutta 
peljäten, vaan että heidän tulee pysyä rintamassa ja joko voittaa 
taikka kuolla.» 

Mutta jos nyt kreikkalaiset tajusivat kansalais- ja kansallisen 
vapauden arvon, jos he tieten taiten ovat luoneet uuden muodon 
yhteiskunnalle, varsinaisen isänmaan käsitteen, niin — koska edellä 
sanoimme, että heidän mainehikkaalla sodallaan itämaista yksin¬ 
valtiutta vastaan oli ääretön kantovoima tuleviinkin aikoihin — 
aukenee vastattavaksemme kysymys: Olivatko sitten helleenit itse¬ 
kin tavalla tai toisella tietoiset myöskin tästä suuresta maailman¬ 
historiallisesta kutsumuksestaan? Tähänkin täytyy meidän antaa, 
ainakin osaltaan myöntävä vastaus. Kreikkalaiset olivat erittäin 
itsetietoista, ylpeää kansaa — vaikka tämän sanan parhaimmassa 
merkityksessä. Kansalaisvapaus rakkaassa isänmaassa, jonka menes¬ 
tymiseen hän täysin oikeutettuna valtion jäsenenä vaikutti, piti 
tosi kreikkalaisen päätä korkealla pystyssä. Kaikki ne ihmisolennot 
maan päällä, jotka eivät puhuneet Kreikan ihanan sointuisaa kieltä, 
joka jo oli saavuttanut korkean viljelyksen, olivat hänen mielestään 
raakalaisia, »barbaareja», ja tämä nimitys sai pian halveksivankin 
merkityksen, koska niinikään helleeni jo oli oppinut pitämään koko 
omaa sivistysmuotoansa korkeimpana kulttuurikantana. Vaikka 
Persian suurkuninkaan ulkonainen loisto toisinaan mieltä häikäisi, 
ei kuitenkaan kreikkalainen muulloin kuin alennustilassaan tai 
maanpakolaisena ryhtynyt mihinkään lähempään yhteyteen varsi-' 
naisten persialaistenkaan, saatikka sitten muiden, vielä alhaisempien 
barbaarien kanssa. Barbaarit seisoivat, puhtaan helleenin kannalta 
katsoen, niin äärettömän alhaalla, että niiden kanssa ei sopinut aja¬ 
tella mitään tasa-arvoista valtiollista kanssakäymistä. Helleeniläi- 
syys oli talla tavoin kreikkalaisen koko maailma. — Mutta tämä 


1 Kursiveeratut sanat kreikankielisessä asussaan esilauselmana 
nimilehdellä. 

kansallinen ylpeys todistaa toiselta puolen juuri sen, että hellee¬ 
neissä asui aavistus heidän suuresta historiallisesta kutsumukses¬ 
taan: maailman hellccniläistyttämiscstä, kreikkalaisen hengen levit¬ 
tämisestä tunnettuun ihmiskuntaan. Mikä näet itse teossa saattoi 
olla tosi sivistyneen, oikein ajattclcvan helleenin hartaampana toi¬ 
vomuksena kuin se, että sama kansalaisvapaus, sama korkea kult- 
tuurikanta, joka häntä itseään ja hänen omaa kansaansa onnistutti 
ja joka oli hänen valtanansa, viimein voittaisi jalansijaa muidenkin, 
barbaarikansojen keskuudessa? Niin, jokainen sivistynyt kreikka¬ 
lainen, käydessään mittaamaan voimiaan monilukuisen barbaari- 
lauman kanssa, tunsi, niin arvelkaamme, että hän nyt ryhtyi tais¬ 
teluun aatteen puolesta, joka, ollen ilmausta korkeasta oikeudesta, 
ei ollut kuoleva kreikkalaisiin rajoittuvana, vaan että se mahdolli¬ 
sesti oli nouseva maailmanmahdiksi, että oikeusvaltio, jonka hän 
oli luonut, kenties kerran oli perivä maan. Tämä aavistus ilmenee 
vähän myöhemmin varsin selvänä ainakin Perikleen puheesta, jo¬ 
hon jo viitt^simme. 

Mutta oli miten oli sen asian laita, missä määrin helleenit itse 
jo suuren sodan aikana olivat tietoiset suuresta historiallisesta kut¬ 
sumuksestaan, se ainakin on varmaa, että he tiesivät taistelevansa 
yleisesti eikä yksistään kansallisesti oikean asian puolesta. Koko 
sen kantovoimaa vastaisiinkin aikoihin katsoen he eivät tietenkään 
voineet nähdä, eikä mikään oraakkeli, ei mikään pyhä tietäjätär 
osannut heille tässä kohden nostaa tulevaisuuden esirippua; mutta 
valoisassa helleeniläisyydessään näkivät he tosi inhimillisyyden, ja 
senpä puolesta kelpasi taistella niitä pimeyden valtoja vastaan, 
jotka edustivat epävapautta ja kansojen ja kansalaisten orjuutta¬ 
mista. Helleeni, jolle oli auennut kirkkaampi taivas kuin muille 
ihmisille maailmassa, tunsi sanalla sanoen sotarintamassakin seiso¬ 
vansa kaiken sen palveluksessa, joka oli totta, oikeaa ja kaunista. 
Siitäpä sitten hänen tosi isänmaallinen intonsa, hänen uhrautuvai¬ 
suutensa, uljuutensa, alttiutensa. Häntä ei tarvinnut ajaa ruoskalla 
taisteluun niinkuin barbaarien suurkuninkaan orjasotilaita. 

Ja helleeni voitti, sillä hänellä oli oikeus voittaa. Hänhän se 
ensimmäisenä historiassa on ratkaissut tuon suuren valtio-opillisen 
kysymyksen: Pitääkö valtion perustua yksinvaltiaan mielivaltaan 
vaiko kansalaisvapauteen? Euroopan tosi historiallisten kansain ke¬ 
hitys on käynyt helleenien osoittamaan suuntaan, jokainen tosi 

kansallinen, jokainen kansalaisvapauden taistelu on ollut Hellaan 
taistelua, jokainen näiden aatteiden voitto uutta Kreikan voittoa. 
Vastavirtauksct ovat kun ovatkin olleet aasialaista syntyperää. — 
Mutta eipä asiaa myöskään ole käsitettävä ainoastaan niin, että 
kreikkalaiset ovat Euroopan historiallisille kansoille olleet suuren¬ 
moisena esikuvana; vaan torjuessaan päältään persialaisen ikeen he 
pelastivat — nähdäksemme — tosiasiassakin koko Euroopan vapau¬ 
den, sillä olihan suurkuninkaalla aikomuksena laskea kaikki lännen¬ 
kin kansat, koko silloinen maailma valtikkansa alle. Ilman helleenejä 
se varmaan olisi onnistunutkin, ja missäpä sitten oikeastaan olisi 
itänyt kansalaisvapauden siemen, noussut korkeamman viljelyksen 
vesa? Silloiset kreikkalaisia lännempänä asuvat kansat olivat vielä 
lapsen kannalla, sekä aineellisesti että henkisesti liian heikot edes 
ajatellakseen mitään vastarintaa Persian valtakunnalle; ainoat, 
jotka niistä edustivat korkeampaa viljelystä, olivat hajanaiset 
kreikkalaiset siirtolat Sisilian saarella ja etelä-italiassa, mutta niistä 
yksinään ei olisi ollut suurkuninkaan vastustajiksi. Länsi-Eurooppa, 
joka vastaisuudessa oli jatkava helleenien alkamaa työtä inhimilli¬ 
syyden palveluksessa, olisi — niinhän saamme otaksua — arvaa¬ 
mattomiksi ajoiksi ollut mennyttä ja tosi historiallinen kehitys 
maanosassamme katkaistu, ehkäisty. Sen kehityksen ytimenä on 
helleeniläinen henki kypsyneessä suuruudessaan, jaloudessaan, ja itse 
»maailman valo» pukeutui hcllecniläisecn muotoon, Uusi Testa¬ 
mentti on kirjoitettu vanhan Kreikan kielellä. 

Hellaan ja Persian välinen maailmanhistoriallinen taistelu viisi¬ 
sataa vuotta ennen meidän ajanlaskuamme, tämä taistelu, joka niin 
suuret asiat ratkaisi, johon niin paljon vielä tänä päivänäkin perus¬ 
tuu, koska jokainen kamppailu oikean puolesta, kansalaisvapauden 
puolesta tavallaan aina on uusiutuvaa kaikua siitä, — tämä taistelu 
syineen aatteineen ansainnee erityisen kuvauksensa suomen kielellä¬ 
kin, mikäli mahdollista pääkohdiltaan perusteellisemman kuin mitä 
tarjotaan suomeksi ilmestyneissä tavallisissa yleishistoriallisissa 
teoksissa, joita sitä paitsi suuri yleisö harvemmin lukee. Rohke- 
nemme ryhtyä siihen ja luomme tässä tarkoituksessa ensiksi sil¬ 
mäyksen kummankin sotijan sisäisiin asioihin, aloittamalla siitä, 
joka arveli seisovansa voiman huipulla ja kunnian kukkulalla ja 
ylvästellen teki hyökkäyksen. 

TOINEN LUKU. 

Persian valtakunnan edeltäjät sen aineksia. Sen synty, 
laajentuminen ja kulttuurimuoto. 

Raamatusta jotakuinkin tiedämme, mikä mies oli Egyptin faa¬ 
rao, jonka orjuudessa Israelin lapset niin kauan huokailivat raken- 
nellessaan hänelle muistopatsaita, pyramiideja, jotka vielä tänä päi¬ 
vänä hämmästyttävät maailmaa suunnattomalla suuruudellaan. 
Mahtoivat olla varustettuja aivan yliluonnollisilla ominaisuuksilla 
nuo kuninkaat, joiden päähän voi pistää mokomain jättiläispatsai- 
den pystyttäminen itselleen. Eihän meidän aikamme enää oikein 
tahdo käsittää, mitenkä järjellisen ihmisen mieleen — olkoon hän 
kuinka mahtava tahansa — voivat edes juolahtaa sellaiset yrityk¬ 
set, Mutta meikäläisten hämmästys johtuu siitä, että meidän on 
vaikea omassa mielessämme kuvitella sitä henkeä; sitä katsanto¬ 
tapaa, joka yleensäkin ihmisessä vallitsi noina historian alkuaikoina, 
jolloin hän, niinkuin juuri Egyptissä, piti itseään suurena arvoi¬ 
tuksena. Tietämättä oikeastaan mitä teki, antoi hän olennolle, joka 
oli noussut häikäisevään loistoon maan päällä, yliluonnollisen ar¬ 
von, pitäen itseään maassa matelevana raukkana, jolla kenties ei 
ollut mitään omaa tarkoitusta ensinkään. 

Faaraoiden valta Egyptissä oli nähtävästi syntynyt sillä tavoin, 
että alkuperäisten heimokuntain päälliköt keskinäisen rauhan 
vuoksi suostuivat tottelemaan voimakkainta joukostaan, jonka si¬ 
ten kasvanut mahtavuus pian alkoi kaikissa ihmisissä herättää ylen¬ 
palttista kunnioitusta. Kun tuo häikäisevä kuninkuus on olemassa, 
mitäpä ovatkaan enää tavalliset ihmiset suureen faaraoon verrat¬ 
tuina? Ja mitä enemmän hänen arvonsa ylenee, sitä syvemmälle 
alenee tavallisten alamaisten, mitä korkeammalle pyramiidit nouse¬ 
vat, sitä pienemmäksi tuntee itsensä mateleva ihmisraukka niiden 
juurella. Faarao kaikessa loistossaan johtaa sukuperänsä jumalista, 
hän on kansan huulilla »jumalan poika», täydellisesti jumalan ver¬ 
tainen, kaikkitietävä, kaikkiviisas. Alamaisten henki ja omaisuus 
tietysti ovat aivan ehdottomasti hänen mielivallassaan. 

Faaraon valtaa ei rajoita mikään muu kuin niin sanoaksemme 
hänen oma suuruutensa. Tuon jumalaisen kuninkaan tulee myös 
ulkonaisessa elämässään osoittaa taivaallista luonnettansa. On tar- 


15 


koin määrätty, mitä hänen milloinkin tulee tehdä, mitä syödä, 
mitä juoda. Ollakseen jumaluuden todellinen edustaja maan päällä 
tulee hänen sovittaa olonsa määrättyjen ohjeiden mukaan. Ja pa¬ 
pit, joissa yleensä asuu ajan syvin viisaus sekä taivaallisissa että 
maallisissa asioissa, johtavat tätä tarkkaa hoviseremoniaa ja sen 
kautta välillisesti melkoiseksi osaksi myöskin valtakunnan muita 
asioita, ylimmäinen pappi etupäässä, vaikka faarao virkansa puo¬ 
lesta tietysti myöskin on koko kirkon pää, aikansa paavi. Mutta 
kaiken tämän ohessa tulee kuninkaan vielä olla kuin isä alamai¬ 
sensa kohtaan, säätää oikeutta heidän keskellään ja ylimalkaan 
huolehtivana holhoojana valvoa heidän onneaan, mikäli hänen suu¬ 
ruudelleen sopii. Eräs egyptiläinen runoilija laulaa faaraosta: »Sinä 
kuulet, mitä puhutaan kautta koko maanpiirin, sinulla on miljoo¬ 
nat korvat, sinun silmäsi katsovat korkeammalle kuin taivaan täh¬ 
det ja näkevät pitemmälle kuin aurinko. Jos jotain puhutaan vaik¬ 
kapa syvyyden kuilusta, sinä kuulet sen kuitenkin; jos jotain ta¬ 
pahtuu vaikkapa kuinkakin salassa, sinun silmäsi näkevät sen aina.» 
Mutta yhtäkaikki on tämän kuninkaallisen jumaluuden käytän¬ 
nössä pakko pitää valtakuntansa jakautuneena useihin maakuntiin, 
joissa hänen valtaansa edustelevat maaherrat nousevat mahtavaksi 
ylimyskunnaksi, ja kun faarao sattuu olemaan hcikonpuoleinen 
henkilö, hänen näkemättään ovat valmiit nostamaan kapinan lip¬ 
pua, josta voi aiheutua aivan uusi kuningassarja. 

Kummastuksella varmaankin meidän aikamme ihminen katselee 
faaraovaltaa, joka hänestä kaiketikin tuntuu muodottomalta, kol¬ 
kon kolossimaiselta, säikyttävän suunnattomalta niinkuin nuo suh- 
dattoman suuret muistopatsaat erämaan laidassa. Tuo kaikki meitä 
ihmetyttää, mutta semmoinen oli juuriltaan ja ylimalkain itämai¬ 
nen henki, ja me olemme tässä muistuttaneet faaraovallasta, toi¬ 
selta puolen sen tähden, että se jäi ainekseksi myöskin Persian 
valtakuntaan \ toiselta puolen sen vuoksi, että se ilmenee niin räi¬ 
keänä vastakohtana hellecniläisyydelle, joka nähtävästi kuitenkin 
on imenyt sivistyksen siemenet Egyptistä, — vaikka tosin ainoas¬ 
taan siemenet, muuta ei. 

1 Egyptiläiset kuuluivat Persian kuninkaan armeijaan hänen hyökä¬ 
tessään Kreikkaan, ja Egyptissä ollessaan esiintyi hän oikeana faa- 
raona jäljitellen tämän jumalallista mahtavuutta kaikin puolin. 

Miten Hellas henkensä ja kulttuurinkin puolesta tuli muodos¬ 
tamaan vastakohdan lähinnä Egyptille, itämaiden niin sanoak¬ 
semme mallimaalle, siitä puhumme tuonnempana. Eikä kuitenkaan 
egyptiläinenkään viljelys suinkaan ole vähäiseksi arvioitava. Niili- 
joen höystciscssä laaksossa iti ja nousi se taimelle, tutkiskeleva ih¬ 
mishenki kohousi laskemaan kiertotähtien liikkeitä ja auringon pi¬ 
menemisiä. Ihminen itse vain näkyi jääneen arvoitukseksi,'kummi¬ 
tukseksi kuin sfinksi, tuo naisen päällä varustettu kivinen Icijonan- 
kuva, joka monilukuisena kahdessa rivissä muodosti jylhän käytä¬ 
vän pyhään temppeliin. Salaisin tiede oli papin hallussa, mutta 
nähtävästi hän tiesikin vain sen, että hän oikeastaan tiesi hyvin 
vähän; kansalle jakeli hän seikkaperäistä jumaluusopillista järjes¬ 
telmää, jonka ydinkohtana oli se, että ihmisen tulee kuoltuansa 
vastata töistään ankaran tuomarin edessä manalassa. 

Sen lähemmältä meidän ei tässä käy kajoaminen faaraovallan 
sivistysoloihin. Mitä sen vaikutukseen alamaisiin tulee, niin maini¬ 
taan, että faaraot, vaikka heillä tietysti oli valta syrjäyttää annet¬ 
tuja lakeja milloin tahansa, ylimalkain pitivät niitä kunniassa ja 
että ihmiset niiden suojassa tunsivat itsensä onnellisiksi, — jollei¬ 
vät olleet toisen alamaisen orjia tai ylen köyhiä, jolloin maaherrain 
ja muiden virkamiesten salaisesti anastamalla niielivalla 11a oli paljon 
sijaa. 

Egyptistä kehkeytyi maailman ensimmäinen suurvalta, ja egyp¬ 
tiläinen kulttuuri levisi faaraoiden aseiden avulla, jonka ohessa Foi¬ 
nikia, kapea rannikkomaa Välimeren ja Libanonin vuoriselanteen 
välillä, samojen aseiden suojassa aloitti merikauppansa kaukaisiin 
maanääriin, joista ennen ei oltu mitään tiedetty, ja perusti Väli¬ 
meren rannoille siirtokuntia, joista mainittavimmaksi tuli Karthago 
Afrikan pohjoisrannalla. 

Mutta Egyptin suurvalta raukesi sisäisiin selkkauksiin, joita ei 
tarkoin tunneta, ja seurasi parin kolmen vuosisadan pituinen väli¬ 
aika, jolloin ei ollut mitään suurvaltaa. Israelin lapset, jotka Egyp¬ 
tin suuruuden loppupuolella olivat lähteneet sieltä takaisin luvat¬ 
tuun maahansa ja viimein heimokuntahallituksen sijaan saaneet ku¬ 
ninkaallisen hallitusmuodon, laajensivat Daavidin ja Salomonin ai¬ 
kana valtansa keskisen ja eteläisen Syyrian yli Eufrat-jokcen asti, 
mutta kansan jyrkkä erikoishenki oli esteenä huomattavamman ja 

pysyviimmän suurvallan luomiselle; juutalaisvalta heikontui ja 
hajosi. 

Uusi valloittajavalta, Assyria, otti maailman kohtalot hal¬ 
tuunsa. Egyptin faaraoissa, niin jumalia kuin olivatkin, näkyy kui¬ 
tenkin asuneen paljon ihmisyyttä; Assyrian valtiaat olivat täysiä 
petoja, heidän »hallituksensa», jos se sitä nimeä ansaitsee, teuras¬ 
tajan ammattia. Itämainen hallitsija-ihanne näkyi heissä esiintyvän 
oikein loistossaan. He tallasivat säälimättä maahan kaikki tyynni, 
mikä siihen asti oli korkeammalle kohonnut, Niniven kauhea so- 
turirotu oli pyyhkäisemäisillään maan tasalle kaiken kulttuurin 
itämailta, mutta olivathan he kuitenkin heimolaistcnsa silmissä 
»suuria» kaikki nuo kauhukuninkaat, Tuklat-habar-asarista Assur- 
banhabaliin saakka, jotka tätä tasoittamistyötä toimittivat. Ensin- 
mainitusta kerrotaan, että hän, laskettuaan valtansa alle pohjoisen 
osan Foinikiaa ja osoittaakseen nyt, että merenkin tuli olla hänelle 
alamainen, soudatti itsensä kappaleen matkaa ulapalle ja omalla 
korkealla kädellään surmasi ison merisian eli delfiinin; meren suuri¬ 
suisten asujien piti tietämän, että uusi isäntä oli heitä hallitsemassa. 
Valloittajan kopealla äänellä sanotaan tämän taivahisen kertoneen 
itsestään: »Vihollisteni rivit olen hajoittanut, heidän aarteensa olen 
anastanut, heidät itsensä vanginnut, heidän kaupunkinsa ryöstänyt 
ja polttanut. Raunioiden ja hävityksen keskitse on tieni kulkenut, 
valtani raskas ies lepää vihollisteni hartioilla, ja heidän silmäinsä 
edessä olen huutanut kiitosta herralleni, Assurin jumalalle. Sillä 
minä olen Tuklat-habar-asar, suuri kuningas, pahojen kauhistus ja 
niiden surma, jotka minua vastaan nousevat.» Assur-nasir-habal 
nimisen valloittajan häikäilemättömäin ponnistusten kautta Assy¬ 
ria sitten kohosi suurvallaksi, jota kaikki lounaisen Aasian kansat 
pelkäsivät, elleivät vielä kaikki totelleetkaan. Ilman armoa musersi 
tämä »suuri mies» maahan jokaisen, joka uskalsi yrittää vastarin¬ 
taa. Kaupungit poltettiin, tavarat ryöstettiin, ja asukkaat joko 
vietiin vankeuteen tai surmattiin. Muutamissa kaupungeissa, joissa 
nämä koettivat pelastaa itsenäisyyttään, nyljettiin elävältä koko 
väestö ja nahat naulittiin muurien päällystimiksi. Toisinaan taas 
rakennettiin korkeita vallituksia elävistä ihmisistä silla tavoin, että 
ne liitettiin savella toisiinsa kuin tavalliset tiilet. Ristiinnaulitse¬ 
miset, elävältäpolttamiset ja seivästämiset olivat jokapäiväisiä, 
vähäpätöisiä rangaistuksia ihmisille, joita hänen majesteettinsa hal- 

2 — Helleenien taistelu. 

Htus epäili uppiniskaisuuden hengestä; ne ansaitsevat tuskin mai¬ 
nitsemista. Syystä saattoikin tämä julmuri kerskata: »Mistä vain 
on tieni mennyt, siellä vihollisten! ruumiita makaa maan päällä 
kuin puiden lakastuneita lehtiä; sillä hävityksen ja kuoleman kes¬ 
kellä minun kasvoni kirkastuvat, ja sitä nähdessäni vihani tulee 
tyydytetyksi.» Näiden rosvojen käden kautta hävitettiin Niilin 
laaksonkin vanha kulttuuri melkein juuriaan myöten. 

Assyrian suuruuden aika, johon myöskin on merkittävä Israe¬ 
lin valtakunnan kukistuminen, ei kuitenkaan ollut aivan pitkä 
(vv. 889—625 e. Kr.), mutta se valmisti tietä sille suurelle valta¬ 
kunnalle, jonka kanssa pieni Hellas tuli tekemisiin ja joka oikeas¬ 
taan on tämän lukumme aiheena — Persian valtakunnalle, suurim¬ 
malle yksinvallalle, mikä muinaisuudessa itämailla oli. Ja totena 
täytynee pitää, että niin hyvin faaraoiden kuin Assyrian kuninkai¬ 
den majesteetillisuus, jos kohta — nähtävästi enimmäkseen val¬ 
tiollisista syistä — hieman hienostuneessa muodossa, uudestaan 
kummittelee tämän Persian suurkuninkuudessa, seikka, joka kerto¬ 
muksemme edetessä ilmennee. 

Valtiollisesti seurasi Assyrian kukistuttua verrattain lyhyt väli- 
kausi, jolloin lounais-Aasian pohjoisosassa kukoisti Persian kunin¬ 
kuuden emämaa Meedia ja eteläosassa Babylonia. Babylonian ku¬ 
ningas Nabu-Kudur-Usur eli Nebukadnesar valloitti tähän aikaan 
(v. 588) Jerusalemin, sokaisi sen viimeisen kuninkaan ja vei juu¬ 
talaiset Baabelin vankeuteen sekä kaunisti ja kohotti, Babylonian 
vanhan viljelysmaan kaupunkeineen suureen loistoon. 

Meedian valtakunnan perustajana mainitaan Kyaksares, joka 
teki lopun Assyrian suurvallasta ja ulotutti Meedian vallan Halys- 
joesta, Vähässä-Aasiassa Iraanin ylängön itäosiin saakka. Siihen 
kuului maakuntana myös vuorinen Persis etelässä. Persian lahden 
itärannalla. Astyages nimistä oikullista ja julmaa kuningasta vas¬ 
taan teki kapinan hänen tyttärenpoikansa Kyyros, joka oli kasva¬ 
tettu Persis-maakunnassa. Tämä mainio mies. Raamatun Kores, 
jonka nuoruudenvaiheista tarut ovat luoneet varsin jännittävän ro¬ 
maanin, tuli sillä tavoin, kukistaen maakuntalaistensa avulla äidin- 
isänsä (v. 558 e. Kr,), Persian valtakunnan perustajaksi.. Meedia 
ei kuitenkaan tullut Persian alusmaaksi, vaan nautti kuningassu¬ 
vun emämaana edelleen samoja oikeuksia kuin tämä. 

Persialaiset olivat sotaisaa, urhokasta, tavoiltaan yksinkertaista 

kansaa ja muodostivat nyt aina yhdessä mecdialaisten kanssa kunin¬ 
kaansa kantajoukon. He eivät maksaneet mitään veroa, vaan — 
mainittakoon se tässä heti — kaikki tarpeet hovin ja valtakunnan 
ylläpitoon kiskottiin voitetuilta kansoilta. 

Vahässä-Aasiassa oli Halys-joen länsipuolella Lyydian valta¬ 
kunta noussut voimaan, ja sen kuningas Kroisos tahtoi nyt ehkäistä 
persialaisten nousevaa valtaa, jota hän pelkäsi. Mutta Kyyros voitti 
hänet, valloitti, hänen pääkaupunkina Sardeksen ja otti hänet it¬ 
sensä vangiksi, laskien sillä tavoin Lyydian valtansa alle. Ja Lyy¬ 
dian mukana menivät samaa tietä kreikkalaiset siirtokunnat Vä- 
hän-Aasian rannalla. 

Tuli sitten Babylonian vuoro (v. 538), josta Kyyros laski juu¬ 
talaiset takaisin heidän maahansa. Palestiina, Syyria ja Foinikia 
antautuivat vastustusta tekemättä. 

Kyyröstä kehutaan lempeäksi hallitsijaksi, ja juutalaisten runol¬ 
liset profeetat ylistävät vapauttajansa nimeä, mutta yhtäkaikki 
ei näy hänellekään olleen, aivan vieras hänen aasialaisten edeltä- 
jäinsä sotaohjelma, jossa aina kuninkaallinen oikku piti peliänsä, 
ja muuan taru tietää hänen saaneen tähän hyvin soveltuvan lopun. 
Vanhuudeniällään soti hän näet kaukaista Massagetain kansaa vas¬ 
taan, mutta — niin kertoo Herodotos — heidän naiskuninkaansa 
Tomyris voitti hänet, leikkautti häneltä pään poikki, upotti sen 
verellä täytettyyn säkkiin ja sanoi: »Juo nyt kylliksesi, verikoira!» 

Kyyroksen poika Kambyses on erittäin tunnettu julmuudestaan 
ja oikullisuudestaan. Hän lähti sotaretkelle Egyptiin, jonka sil¬ 
loisena faaraona mainitaan — Herodotoksen historiassa — Psam- 
menitos. Valloitettuaan pääkaupungin — kertoilee tämä histo¬ 
rioitsija — laitatti Kambyses Psammenitoksen tyttären ja muut 
arvokkaimmat egyptiläisneidot kurjimmassa orjapuvussa esikau¬ 
punkiin noutamaan vettä, ja Psammenitoksen poika ja 2,000 yl¬ 
häistä nuorukaista lähetettiin hirsinuora kaulassa ja ohjakset suussa 
hirttopaikalle. Toimitettuaan 50,000 miestä valloittamaan Am- 
monin keidasta lähti Kambyses ylvästellen etiopialaisia vastaan las- 
keakseen heidätkin valtansa alle, mutta molemmat nämä retket 
päättyivät hänelle suureksi tappioksi, ja vihoissaan siitä raivosi val¬ 
loittaja nyt, ruvettuaan juopoksikin, kahta kauheammin. Ei ke¬ 
nenkään henki ollut turvattu hänen oikuiltaan. Oman sisarensa 
potki hän kuoliaaksi ja haudatti toisinaan elävältä aivan viattomia 

ihmisin — huviksensa vain. Kun muuan hänen oma suosikkinsa 
Preksaspes kerran rohkeni hänelle huomauttaa, että ihmiset jo tun¬ 
sivat hänen juomahalunsa, sanoi Kambyses heidän siis arvelevan 
häntä heikoksi järjen puolesta. »Mutta jos nyt osaan ampua tuota 
pihalla seisovaa poikaasi sydämeen, niin kai ovat ihmiset väärässä.» 
Ja hän otti jousen ja nuolen ja ampui, ja poika kaatui kuoliaana 
maahan. Tämänkin jutun kertoo Herodotos (III: 35). Ja me ker¬ 
romme sen muiden muassa tässä esimerkkinä siitä oikullisuudesta, 
joka ylimalkain on pääpiirteenä itämaisten yksinvaltiaiden luon¬ 
teessa ja jota he empimättä noudattavat. Sitä vastaan ei näet ala¬ 
maisia turvaa mikään laki, se itse teossa on ylimmäisenä lakina. 

Kambyses kuoli tapaturmaisesti paluumatkallaan Egyptistä. 
Valtaistuimen oli kotosalla vähää ennen anastanut eräs kapinoit¬ 
sija, Vale-Smerdes, sanoen itseään Kyyroksen pojaksi, jonka Kam¬ 
byses jo hallituksensa alussa oli tappanut. Tämän Valc-Smerdek- 
sen kukisti muutaman kuukauden perästä seitsemän ylimystä, 
joista valtaistuimelle nousi Dareios. 

Dareios (521—485) on Persian valtakunnan varsinainen järjes¬ 
täjä. Hän osasi sille antaa paremman järjestyksen kuin millään 
siihenastisella suurvallalla oli ollut. Egyptin ja Assyrian herruu¬ 
det olivat olleet satunnaisia valloituksia, joita jokaisen uuden hal¬ 
litsijan täytyi uudistaa ja joita vähinkin vastoinkäyminen järkäh- 
dytti. Assyrian kuninkaat, kun tahtoivat estää voitettujen kapi¬ 
naa, eivät olleet muuta keinoa keksineet kuin teloittaa kansakun¬ 
nat tai siirtää ne toisille seuduille. Dareios menetteli nyt viisaam¬ 
min. Hän tahtoi voitettuja mikäli mahdollista säästää, he saivat 
— julisti hän — pitää uskontonsa ja tapansa, jopa omat paikalli¬ 
set lakinsakin sisäisissä asioissaan; ylinnä vain oli valtakunnan 
yleislaki, joka yhdisti heidät kaikki yhdeksi valtiolliseksi kokonai¬ 
suudeksi. v 

Tässä tarkoituksessa jaettiin valtakunta 23 hallinnolliseen maa¬ 
herrakuntaan, satrapiaan, ja eri maiden ja kansain verolajit ja vero- 
määrät säädettiin tarkasti. Mitä julmuutta tässä kohden kuitenkin 
harjoitettiin, vaikka nyt kansakunnat muka saisivat pysyä verrat¬ 
tain vapaina, ilmenee siitä, että muutamain maiden tuli, kuten 
Herodotos kertoo, muiden verojen joukossa lähettää suurkunin¬ 
kaalle »silvottuja poikalapsia», niinpä »Babylonin ja muun Assy¬ 
rian» kokonaista viisisataa. Niitä tarvittiin Persian hovissa ja yli- 

mystcn luona haaremien vartioina ja palvelijoina. — Säännöllinen 
juoksijaposti järjestettiin; se toi tiedot valtakunnan eri osista suur- 
kuninkaan hoviin, Pasargadaan, Susaan tai Ekbatanaan, joissa kau¬ 
pungeissa hän vuodenaikain vaihtelun mukaan vuorotellen asuskeli. 
Voittomaissa edustivat nyt suurkuningasta satraapit, jotka yllä¬ 
pitivät ja kannattivat valtakunnan etua, samalla kuin entinen 
kotimainen hallitus kussakin maassa saisi hoitaa sisäisiä, ci-valtiolli- 
sia asioita; monessa maassa jäi entinen ruhtinaskin paikalleen johta¬ 
maan kansan omia yhteiskunnallisia laitoksia. Satraappi oli taval¬ 
laan kuitenkin melkein itsevaltias; ainoastaan suurkuningas oli hä¬ 
nenkin herransa. Satraappi piti komeaa hovia, hänellä oli huvilin- 
noja ja metsästyspuistoja, hän nautti itämaisen hallitsijan ylelli¬ 
syyttä ja hekumaa täysin määrin. Mutta suurkuningas saattoi tie¬ 
tysti erottaa hänet virasta milloin vain tahtoi; saattoipa käydä 
niinkin, että kuningas, kun satraappi jollakin tavoin oli joutunut 
epäluulon alaiseksi, lähetti hänen persialaisille henkivartijoilleen 
lyhyen käskyn, että nämä hänet surmaisivat ilman pitempiä mut¬ 
kia, — käsky, joka tavallisesti täytettiinkin heti paikalla. Viras¬ 
saan oli satraapilla aina apumiehenä kuninkaallinen kirjuri, joka 
samalla oli suurkuninkaan vakooja ja koki pitää silmällä, ettei maa¬ 
herra käyttäisi valtaansa ryhtyäkseen sai a vehkeisiin hallitsijaansa 
vastaan. Sen ohessa oli maaherrakunnassa majaileva sotaväki us¬ 
kottu aivan erityisen miehen johdettavaksi, joka hoiti virkaansa 
hänkin kuninkaan valtuuttamana ja useasti saattoi olla sekä satraa¬ 
pin että kirjurin vihamies. Tällä tavoin halusi Dareios ylläpitää 
tasapainoa maaherrakunnan hallinnossa, joka muuten mikäli mah¬ 
dollista, s.o. noita vanhoja paikkakunnallisia laitoksia liian silmin¬ 
nähtävästi loukkaamatta, tehtiin yhtäläiseksi kaikkialla, jotta eri 
maat ja kansat sillä tavoin liittyisivät lujaksi kokonaisuudeksi, 
jossa vallitsisi yhteinen valtiollinen henki. 

Mutta tätä yhteishenkeä ei Persian valtakunnassa toden teolla 
koskaan syntynyt. Persialaiselta kulttuurilta puuttui voimaa muo¬ 
dostaa valtakunnan alamaiset alusmaissa oman henkensä mukai¬ 
siksi, nuo eri kansat pysyivat henkisesti melkein itsenäisinä, ja var¬ 
sinkin kreikkalaiset siirtokunnat Vähän-Aasian rannalla erosivat 
valtakunnallisesta periaatteesta kuin päivä yöstä. Se, joka on alhai¬ 
sempaa, se ei niin helposti voi painaa leimaansa ylhäisempään, ei 
pakkokeinoillakaan. Kaikesta persialaisesta valtiotaidosta huoli- 

matta koko tuo suuri yksinvalta ei ollut muuta kuin raa asti ko- 
koonkyhatty yhdyskunta toisilleen aivan vieraita kansoja. Hetken 
tullessa sen täytyi murtua jalomman, korkeamman aatteen alle. 

Muuten ansaitsee tässä, kun on kysymys tämän itämaisen yk¬ 
sinvallan järjestämisestä, kenties tulla mainituksi, mitä Herodotos 
kertoo eräästä keskustelusta, jonka pitivät ne ylimykset, jotka 
olivat Vale-Smerdeksen kukistaneet, ja joka koski eri hallitusmuo¬ 
tojen pätevyyttä. Heidän neuvottelussaan piti näet muuan Otanes 
puheen kansanvallan hyväksi lausuen näin: »Minun neuvoni on, 
ettemme asettaisi yhtä ainoaa yksinvaltiaaksi herraksi, sillä tämä 
ei ole kellekään mieluista eikä myöskään hyödyllistä. Olettehan 
itse nähneet, kuinka pitkälle Kambyses meni vallattomuudessaan. 
Ja mitenkä saattaa yksinvalta olla hyvä, kun se sallii ihmisen ilman 
vastuunalaisuutta tehdä mitä hän tahtoo? Kaikkein kunnollisin- 
kin, kaikkein paras mies tulee, saatuaan semmoisen yksinvallan, 
riistetyksi pois siihenastiselta hyvältä ajatussuunnaltaan; sillä ym¬ 
päröivät nautinnot synnyttävät röyhkeyttä, ja kateellisuus on 
alusta pitäen ihmisluonnolle synnynnäistä; ja se, jolla nämä kaksi 
ominaisuutta on, omaa kaikki paheet. Sillä joko röyhkeydestä te¬ 
kee hän synnin toisensa perästä taikka kateellisuudesta. Kuitenkin 
pitäisi hallitsijan olla kateellisuudesta vapaa, koska hänelle ovat 
tarjona elämän nautinnot, mutta juuri sen kautta osoittaa hän 
maanmlehiään kohtaan päinvastaista menettelytapaa. Sillä hän ka¬ 
dehtii parhaita sentähden, että he elävät ja ovat terveitä; mutta 
huonoimmat kansassa ovat hänen ilonansa, ja himokkaasti kuun- 
telee hän .panettelua. Ja merkillisintä on, että jos joku häntä 
kiittelee ainoastaan kohtuullisesti, niin suuttuu hän sentähden, ettei 
olla kaikin puolin hänen nöyriä palvelijoitaan, ja jos kaikin puolin 
ollaan hänen nöyriä palvelijoitaan, niin suuttuu hän myöskin sen¬ 
tähden, että häntä mielistellään. Mutta mikä kaikkein pahinta 
on, senpä nyt tahdon sanoa. Hän järkyttää isien juurtuneet tavat, 
hän raiskaa naisia ja tappaa ilman tuomiota ja tutkintoa. Mutta 
jos kansa hallitsee, niin on ensinnäkin seit vallalla kaunis nimitys, 
nimittäin tasa-arvo, ja toiseksi se ei tee mitään siitä, mitä yksin¬ 
valtias tekee. Se täyttää virat valinnan kautta, se pakottaa virka¬ 
miehet vastuunalaisuuteen ja tekee kaikki asiat riippuviksi kansa¬ 
laisista. Ja sentähden äänestän minä, että me lakkauttaisimme 
yksinvallan ja kohottaisimme kansan. Sillä kansassa kaikki on.» — 

Toinen, Megabytsos, kannatti sitten ylimysvaltaa arvellen raakaa 
rahvasta liian taitamattomaksi hallitsemaan itseänsä. Mutta Da- 
reios puolusti yksinvaltaa, koska, kuten Megabytsos oli sanonut, 
kansa eli rahvas oli liian taitamaton ja koska taasen muutamain 
ylimysten valta johti turmiollisten puolueiden muodostumiseen. Ja 
Dareioksen mielipide voitti. Otanes ei sitten ollenkaan osallistunut 
kuningasvaaliin, vaan luopui puolestaan oikeudestansa, jos vaali tai 
arpominen tuli kysymykseen, vaatien vain, ettei kenkään noista 
muista saisi hallita häntä eikä hänen jälkeläisiä än. »Ja», lisää He- 
rodotos, »hänen huonekuntansa on vielä tänä päivänäkin ainoa 
vapaa koko Persiassa». 

Tehdäksemme persialaisille täyttä oikeutta tulee kai meidän 
vielä tässä mainita, että heidän käsitykseensä suurkuninkuudesta 
silminnähtävästi oli paljon vaikuttanut Egyptin faaraoiden ja en¬ 
tisten Assyrian kuninkaiden esimerkki, joiden herruuden pääpiir¬ 
teenä juuri oli mielivalta ja oikullisuus. Ennenkuin vanhasta Per- 
sis-maasta tuli suuren maailmanvallan kantamaa, eivät sen asuk¬ 
kaat näy käsittäneen ruhtinastansa senkaltaiseksi valtiaaksi; hän oli 
— niin mainitaan — ystävänä ystävien joukossa ja kuin vertais- 
tensa keskuudessa, eläen siten aivan yksinkertaisissa, patriarkalli- 
sissa suhteissa maanmiehiinsä. Ja vielä suurvaltiaanakin seisoi taval¬ 
laan Persian kuningas, ainakin ensi aikoina, toisella jalallaan täällä 
kantamaassa inhimillisenä ruhtinaana, toisella voittomansa, joissa 
hän aina esiintyy pelättävänä herrana, jonka tahtoon kaikkien tuli 
ehdottomasti alistua. Persialaiset eivät suurkuninkaalle maksaneet 
mitään veroa, ei myöskään Meedia, jota pidettiin kuninkaiden emä¬ 
maana. Päin vastoin toi suurkuningas toisinaan voittomalta lah¬ 
jojakin omille kansalaisilleen, kun puolestaan voittomaiden aina 
piti hänelle lahjoja antaa. Hänen armeijansa ydinjoukkona oli 
persialainen ratsuväki, jota kehutaan erittäin urhoolliseksi. Perintö- 
ruhtinaan kasvatusta, joka oli melkein yksinomaan sotilaallinen, 
johti 7:nnestä ikävuodesta lähtien neljä jalomielistä ylhäistä per¬ 
sialaista, ja kuninkaan neuvoskuntana oli myös joukko isänmaalli¬ 
sia ylimyksiä. 

Sekä- Meediassa että Persis-maassa vallitsi Zarathustran (kreik¬ 
kalainen muoto Zöroaster) uskonto. Se oli kehittynyt vanhassa 
Zend-kansassa, jonka kulttuurikantäa kuvaavana mainitaan, että se 
yhteiskunnallisesti jakautui neljään säätyyn, pappeihin, sotilaihin. 


s* 

maanviljelijöihin ja ammattilaisiin, mitkä eivät muodostaneet kas¬ 
teja, toisistaan jyrkästi eristettyjä, perinnöllisiä ihmisluokkia, — 
niinkuin esim. heidän kanssaan rajatusten asuvien intialaisten kes¬ 
kuudessa oli laita — vaan sallivat siirtoja toisesta toiseen ja siten 
enemmän yhteiskunnallista vapautta. Zend-kansa näkyy asuneen 
Baktrian vuorimaassa itään päin Meediasta, ja uskonnon mukana 
näkyvät monet yhteiskunnalliset laitoksetkin periytyneen Per¬ 
siaan. — Zarathustran uskonto muodostui omituiseksi valon opiksi, 
joka käsitti ihmisen siveellisen elämänkin jonkinlaiseksi valkeuden 
taisteluksi pimeyttä vastaan. Valo on puhtauden ja hyvyyden her¬ 
ran, Ormuzdin, näkyvä muoto, ja Ahriman, pahan ja riettauden 
herra, asuu pimeydessä. Molemmat ovat kuitenkin syntyneet, rajat¬ 
tomasta ajasta, jossa ei ole mitään ristiriitaa ja joka sentähden on 
ylimmäisenä alkuna, korkeimpana periaatteena. Ormuzd valon 
herrana on luonut kaiken, mikä maailmassa on ihanaa, auringollaan 
valaisee ja kasvattaa hän kaikki, ja hän koettaa voittaa Ahrimanin, 
mutta tämä taistelu kestää iaisesti. Valo on Ormuzdin ruumiina, 
ja siitä johtuu tulen palvelus, koska Ormuzd on läsnäolevana jokai¬ 
sessa valossa; mutta hän ei suinkaan ole aurinko eikä kuu, vaan 
näissä kunnioittivat persialaiset ainoastaan valoa, joka on Ormuzdin 
ruumiina. 

Alkuperäisten persialaisten luonteesta ja maailmankatsomuk¬ 
sesta, niinkuin heidän yhteiskunnallisista oloistaankin, voisi kyllä 
vielä.mainita monta kaunista piirrettä, mutta yllä oleva riittänee 
antamaan heidän kehityksestään jotakuinkin oikean käsityksen. 
Vanhat patriarkaaliset olosuhteet muuttuivat näet, kuten helposti 
ymmärrettävää onkin, itse persialaistenkin keskuudessa ajan pit¬ 
kään melkoisesti heidän kuninkaittensa noustua kaikkien itämai¬ 
den herroiksi. Näiden soturit kohosivat vallitsevaksi säädyksi itse¬ 
valtiaan, häikäisevään ulkonaiseen loistoon kohonneen kuninkaan 
ympärillä, ja niinpä muut ihmiset joutuivat yhä enemmän var-^ 
joon. Suurkuninkuus alkoi vähitellen orjuuttaa sekä kotosalla että 
voittomaissa, kuninkaalliset soturit ja virkamiehet, jotka hekin itse 
asiassa olivat orjan asemassa itsevaltiaaseen nähden, alkoivat käydä 
kansalle ja kansoille rasitukseksi. 

Etenkin satraappien mahtavuus voittomaissa saattoi paikalliset 
lait ja laitokset usein melkein unohduksiin; kuninkaan mielivalta 
alkoi, huolimatta kirjureista ja muista vakoojista ja vastapainoista, 

siirtyä heihin. Kummako siis, jos noissa kansojcnlaumoissa, jotka 
suuren valtaherran käsky on ajanut kokoon valloittamaan Hellasta, 
ei ole mitään yhteistä henkeä, että heitä täytyy ajaa ruoskalla tais¬ 
teluun ja että he tämän päättymisestä suurkuninkaansa voitoksi 
tai tappioksi välittävät varsin vähän. 


KOLMAS LUKU. 

Kreikka: Maantieteellisen aseman merkitys. Henkinen elämä ja 
yhteishenki. Vai f ioni noet on yleineti kehityssuunta. 

Lukija älköön odottako meiltä mitään yhtäjaksoista Kreikan 
historiaa, josta ilmenisi sen kansan kehitys sille kulttuuritasolle, 
jolla se suuren sodan alkaessa oli. Tämän kirjasen koko on tietysti 
siihen liian rajoitettu. Sen lisäksi, mitä johdannossa olemme lausu¬ 
neet, voimme tuoda esiin ainoastaan muutamia yleisiä piirteitä, 
joista kreikkalaisen kehityksen luonne verrattuna itämaiseen parai- 
ten selvinnee. 

Puhuessamme egyptiläisistä, joilta kenties kreikkalaiset olivat 
saaneet tärkeimmät sivistyksensä siemenet, mainitsimme sivumen¬ 
nen, että ihmisolento, jonka korkeaa arvoa itamaalaiset yleensäkään 
eivät koskaan ole käsittäneet, jäi egyptiläisille ikäänkuin arvoituk¬ 
seksi, kummitukseksi kuin sfinksi. Delfoin oraakkelin oven päällä 
Kreikassa oli kirjoitus: »Ihminen, tunne itsesi», jolla ei tarkoitettu, 
että ihmisen tulisi tuntea itsensä ainoastaan yksityisenä, esim. per¬ 
soonallisten heikkouksiensa puolesta, vaan että hänen tulisi pyrkiä 
itsensä tuntemiseen ihmisolentona ylimalkain, että hänen pitäisi 
tutkiskella itse ihmis-käsitettä. Ja tämän tehtävän suorittavatkin 
tavallaan kreikkalaiset, sillä he ensiksi kaikista kansoista käsittävät 
oman olemuksensa arvon, joka on henkistä laatua. Mutta hengen 
varsinainen luonne puolestaan on vapautta, on kykyä päästä rajoi¬ 
tuksista. Tämän ratkaisun lausuu kuvaannollisesti ilmi vanha taru 
Oidipuksesta ja sfinksistä. Sen mukaan ilmestyi sfinksi Teebaan 
ja kysyi: »Mikä on se, joka aamulla käy neljällä jalalla, päivällä 
kahdella ja illalla kolmella jalalla?» Oidipus selvitti ongelman ja 
sysäsi samassa sfinksin alas kalliolta. Mitä näet ibminert on, sitä 

eivät sivistyncimmätkään egyptiläiset olleet tietäneet, saatikka sit¬ 
ten assyrialaiset; eivätkä pcrsialaisetkaan, joilla heidän suuruu¬ 
tensa aikana faarao-käsitc (jumaloitu suurkuninkuus) ikäänkuin 
meni ihanteena perinnöksi, oikeastaan koskaan tulleet asian perille. 
Vasta Kreikan pienissä vapaavaltioissa nostaa ihminen päätänsä. 
Luokaamme edes lyhyt historiallis-kansaticteellincn katsaus niihin. 

Jo Kreikan maantieteellinen asema ja luonne olivat omiansa 
kasvattamaan sellaisen kansan kuin helleenit. Itämaiden luonnossa 
oli vallitsevana piirteenä suunnaton mannermainen kookkuus. 
Kaikki oli yhtämittaista mannermaata, jossa toiselta puolen avarat 
hiekkaylängöt, toiselta jylhät vuoret saattoivat ihmisen ikäänkuin 
pelonalaiseksi luonnon kammottavan suuruuden edessä. Hän tunsi 
pienuutensa tuon kahlehtivan voiman rinnalla. Ei ollut lähitienoilta 
liikkuvaa, elävää merta, joka olisi houkutellut häntä ulos painos¬ 
tavasta umpinaisuudesta. Ainoastaan suuria virtoja oli, Oxus, 
Jaxartes, Ganges, Indus, Eufrat, Tigris, Niili j.n.c. Ja niidenpä hedel¬ 
mällisiin rantalaaksoihin ihmiset rakensivatkin asuinsijansa, joihin 
he tunsivat itsensä sidotuiksi. Missä tämä ääretön mannermaa ly¬ 
hyellä kaistaleella kosketti merta, niinkuin esim. Foinikiassa, siellä 
ihminen heti pyrkikin vapaammalle jalalle, pois ahtaudesta. Vä- 
hän-Aasian rannikolla asui jo kreikkalaisia. 

Itämaiden umpimantereen ihmiset kasvoivat kuin kahleet ja¬ 
loissaan, ja heidän valtiolliset olonsa saivat tuon kammottavan 
mannermaisen kookkuuden leiman. 

Toista oli Hellaassa. Koko maa oli ikäänkuin siroteltuna me¬ 
reen, joka Ieikkasi mantereen rikki monilla pitkillä lahdilla; ja ran¬ 
nikon ulkopuolella oli tiheää saaristoa kauemmas kuin silmä kantoi. 
Ei mitään suuria jokia, ei kolkkoja, eristäviä vuoria, ei kammotta¬ 
via hiekka-aroja, vaan pikkuvirtoja, kohtuullisen korkeita selän¬ 
teitä, kohtuullisen laveita laaksoja kaikkialla vaihtelevassa moninai¬ 
suudessa. Tämmöinen luonto vastaa täydellisesti kreikkalaisen hen¬ 
gen vapaata liikkuvaisuutta ja vilkkautta, sen pyrintöä riippumat¬ 
tomaan yritteliäisyyteen, ulos ulapalle. Ihmissielu ei typisty eikä 
kangistu raskaan, painostavan luonnon kahleisiin niinkuin itämailla. 

Itse Kreikan kansan kokoonpanossakin oli samaa moninaisuutta 
ja ainesten rikkautta kuin vaihtelevassa luonnossa. Itämaiden per¬ 
heissä ja heimoissa, jotka muodostivat sikäläiset valtiot, vallitsi näet 
mitä suurin yksitoikkoisuus, rajoittava ahtaus. Kreikkalaisissa sitä 

vastoin olivat sulaneet yhteen mitä crikaltaisimmat väestöainek- 
set. Niitä oli, muistotarujen mukaan, tullut paljon Vähästä- 
Aasiasta, mutta osaksi Foinikiastakin ja Egyptistä asti. Aikaisim- 
pana kansana mainitaan pelasgit, joiden syntyperä luultavasti oli 
aasialainen; he sitten joko sekaantuivat muihin, myöhempiin hei¬ 
moihin taikka siirtyivät pohjoisempaan. Nykyisiä albanialaisia, jopa 
makedonialaisiakin arvellaan heidän jälkeläisiksccn. Mutta vaikka 
nämä pelasgit nähtävästi jo olivat huomattavaa sivistyskansaa, nä¬ 
kyy heidän kulttuurinsa kuitenkin jääneen ainoastaan jonkinmoi¬ 
seksi jalustaksi myöhempäin tulokasten virittämällc ja kasvatta¬ 
malle sivistykselle. Se heimojen sekarotu, jolle sukeutui helleenien 
yhteisnimi, on sivistyksensä puolesta jo melkoisessa määrässä toista 
maata kuin pelasgit; ja ihana Hellas on heidän omanaan — tämä 
hymyilevä Hellas, jota meren jumalatar tuhansin käsivarsin sylei¬ 
lee, jossa ei mitään mannermaisen äärettömyyden painostavaa yk¬ 
sinvaltaa kehity, vaan ainoastaan joukko vapaita pikkuvaltoja. 

Helleenejä oli kaksi pääheimoa: doorilaiset ja joonialaiset, joista 
edelliset — alkuaan Kreikan pohjoisosassa asuva osa, — edustivat 
Kreikan kansanluonteen niin sanoaksemme vanhoillista ainesta, ei¬ 
vät kernaasti luopuneet isien tavoista ja mielipiteistä, olivat taval¬ 
laan vakavampia ja yksitotisempia. Joonialaiset puolestaan — itä¬ 
rantojen ja saarien asukkaat, edustivat levotonta edistystä, olivat 
vilkkaita ja hilpeitä, rannan iloisesti loiskiva laine alinomaa mie¬ 
lessä; heistä tuli Hellaan ja maailman varsinaiset sivistyksen luojat. 
— Vähän varhaisempina aikoina puhutaan myös aiolialaisista, joilla 
nähtävästi tarkoitetaan kaikkia niitä kreikkalaisia, jotka eivät olleet 
doorilaisia eivätkä joonialaisia. Aiolialaisten ryhmää olivat akaia- 
Iaisetkin, jotka aluksi asuivat Peloponncsoksen itä- ja eteläosissa. 
Mutta doorilaiset muuttivat asuinsijansa, vaelsivat ensiksi Doris 
maakuntaan, joka sai heistä nimensä, ja sitten (noin noo e. Kr.) 
Peloponnesokseen, jossa oli Messenia, Lakonia, Ärgolis ym. maa¬ 
kuntia. Akaialaiset joutuivat silloin osaksi heidän alamaisikseen, 
osaksi siirtyivät Peloponnesos niemimaan pohjoisrannikolle antaen 
sille nimensä. 

Ken ei olisi kuullut kreikkalaisten retkestä Troiaa vastaan, joka 
oli kaupunki Vähän-Aasian luoteisrannalla, tuosta sankarisodasta, 
jolla he tahtoivat yksin voimin kostaa yksityisen naisenryoston? 
Se on kreikkalaisen sankarihengen ensimmäinen suurempi yritys. 

siinä noiden lahjakkaiden heimojen luonteet kuvastuvat loistok¬ 
kaina, yhtä pelkäämättöminä kuin inhimillisinä. Mutta vielä mai- 
niommaksi kuin itse tuo sotaretki oli tullut runopukuinen kerto¬ 
mus siitä, sokean Homeros laulajan nimellä käyvä suurenmoinen 
sankariruno Ilias, niinkuin siihen liittyvä Odysseiakin. Nämä ovat 
itse teossa Kreikan kansan luomia kertomarunoja, koko jälkimaail¬ 
man ihailemia ilmiöitä vanhan Hellaan heimojen loistavasta nerosta 
ja kauneusaistista. Me suomalaiset täällä pohjan pakkasessa saamme 
syytä ylpeillä siitä merkillisestä seikasta, että tutkimuksen miehet 
tällä alalla' eivät tiedä asettaa Homeroksen laulujen rinnalle mitään 
oivallisempaa kansanrunoelmaa kuin meidän Kalevalamme. 

Kreikan kansassa siis esiintyi, samoin kuin se rohkeasti uskalsi 
ulos meren viehättävälle ulapalle, hyvin aikaisin myöskin henkisen 
lennon tarve. Ja noiden vapaiden ihmisten runotar kohosi sitten 
ajan edetessä korkeammalle kuin minkään muun sen aikuisen, kor¬ 
keammalle kenties kuin minkään heidän jalkeisensäkään kansan, — 
ja myös heidän henkensä pian rupesi tieteellisesti syventymään 
luonnon ja elämän salaisuuksiin, etsien totuutta ja näennäisten 
ristiriitain sovitusta. Mutta meidän nyt ei käy, rajoitetun tilamme 
tähden, tässä sen lähemmältä kosketella näitä asioita, ja sivumen¬ 
nen vain voimme viittailla helleenien uskontoonkin. Se oli sanan 
oikeassa merkityksessä kansanuskontoa; ei mitään varsinaista us- 
konnonperustajaa tiedetä mainita, ei mitään Moosesta, ei Zarathust¬ 
raa. Ja itämaiden kansain tavallisista uskontomuodoista erosi se 
myös oleellisesti siinä, että jumaluuden katsottiin olevan ihmisiin 
paljon lähemmissa suhteissa kuin itämailla. Itämaalainen ylimal- 
kain katsoi ylös jumalaansa pelolla ja vavistuksella, muodostaen hä¬ 
nestä kammottavat, hirvittävät kummituskuvat ja uhraten hädän 
hetkellä oman lapsensakin hänen verenhimolleen. Persialaisten alku¬ 
peräinen uskonto. tosin oli, kuten olemme nähneet, henkisempää 
laatua; mutta ensiksikään se ei tunkeutunut myöhemmän valta¬ 
kunnan kirjavaan kansojen laumaan, ja toiseksi pysyi pyhä Or- 
muzd hänkin syvimmältä olemukseltaan pilventakaisena, ihmisestä 
kaukana olevana, ainoastaan ajateltuna ja siis myöskin muodotto¬ 
mana käsitteenä. Toista oli sitävastoin hilpeän helleenin käsitys 
jumaluudesta. Hän loi niin sanoaksemme jumalansa oman kuvansa 
mukaan, ja jumaluus oli eri jumalina läsnäolevana kaikkialla luon¬ 
nossa. Kaikilla näillä oli ihmisen muoto, ja heidän kuvansa olivat 

ihania taideteoksia, joiden vertaista ei mikään myöhemmänkään 
ajan taide ole kyennyt luomaan, jonkinmoisia ihannemuotoja ihmi¬ 
sestä. Niinkuin vapaa kreikkalainen ei ottanut orjan tavoin ryö- 
miäkseen maassa itsevaltiaan, julman, oikullisen suurkuninkaan 
edessä, niinpä hän ei myöskään luonut jumalastaan mitään kau¬ 
hun kuvaa. Hän niin sanoaksemme tahtoi tasavaltaa sekä taivaassa 
että maan päällä, ci sietänyt missään muuta kuin vertaisiansa. 
Noita hänen lukuisia jumaliansa, niin ihaniksi kuin taiteilija heidän 
kuvansa loikin, vaivaa varsin usein inhimilliset heikkoudet, ja toisi¬ 
naan hän soimaakin heitä pienistä vilpinteoista, liiallisesta koston¬ 
himosta ja puolueellisuudesta — aivan kuin omia luottamusmie- 
hiään hallituksessa. Ja niinkuin hän itse rakastaa ihmisarvoista, va¬ 
paata, sivistyksen sulostuttamaa elämää, tyhjentäen silloin tällöin 
hauskoissa juhla-aterioissa pikarillisen elähyttävää viiniä valtionsa 
ja isänmaansa menestykseksi, niinkuin hän suuressa kansankokouk¬ 
sessa itsetietoisena kansalaisena laskee äanilippunsa uurnaan, mää¬ 
räten siten sotaa ja rauhaa koskevista kysymyksistä, niin hänen ju¬ 
malansakin Olympos vuoren huipulla syövät herkullisia ruokia, 
juovat nektaria ja pitävät vilkkaita kokouksia tämän matoisen 
maailman hallinnon johdosta. Ja aivan samoin kuin kuolevaiset 
ihmiset ovat hekin, jumalat, lopulta erään korkeamman vallan alai¬ 
set, nimittäin järkähtämättömän sallimuksen. 

Jumalanpalvelus oli eläinten, hedelmäin, viinin ja muiden lah- 
jain uhraamista inhimillisille jumalille sekä hilpeäin juhlain viettoa, 
joissa tuli täyteen arvoonsa ihmisenkin korkea kauneus, sekä ruu- 
millinen että henkinen, jota aistikas helleeni koki kouluissaan kai¬ 
kin neuvoin kehittää. »Kun jumalat vielä olivat inhimillisempiä, 
olivat ihmisetkin jumalallisempia», sanoo näitä aikoja ajatellen sak¬ 
salainen runoilija Schiller. Mutta erittäinkin purkautui kreikka¬ 
laisten valoisa, lohdullinen maailman- ja elämänkatsomus näkyviin 
niissä kaikille heimoille ja valtioille yhteisissä juhlaleikeissä, joita 
joka neljäs vuosi vietettiin Olympian tasangolla Zeus jumalan kun¬ 
niaksi. Siellä ihailtiin ihmisruumiin taiteellista nuorteutta monen- 
kaltaisissa kilpaharjoituksissa, siellä ihastuksella kuunneltiin runoi- 
lijain ja tiedemiesten luomia, ja öljypuun lehdistä kiedottu seppele, 
jonka voittaja sai palkinnoksi, leimasi hänet, koko hänen sukunsa, 
jopa hänen synnyinkaupunkinsa ikuisen kunnian ja maineen aate¬ 
luudella, Täällä — ylijumalan kunniaksi vietetyssä juhlassa — 

esitti Hellaan kukoistusaikana loistavia kertomuksiaan idän ja 
lännen taistelusta »historian isä» Herodotos. Olympian juhliin 
pantiin niin suurta arvoa, että ne tulivat ajanlaskun perustaksi; — 
ensimmäisen »olympiadin» (4-vuotisjakson) ensimmäinen vuosi 
vastaa vuotta 776 ennen Kr. 

Jumalien tahtoa ja neuvoa tiedusteltiin oraakkeleilta, pyhiltä 
tietäjälaitoksilta. Niistä oli kuuluisin Apollonin — valon ja sivis¬ 
tyksen jumalan — oraakkeli Delfoin pienen kaupungin lähellä Par- 
nassos vuoren rinteellä. Siellä olivat Apollonin suuret temppelikar- 
tanot, joihin kalliita aarteita, neuvonpyytäjäin lahjoja, oli kokoon¬ 
tunut kaikkialta Kreikasta, jopa sen ulkopuoleltakin. Siellä oli 
pyhä luola, jonka pohjasta nouseva huimaava höyry saattoi haltioi¬ 
hinsa Pythian, puhtaan neitsyen. Tämä oli valittu jostakin delfo- 
laisesta perhekunnasta, istui luolan perukassa isolla kolmijalalla ja 
puhui, tuon maanalaisen höyryn valloissa ollen, houreisia, katkonai¬ 
sia sanoja, joista viisaat Apollonin papit sitten punoivat kokoon 
jumalan runomittaisen, kahdella tavalla tulkittavan ennustuksen. 

Paljon tulvaili kansaa kaikista Kreikan heimoista ja valtioista 
— näitä valtioita oli, kuten kohta saamme nähdä, Hellaassa iso 
joukko — tänne Delfoin pieneen kaupunkiin käantyäkseen neu¬ 
von- ja ennustuksenpyynnöillään puolueettoman jumalan puoleen. 
Ja niinpä saa erittäinkin tämä oraakkeli tavallaan valtiollisen mer¬ 
kityksen. Se muodostaa näet varsin voimakkaan yhdyssiteen noiden 
eri heimovaltioiden kesken, sillä yhteinen'uskonto, joka kokoaa ih¬ 
miset samaan temppeliin, saattaa heidät ainakin ajaksi unohtamaan 
päivän maalliset riidat. ~ " 

Mutta olipa Delfoissa toinenkin laitos, joka itsetietoisella tar¬ 
koituksella vaikutti samaan kiitettävään suuntaan. Se oli amfik- 
tyonikuniian nimeä kantava liittoneuvosto, johon kaksitoista Krei-. 
kan heimokuntaa lähetti kukin kaksi jäsentä järjestämään rauhalli¬ 
silla keinoilla liittoutuneiden välit ja rauhan merkiksi viettämään 
yhteistä juhlaa Apollonin temppelissä. Oli myös muita amfiktyoni- 
kuntia. Jä vaikka nämä tämmöiset laitokset eivät koskaan saaneet 
aikaan mitään varsinaista* yhteisellä valtiosäännöllä varustettua 
liittovaltiota siihen suuntaan kuin esim, nykyiset Pohjois-Amerikan 
Yhdysvallat — siksi olivat ! Kreikan eri pikkuvaltiot liian arkoja 
paikallisesta itsenäisyydestään — on amfiktyoneja kuitenkin pidet¬ 
tävä hämärästi tajuttuna pyrintönä sinne päin, ja ne osoittavat, 

että momaalla Hellaan kansassa tunnettiin pysyväisenkin keskinäi¬ 
sen rauhan kaipuuta. 

Yhteinen uskonto oraakkclcinccn, kansalliset juhlalcikit ja 
amfiktyonit siis melkoisessa määrässä vaikuttivat siihen, että hel¬ 
leenit tunsivat itsensä yhdeksi, joskin eri valtioihin pirstoutuneeksi 
kansaksi. Mutta neljäntenä, kenties voimakkaimpana yhteyden 
tunnusmerkkinä oli yhteinen kieli, Hellaan kaunis, sointuva kieli, 
jonka äänellä Homeroksen laulut kaikuivat pitkin Välimeren ran¬ 
toja ja sen toiselta saarelta toiselle kertoen Hellaan kansan sanka¬ 
rien mainetöistä. Niin, — ja saman Hellaan kielestä oli kerran 
tuleva se loistoisa henkinen yhdysvalta, joka kerran tulevatah 
rauettuakin oli valloittava maailman helleenien jalolle sivistykselle 
ja istuttava heidän vapaan henkensä vielä syntymättömiin suku¬ 
ja kansakuntiin kaukana Hellaan rannoilta. 

Niinkuin niin monet muutkin oli tämä kieli hajaantunut eri 
murteisiin, joita kuitenkin kaikkialla helposti ymmärrettiin. Niistä 
oli itäisissä siirtokunnissa ja itäisillä saarilla kehittynyt pehmeä- 
ääninen murre, joka tuli Homeroksen laulujen kieleksi. Se oli jok¬ 
seenkin samassa suhteessa Attikan murteeseen, josta kirjakieli ke¬ 
hittyi, kuin Kalevalan kieli nykyiseen suomalaiseen kirjakieleen. 

Myöskin Homeroksen laulut olivat omiansa virittämään yhteis¬ 
tuntoa Hellaan kansassa, eikä ainoastaan itäisissä siirtokunnissa ja 
emämaassa, vaan vieläpä länncmpänakin, jonne ne kauneutensa 
voimalla tunkeutuivat herättäen kaikkialla sekä ihastusta että rak¬ 
kautta omaan kansallisuuteen. 

Näistä siirtomaista tulee meidän ehkä tässä vielä erikseen mai¬ 
nita »Iso Kreikka» etelä-italiassa, jossa oli montakin eri siirtolaa, 
kuten suuri Tarentum ja oppineesta filpsofista Pytagoraasta kuu¬ 
luisa Kroton. Nykyisen Ranskan etelärannalla oli Massilia, nykyi¬ 
nen Marseille. Valtiolliscsti tämä ja muutkin siirtokunnat olivat 
riippumattomia emäkaupungistaan, mutta noudattivat kuitenkin 
ylimalkain tämän tapoja ja laitoksia. 

Mutta meidän on nyt tehtävä yleispiir teit täin selkoa niiden val- 
tiomuotojen muodostumisesta, joissa kreikkalainen henki esiintyy 
vapauden luojana ja sellaisena on jyrkimpanä vastakohtana itämai¬ 
den valtiolliselle hengelle. Emme kuitenkaan voi syventyä kaikkein 
vanhimpiin aikoihin, jotka nähtävästi eivät tarjoakaan mitään eri¬ 
koista, koska Hellaankin väestö alkujuuriltaan oli aasialaista synty¬ 
perää, »ihmiskunnan kehdosta» lähtenyttä .sekin. 

Ensimmäisen yhteiskunnan synty on tarujen ja arvelujen hä¬ 
märän peitossa. Mutta jos katselemme Kreikan yhteiskuntaa niinä 
aikoina, joita Homeroksen runot kuvailevat, niin havaitsemme, 
että silloin vielä ci tiedetty mistään korkeammasta tai kehitty¬ 
neemmästä yhdyskunnasta kuin heimokunta. Näiden runojen san¬ 
kareina ovat eri sukukuntain päälliköt, ylimykset, mutta nämä 
ovat heimoittain liittyneinä jonkun ylipäällikön eli esimiehen ym¬ 
pärille, joka saa nimityksen kuningas ja esiintyy pääsankarina ja 
»jumalaisena», on jumalain erityisenä holhottina. Huomattava kui¬ 
tenkin on, että erotus valtiollisessa arvossa noiden kuningasten ja 
ylimysten välillä ei ole aivan suuri, sillä tavallaan ovat ylimykset¬ 
kin jonkinmoisia kuninkaita omassa pienessä piirissään eli sukukun¬ 
nassaan. Heimokuninkaan valta tosin on jumalallista alkuperää, 
ylijumalasta lähtenyttä, mutta se ei ole rajaton, vaan sidottu oikeu¬ 
teen ja muistotapaan. Ainoastaan sodassa hänellä on oikeus mää¬ 
rätä hengestä ja kuolemasta; rauhan aikana hän on tuomarina neu¬ 
vostonsa avustamana, ja tuomio* on annettava muistotavan ja 
omantunnon mukaan. Muuten tulee kuninkaan valvoa yhdyskun¬ 
tansa etuja, katsoa, että jokainen saa, mitä hänelle jumalallisen ja 
inhimillisen oikeuden mukaan kuuluu, ja olla heikkojen, leskien ja 
orpojen turvana. Hänen palkkanaan ovat tulot kuninkaallisesta 
maatilasta ja oikeudenetsijäin lahjat, jotka annetaan sitten, kun 
tuomio on julistettu, sekä muutamat antimet uhreista ja juhla-ate¬ 
rioista. Tämmöinen oli alkuperäisesti heimokuninkaiden valta 
Kreikassa, eikä oikeastaan liene siitä paljon eronnut kuninkuus itä¬ 
maidenkaan vanhimmissa yhteiskunnissa. Mutta samalla kuin ku¬ 
ninkuus Aasiassa vahvistui sisällisen valtansa ja laajeni valtapiirinsä 
puolesta, se Kreikassa heikontui kaikin puolin. Täälläkin kyllä ku¬ 
ninkaat tavoittelivat suurempaa valtaa, mutta ylimykset puoles¬ 
taan tahtoivat heidän entistäkin valtaansa rajoittaa — ja onnis¬ 
tuivat; vapauden henki alkoi tehdä tehtäväänsä. 

Olojen kehittyessä tarvitsi kuningas virkamiehiä. Nämä hän 
alkuaan lienee itse nimittänyt, mutta jo Homeroksen aikana valit¬ 
see ne yhteiskunta taikka huudattaa ne, kuten esim, Spartassa, ja 
Attikassa antaa kansa muutamille korkeimmille virkamiehilleen 
myöskin kuninkaan nimityksen (basileus), mikä seikka on erittäin 
kuvaava; ei tunneta mitään tarvetta erottaa eri arvonimellä val¬ 
tion kuningasta näistä pikkukuninkaista. Mutta vielä enemmän 

kuin tämänkaltaisten virkain perustamisen johdosta supistuu ku¬ 
ninkaan valta neuvoston nousevan arvon kautta. Alkuaan istuvat 
tässä neuvostossa kokeneet ja kunnioitetut miehet, jotka jo ovat 
jättäneet taaksensa asevelvollisuusiän, 60 vuotta täyttäneet, — 
Spartassa jäi asia sille kannalle ainiaaksi. Tokko heidän lukunsa oli 
alkuaan määrätty — Spartassa on 28 geronttia — ei tiedetä. En- 
simmältä lienee heidätkin kuningas nimittänyt noista vanhuksista. 
Mutta jo Homeros tietää, että heidän joukossaan oli nuorempiakin 
miehiä, ja myöhemmin jäi Kreikan useimmissa valtioissa tuo kor¬ 
kea ikäraja kokonaan pois. Tämä merkitsee itse asiassa, että van¬ 
hojen neuvosto oli muuttunut aatelisneuvostoksi. Ja mitä enem¬ 
män yhteiskunnallinen ja kaupunkivaltion kehitys etence, sitä 
enemmän tulee tästä neuvostosta varsinainen hallituskunta. Ku¬ 
ningas kadottaa itsenäisyytensä, hallinnossa ja oikeudenkäytössä 
sitoo hänet neuvoston suostumus, ja n imi ty soikeudenkin hän me¬ 
nettää — ‘olkoonpa että neuvoston jäsenet valitsee kansa taikka 
että he itse täydentävät hallituskuntansa arvokkaimpain sukujen 
päämiehistä. 

Mutta tämänsuuntaisen kehityksen johdosta, joka oikeastaan 
tapahtuu ilman varsinaista jyrkkää vallankumousta, muuttuu 
enimmissä paikoin kuninkaan arvo lopulta paljaaksi nimeksi, joka 
säilytetään ainoastaan uskonnon harjoitusta varten, ikäänkuin ju- 
malain mieliksi. Kauimmin pysyvät arvossaan kuninkaat Spartassa 

— heitä on näet kaksi yhtaikaa, johon kehitystilaan kai sielläkin 
on johtanut mahtavan ylimyksen asettuminen kuninkaan rinnalle, 

— ja sodassa hallitsevat nämä kuninkaat rajattomalla vallalla. 
Mutta kuudennen vuosisadan lopulla joutuu Spartassakin jo paina¬ 
vin valtiovalta noiden 28 neuvosmiehen käsiin, sillä he äänestävät 
kukin yhdellä äänellä aivan niinkuin molemmat kuninkaatkin. 


NELJÄS LUKU. 

Spartan ja Ateenan valtiomuotojen kehitysasteita. 

Kreikassa olivat, niinkuin jo olemme viittailleet, kaikki nuo 
heimokuntoisuuden perustuksella syntyneet eri valtiot periaatteel¬ 
lisesti aivan riippumattomat toinen toisestaan. Sekaantuminen toi- 

3 — Helleenien taUtelu. 

sen asioihin tai pyrkiminen ylivaltaan sai tavallisesti aikaan sodan, 
ja tämä taasen vaikutti, että voitetut saivat alistua voittajain alus¬ 
talaisiksi, jopa orjiksikin, riippuen siitä, mitkä valtiolliset näkö¬ 
kannat voittavassa valtiossa kulloinkin vallitsivat. 

Ne kaksi kreikkalaista valtiota, jotka saivat suurimman merki¬ 
tyksen ja maineen ja siten historiallisesti edustavat koko Hellasta, 
olivat Sparta ja Ateena, toinen toisella, toinen toisella kehitysmuo- 
dolla. Muiden valtioiden yhteiskunnalliset olot muodostuivat näet 
ylimalkain samaan malliin kuin näiden, vaikka tavallisesti aivan 
itsenäisesti, ilman tahallista jäljittelemistä. Ainoastaan muutamissa 
valtioissa pääsi kauemmaksi aikaa hallitsijaksi fyrannos, henkilö, 
joka vastoin lakia anasti hallitusohjat eikä tehnyt hallituksestaan 
kenellekään tiliä. Hän myöskin tavallisesti pyrki saamaan hallitus- 
istuimen sukunsa perittäväksi. 

Jos ensiksi luomme silmäyksen Spartaan, niin huomaamme, että 
se ylimysvaltainen hallitusmuoto, joka siinä pääsi voitolle ja jäi 
pysyväiseksi, itse teossa oli vapaavalta, jospa kohta ei puhdasta 
tasavaltaa. Aasialaiselle hallitusmuodolle se joka tapauksessa muo¬ 
dosti jyrkän vastakohdan, ja niin kovasti kuin Spartan koko lain¬ 
säädäntö meitä nykyajan ihmisiä oudoksuttaakin, tulee meidän 
aina muistaa, että se valtion jäsenissä, jotka sen voimasta tunsivat 
itsensä vapaiksi kansalaisiksi, synnytti hartaan isänmaanrakkauden. 
Ja tämä rakkaus ilmeni juuri siinä, että he minä hetkenä hyvänsä 
olivat valmiit uhraamaan henkensä noiden samojen lakien puolesta, 
niin ankarilta kuin ne varmaankin monissa kohden yksityistä koh¬ 
taan tuntuivatkin. Ne olivat juureltaan sotilaslakia, ja koko val¬ 
tio oli hyvin jyrkästi sotilasvaltio, mutta jokainen sotilas oli samalla 
äänivaltainen ja siis vapaakin kansalainen, vieläpä niin, että kaikki, 
jotka eivät olleet hänen asemassaan, eivät myöskään olleet vapaita. 

Tämä valtion sotilaallinen luonne johtui siitä, että spartalais¬ 
en — doorilaisen valloittajaheimon, joka oli laskenut allensa Lako- 
nian alkuväestön — oli pakko herruutensa eli, kuten he sanoivat, 
juuri vapautensa vuoksi pitää tätä väestöä alituisen sotakurin alai¬ 
sena. Heidän »kaupunkinsa» Eurotas joen rannalla oli vakituinen 
leiripaikka, he elivät melkein kuin vihollisten ympäröimänä lin¬ 
nan v äkenä, ja maailmankuuluksi on tullut heidän sydämetön 
isäntävaltansa jokilaakson alkuväestöön, helootteihin, joita Spartan 
valtion omaisuutena käytettiin peltomaiden viljelijöinä. Vanhan 

ajan katsantotavan mukaan, josta oikeastaan vasta Kristuksen oppi 
on maailman pelastanut, menetti näet ylimalkain voitettu viholli¬ 
nen heti sotavangiksi jouduttuaan vapautensa ja jäi voittajan or¬ 
juuteen. Eivät edes Platon eikä Aristoteles, helleen»Iäisyyden suu¬ 
rimmat ajattelijat, nerokkaista viisausjdrjestelmistädn huolimatta 
tietäneet mitään parempaa neuvoa tässä kohden. Kreikan valtio- 
elämä, joka ensimmäisenä maailmassa rakentui valtion jäsenten, 
s.o. kansalaisten vapauteen, vaati näiltä melkein koko heidän ole¬ 
muksensa valtion palvelukseen, ja senpätähden heiltä ei jäänyt 
juuri ollenkaan aikaa ruumiilliseen clinkeinotyöhön, Spartan soti- 
laskansalaiselta ei rahtuakaan. Hänen vapautensa, kallein aarteensa, 
riippui kokonaan tuon valtion menestyksestä, jossa hän oli jäse¬ 
nenä. Ennen kaikkea tuli hänen siis katsoa sen etua ja sen hyväksi, 
jos niin vaadittiin, kuljeskella — kuten kerrotaan — metsästä¬ 
mässä uppiniskaisia helootteja, milloin näitä arveltiin liian paljon 
sikiävän. Se oli raaka katsantotapa, julmaa sortovaltaa voitettua 
kohtaan, ja se pöyristyttää meitä. Mutta sittenkin piili tässä Spar¬ 
tan sotilaan häikäilemättömässä yhteisvastuun tunteessa ja käsityk¬ 
sessä siementävää vapautta, joka — niinpä arvelemme — kerran 
on ollut pelastajana koko Euroopalle. — Ympäröivän vuoriseudun 
asukkaat, lakedaimonilaiset, jota nimitystä spartalaisetkin käytti¬ 
vät itsestään, olivat tavallaan vapaita tilallisia, enimmäkseen akaia- 
laisia. He maksoivat veroa sekä palvelivat huonommasti aseistet¬ 
tuina sotaväessä, mutta eivät olleet osallisia valtioelämään, ja sii¬ 
täpä myös yhdeltä puolen johtuikin tämän ylimysvaltainen luonne. 
Heihin verraten, puhumattakaan helooteista, olivat spartalaiset 
kaikki ylimyksiä. Mutta itse Spartassakin synnytti tietysti ylimyk¬ 
sellinen katsantotapa yhteiskunnallisia asteita kansalaisten kesken 
ja loi ainiaaksi leimansa tähän valtioon. Ainoastaan tuolla 28 van¬ 
huksen neuvoskunnalla, geruusialla, oli oikeus valmistaa ja ehdot¬ 
taa lakeja, jotka kansankokous, johon osallistuivat kaikki 30-vuo- 
tiaat Spartan asevelvolliset, jaa-huudolla hyväksyi tai ei-huudolla 
hylkäsi. Samat miehet valitsivat myös kansankokouksessa vuosit¬ 
tain viisi eforia, joiden tarkoituksena alkuaan oli tarkastaa ja val¬ 
voa yleistä järjestystä ja virkamiesten toimia, mutta joista ajan pit¬ 
kään, he kun itsekin näkyvät olleen osallisia hallituksessa, vain pai¬ 
sui jonkinmpinen virkaylimystö sukuylimyksien keskuuteen. Efo- 
rit saivat haastaa vaikkapa kuninkaatkin oikeuteen. 

Spartassa oli vanhain valtasukujcn taistellessa osaksi keskenään, 
osaksi kansaa vastaan, syntynyt paljon epätasaisuutta omaisuudessa. 
Muutamat yksityiset perheet olivat ylen rikkaita, toiset taasen ko¬ 
vin köyhiä, jopa tilattomiakin. Syntyi ylellisyyttä, syntyi velt¬ 
toutta. Tämä seikka saattoi arvcluttavasti heikontaa valtiota, jonka 
valta oli miekan kärjessä. Osaansa tyytymätön köyhä sotilas ei 
huolisi puolustaa isänmaata, jossa hän kärsi puutetta ja tunsi riip¬ 
puvaisuutensa. Jonkinmoinen sosialistinen liike syntyi ja sen tulok¬ 
sena n.s. Lykurgoksen lait *, jotka nyt tasoittivat rikkaiden ja köy¬ 
hien välin ja todella loivat Spartasta peloittavan vallan. Maaomai¬ 
suus tehtiin yhteiseksi ja jaettiin uudestaan kaikkien kansalaisten 
kesken; kukin osa niin suuri, että antoi omistajalleen kylliksi veh¬ 
nää, viiniä ja öljyä. Jottei kulta ja hopea ketään auttaisi ylellisyy¬ 
teen, tehtiin rahat raudasta. Siitä eivät ulkovaltiot huolisi eivätkä 
siis enää toisi ylellisyystavaroitaan maahan, ci taideteoksia, ei tur¬ 
haa oppia, ci turmelevia tapoja, ei mitään. Mentiinpa pitemmälle¬ 
kin. Soturikansan piti syödä yhteisissä pöydissä, joihin jokainen 
kantoi ruoka-aineensa. Lapset kasvatettiin 7:nnestä ikävuodesta 
saakka valtion laitoksissa, joilla oli jyrkkä sotakoulun luonne. Hen¬ 
kinen kehitys jäi aivan takapajulle. Naisestakin tahdottiin vain 
saada voimakas synnyttäjä. 

Siinä Lykurgoksen Sparta pääpiirteissään. Muuten nämä uudet 
lait järjestivät valtion hallitusmuodon jo mainittujen entisten lai¬ 
tosten mukaan kuninkaineen, geruusioinecn, kansankokouksincen. 
Jokaisen kansalaissotilaan arvo vain oli kohonnut, ja hän kiintyi 
lujasti tähän isänmaahan, jonka lait soivat hänen pitää ylpeästi 
päänsä pystyssä. Koko Spartan väestöä elähytti voimakas yhteis¬ 
vastuun tunne. »Tämän kanssa taikka tämän päällä», se on: voit¬ 
tajana tai kuolleena, sanoi äiti sotaan lähtevälle pojalleen ojentaen 
hänelle kilven. 

V. 630 oli tämä tällä tavoin kehittynyt ylimyksellinen vapaa- 
valta jo laskenut allensa myöskin hedelmällisen Messcnian maakun¬ 
nan (länteen päin Lakoniasta), jonka asukkaat joutuivat maaorjuu- 
teen, ja aikaa voittaen joutui koko Peloponncsokscn niemimaa Spar- 


1 Lykurgos näkyy olleen, jumaluus, josta myöhemmin kansan 
suu teki historiallisen henkilön. 

tan valtiollisen johdon (hegemonian) alaiseksi, jos kohta liittoon 
pakotetut eri valtiot pysyivat sisäisesti vapaina. 

Tällä kannalla ja kehitysasteella oli Spartan kuuluisa sotilasval- 
tio, joka, kilpaillen kunniassa mainehikkaan Ateenan kanssa, aset¬ 
tui reippaasti vastarintaan, kun aasialaisen maailmanvallan itseval¬ 
tainen suurkuningas äärettömien orjasoturilaumain johtajana vaati 
Euroopan helleeneiltä vettä ja maata merkiksi siitä, että muka Hel¬ 
laskin oli hänen omaansa. 

Mitenkä oli sitten Ateena, Kreikan kukoistavimman kulttuurin 
luoja, kehittynyt? Tilamme ei salli muuta kuin muutamia yleisiä 
piirteitä. 

Historiallinen yhteiskunta ateenalaisillakin, jotka kuuluivat 
joonialaisten isoon heimoon, alkoi kuningasvallalla, mutta ei suin¬ 
kaan rajattomalla. Jo hyvin aikaisin sai kuningas rinnalleen kuusi 
tuomaria eli »oikeudenmäärääjää» (tesmotetai) ja sotapäällikön 
(polemarkos), ja ennen pitkää kunnioitetaan näitäkin kuninkaan 
nimellä, niinkuin kohta neljää muutakin sotapäällikköä valtion eri 
alueilla. Kahdeksannen vuosisadan keskipalkoilla muutetaan elin¬ 
kautinen kuninkuus kymmenvuotiseksi, vaikka se vielä pysyy van¬ 
hassa suvussa; mutta 40 vuoden perästä voi kuka ylimys hyvänsä 
nousta korkeimmaksi kuninkaaksi. Muutos on nähtävästi tapah¬ 
tunut ilman huomattavaa vallankumousta. Vuodesta 68a on koko 
kuninkaantoimi vuosivirkana ja rajoittuu uskonnollisten juhlain 
ja jumalia vastaan tehtyjen ja hengenrikosten valvontaan, samalla 
kuin yhteiskunnan valtiollinen johto uskotaan vuosivirkamiehelle, 
jolla on nimityksenä »hallitsija» (arkon). Tämä arkontti on niin¬ 
muodoin kuninkuuden varsinainen perijä, hallitseva ylivirkamies; 
hänen mukaansa saa kuluva vuosikin nimensä, ja astuessaan vir¬ 
kaan hän antaa julistuksen, jossa jokaiselle turvataan omaisuus. 
Mutta sittenpä taas ylivirkamiehet, s.o. arkontti, kuningas, polemar¬ 
kos ja nuo kuusi tesmotetai eli tuomarit, yhdistetään virka- eli hal¬ 
lintokunnaksi, joka saa nimityksen »yhdeksän arkonttia eli hallit¬ 
sijaa» (hoi ennea arkontes). Vuosi nimitetään kuitenkin ensim¬ 
mäisen arkontin mukaan, jolla lähinnä on toimeenpaneva valta. 

Jo kuninkailla oli ollut neuvostonsa, jonka he itse näkyvät ko- 
köonpanneen etevistä ylimyksistä ja joka piti neuvottelujaan Atee¬ 
nan hallituskartanossa, Prytaneionissa. Tämä neuvoskunta jatkoi 
toimintaansa arkonttihallituksenkin aikana ja muodosti jonkinmoi- 

sen väliasteen hallitsevien ja hallittavien välille, mutta näkyy pa- 
raasta päästä täydentyneen entisistä arkonteista. Niin oli nyt laita 
korkeimman tuomioistuimenkin, areiopagin, ja täten ja tähän asti 
oli siis hallitusmuoto Ateenankin valtiossa kokonaan ylimysvaltai- 
nen. Alhaisempi kansa tunsi olevansa syrjäytettynä. Sorronalaisen 
riippuvaisuutensa vuoksi eivät alustalaiset maalla osallistuneet kan¬ 
sankokouksiinkaan, ja muuten ci näilläkään ollut esitysvaltaa, 
vaikka kansa niissä jaa’IIa ja ei’llä tosin ratkaisi niinkin suuria 
asioita kuin sodan ja rauhan kysymyksiä. Esitysvalta oli hallituk¬ 
sella. Alhainen kansa oli ylimalkain kovilla veroilla rasitettu, sen 
niskoilla Icpäsi raskas vclkakuorma ankarinc velkalakcincen, jotka 
maksukykenemättÖmyydestä säätivät orjuudenkin. Rikkaiden 
alustalaiset maalla huokailivat isäntiensä kovan ylivallan alla. Ar¬ 
veluttavia puolucriitoja syntyi, niin että valtio ja isänmaa joutuivat 
todelliseen vaaraan. 

Tästä uhkaavasta asiain tilasta pelasti Ateenan ikimuistettava 
lainsäätäjä ja valtiomies Solon, jonka viisaat säädelmät hämmäs¬ 
tyttävät vielä nykymaailmaakin. Eikä siinä kylliksi. Useat hänen 
säädöksistään omaksui myöhemmin Rooma, ja roomalaisesta oikeu¬ 
desta perittyinä ne elävät vielä tänä päivänäkin monen Euroopan 
sivistyskansan yleisessä laissa. 

Solon oli aikansa sivistyksen kukkuloilla, oli viisaustieteilijä, oli 
runoilijakin. Hänen elämänkatsomuksensa oli jalomielinen, ihan¬ 
teellinen, ja ylevät aatteensa osasi hän ihmeteltävän nerokkaasti 
toteuttaa yhteiskunnassa ja valtiossa. Mielellään Solonkin nautti 
elämän iloja ja tunnusti vilpittömästi, ettei hän omasta puolestaan 
kohtuullista varallisuutta halveksinut. Mutta hän inhosi vääryyttä 
kaikessa muodossa, sillä jokaista ilkityötä seuraa rangaistus ennem¬ 
min tai myöhemmin, sanoi hän. Myöskin opettaa kokemus, ettei 
suhdattomän suuri rikkaus tuota onnea, vaan kyllästymystä. On¬ 
nellinen on se, jolle jumalat ovat suoneet ilostuttavan toimeen¬ 
tulon ja joka näkee lähimmäisensäkin iloisena. Kaikkialla elämässä 
on keskitie, kohtuullisuus paras. »Ei mitään liikoja» tuli sanan¬ 
parreksi hänen jälkeensä. Järkähtämätön niinkuin hänen rakkau¬ 
tensa kotiseutuun oli hänen luottamuksensa jumalalliseen oikeu¬ 
teen, hyvän ja toden voittoon; hän oli kauttaaltaan idealisti, mutta 
ci laisinkaan mikään haaveilija. Lämpimällä innostuksella ryhtyi 
hän elämäntyöhönsä, ja milloin oli tarpeen, ci hän kammoksunut 



39 


ankaruuttakaan; mutta kaikkinainen hurjamielisyys oli hänestä 
kaukana. Hän oli samalla kertaa maltillinen ja lujatahtoinen. 

Solonin arvoa kansassa, joka häntä jo entuudesta mitä hartaim¬ 
min kunnioitti, enensi suuresti Salamis saaren valloitus megaralai- 
silta, joiden kanssa siitä oli kauan taisteltu. Ateenalaiset olivat näet 
jo väsyneet tähän sotaan, kun Solon esiintyi ja innostuttavassa ru¬ 
nossa kehoitti jatkamaan taistelua. Uusi retki onnistui hyvin, saari 
joutui ateenalaisille, ja sen maa jaettiin Attikan — Ateenan maa¬ 
kunnan — kansalaisten kesken. Tämä menestys muodosti Solonille 
ikäänkuin tikapuut valtiollisen vallan huipulle. Kaikkien silmät 
kääntyivät hänen puoleensa, kun hän nyt rupesi moittimaan ylhäi¬ 
sön hallintoa. Suuressa runoelmassa hän kuvasi yhteiskunnan su¬ 
rullista tilaa, puoluejohtajain itsekkyyttä ja turmelusta, maalais¬ 
kansan hätää, uhkaavaa valtion pulmaa, ja hän kehoitti oikeuteen 
ja kohtuuteen vakuuttaen myös kykenevänsä parantamaan valtion 
epäkohtia. Kansan suuri enemmistö oli häneen lujasti kiintynyt, 
aatelin paremmat ainekset liittyivät hänen johtoonsa ja muut liene¬ 
vät arvelleet, että hän kerran valtaan päästyänsä kukistaisi vastus- 
tushengen ja jättäisi asiat entiselleen. Ja niinpä asetettiin Solon 
kesällä v. 594 arkonttina valtion etupäähän, sai toimekseen auttaa 
valtiota sen hätätilasta, järjestää valtiosäännön ja laatia uudet lait 
ja saattaa ne käytäntöön. Tätä varten varustettiin hän rajatto¬ 
malla toimintavallalla, kunnes kaikki olisi järjestetty. 

Monet luulivat, että hän nyt käyttäisi väliaikaista valtaansa 
tehdäkseen sen pysyväiseksi, s.o. perustaakseen yksinvallan. Mutta 
tätäpä ei Solon tehnytkään. Hän ei nähnyt mitään kunniakasta 
eikä mitään etuakaan itselleen ja huonekunnalleen kruunun katoa¬ 
vassa loistossa, kaikki kiusaajat palautti hän tyhjin toimin. Atee¬ 
nan lainlaatijaa voi tässä kohden, niinkuin monessa muussakin suh¬ 
teessa, verrata suureen hengenheimolaiseensa uudelta ajalta, Pohjois- 
Amerikan Yhdysvaltain vapauden luojaan Yrjö Washingtoniin, 
joka niin ikään kiusaajain esiintyessä hylkasi tuon häikäisevän val¬ 
tikan. Ja totta tosiaan! Kuninkuus vain himmentäisi semmois¬ 
ten nimien loistoa. 

Sitä voimakkaammalla kädellä tarttui Solon tehtäviinsä. Näistä 
oli vaikein ja tärkein Attikan talonpoikain pelastaminen. Erään 
lain avulla julistettiin pätemättömiksi kaikki velat, jotka, rasittivat 
heidän maitaan.tai joista velallinen itse oli panttina. Velkaorjat 

vapautettiin, ja lainanotot ruumiinvakuutta vastaan sekä lasten 
myynti kiellettiin ikuisiksi ajoiksi. Lukuisa joukko vieraille alueille 
myytyjä Attikan asukkaita lunastettiin takaisin valtion kustan¬ 
nuksella. Tämän kaiken ohessa säädettiin laillinen korkomäärä lai¬ 
noista. Nämä olivat jo jokseenkin vallankumouksellisia hankkeita, 
mutta eipä vain mitään verenvuodatusta tapahtunut, ja se osoittaa 
sekä hätätilan suuruutta että aatelin voimattomuutta. Tosin kan¬ 
san suuri joukko ei vielä tähänkään mullistukseen oikein tyytynyt, 
vaan vaati maan tasajakoa ja suurten omaisuuksien ryöstämistä, 
mutta sitä vastaan asettui Solon jyrkästi, ja keskipuolueen avulla 
onnistui hänen hillitä rahvasjoukon pyyteet. Muuten olisi kenties 
puhjennut kansalaissota. Attikan aatelille säilyi suurtilojen omis¬ 
tus ja niiden kanssa kyllä johtava vaikutus valtiossakin,- mutta uusi 
laki pani rajat tilojen ostolle ja siten suurtilallisuuden kasvulle, sa¬ 
malla kuin pikkutiloja saatiin isontaa ja uusia muodostaa palstojen 
ostolla suurista kantatiloista. 

Maalaisväcstön yhteiskunnallista vapautusta seurasi sen valtiol- 
linenkin ylennys. Ennen se oli yhteiskunnallisen mitättömyytensä 
johdosta vain saanut katsoa päältä, kun Ateenan kaupungin kansa¬ 
laiset päättelivät valtion asioista. Mutta aatelin suurten etu¬ 
oikeuksien kanssa raukesivat nyt kaupunkilaistenkin. Kaupungin ja 
maaseudun välillä vallinnut ero hävisi. Kaikki olivat nyt Ateenan 
kansalaisia, attikalaisten sijaan astui yleiseksi nimitykseksi ateena¬ 
laiset. Kansalaisoikeuksille ja velvollisuuksille pantiin perustukseksi 
maaomaisuuden tulot, joiden mukaan kansa jaettiin neljään luok¬ 
kaan. Ensimmäisen luokan jäsenet, »viidcnsadankarpionmittalaiset» 
(pentakosiomedimnoi), saivat sekä rauhan että sodan aikana kan¬ 
taa raskaimman kuorman, johon kuului sotalaivaston varustami¬ 
nen, mutta heillä yksinään oli korvauksena oikeus päästä korkeim¬ 
piin, kuitenkin aina palkattomiin valtion virkoihin. Toisen luokan 
jäsenet, ritarit (hippeis), suorittivat sotapalvelusta ratsain, kolman¬ 
nen luokan jäsenet (zengitai) suorittivat raskasaseisena jalkaväkenä 
(hoplitai). Neljäntenä luokkana olivat köyhät kansalaiset, jotka 
palvelivat sodassa kevy tasoisina (teetes), myöhemmin laiva- 
väkenä. Alemmat virkamiehet otettiin toisesta ja kolmannesta 
luokasta. Neljäs luokka sai vain muiden kanssa osallistua kansan¬ 
kokouksiin. Mitään vakinaista veronmaksua ei ollut, vaan otettiin 

isänmaan tarvitessa satunnaisia veroja kolmesta ensimmäisestä luo¬ 
kasta kunkin varallisuuden mukaan. 

Kansankokouksille jäi itse teossa lopullinen valta kaikissa tär¬ 
keimmissä asioissa, ja niihin nyt, kuten ylläsanotusta ilmenee, osal¬ 
listuivat entiset köyhät alustalaisetkin Attikassa. Mutta näiden ko¬ 
kousten rinnalle asetti Solpn n.s. neljänsadan neuvoston, joka val¬ 
misti kaikki kansankokouksessa keskusteltavat ja päätettävät asiat, 
jotka koskivat sotaa, rauhaa, uusia lakeja ja virkamiesten vaalia. Il¬ 
man tämän neuvoston suostumusta ei kansankokouksessa saanut 
esittää mitään asiaa. Sen jäsenet valittiin vuodeksi kerrallaan, kol¬ 
mesta ensimmäisestä varallisuusluokasta. He olivat vähintään 30 
vuoden ikäisiä. Kansankokouksessa saivat puhua ja äänestää kaikki 
20 vuotta täyttäneet kansalaiset. 

Jonkinmoisena vastapainona 40o:n neuvostolle ja kansankokouk¬ 
sellekin ovat areiopagin, vanhan tuomiokunnan, jäsenet, jotka 
valitaan nuhteettomasti virkansa täyttäneistä arkonteista ja nimen¬ 
omaan edustavat valtioclämän vanhoillista ainesta. He Solonin sää¬ 
dösten mukaan tuomitsevat valtiorikoksia, jonka ohessa heidän tu¬ 
lee pitää silmällä virkamiehiä ja tarkastaa heidän tilejään. Mutta 
missä määrässä areiopagi saattoi tarkastella ja muutella 40o:n neu¬ 
voston ja kansan päätöksiä, siitä ei ole jälkimaailmalle säilynyt sel¬ 
viä tietoja. 

Virkakuntain ja hallinnon järjestystä muuten ei Solon paljoa 
muuttanut, vaan ne pysyivat ylimalkain valtiollisen eli perustus¬ 
lakien säätämien rajoitusten puitteissa entisellään. Mainittava kui¬ 
tenkin on vielä kansantuomioistuin heliaia, johon muutamissa 
asioissa sai vedota tesmotetai-tuomarien tuomiosta ja johon arvalla 
otettiin joka vuosi tietty määrä jäseniä. 

Yleisessä laissa tehtiin kaikkien tasa-arvoisuus periaatteeksi, niin 
että lain edessä kaikki olivat yhdenarvoiset, ja elinkeinolaki myönsi 
mitä suurimman vapauden. tAeena alkoi Solonin vaikutuksesta 
muuttua mahtavaksi kauppa- ja teollisuuskaupungiksi. Kaikista 
tämän suuren kansalaisen laeista loisti lempeä ihmisrakkaus. Ne 
muodostivat kerrassaan käänteen vanhemman ajan yhteiskunnasta 
varsinaiseen lakimääräiseen oikeusvaltioon. Puuttumatta muuten 
yksityiskohtiin mainitsemme tässä sekä esimerkkinä että omitui¬ 
suutena, että myötäjäisten määrää naittajaisissa kovasti rajoitettiin. 
Vaimoa ei saanut pitää minään kauppatavarana, häntä oli pyytä- 

minen ainoastaan hänen siveytensä tähden. Omituinen ja kuvaava 
on myöskin säädös, että pojan ei tarvinnut elättää semmoista isää, 
joka ei ollut opettanut hänelle mitään ammattia. 

Siinä pääpiirteet Solonin valtiosäännöstä ja yleisestä laista. 
Maailman ensimmäinen korkeampi oikeusvaltio on kansanvaltainen, 
muodostaa kansanvallan, demokratian, kun sitä vastoin Spartan 
valtiosäännön läpi käy punaisena lankana ylimysvalta, aristokratia, 
ja se niinmuodoin edustaa oikeusvaltiota supistuneemmassa, siispä 
myöskin alemmassa muodossa. 

Päin vastoin kuin »jumalallinen Lykurgos» oli Solon myöskin 
harras tieteiden ja taiteiden suosija, ja nämä saivat suuren sijan atee¬ 
nalaisten kasvatuksessa. Siitäpä sitten tulikin se mahtava henkinen 
voima, joka ainiaaksi painoi leimansa Ateenaan ja saattoi maailman 
pitämään sitä kaiken kulttuurin, kaiken sivistyksen keskuksena. 
Kun persialaissodat ovat loppuneet, nousee tuo alkuaan pienen pieni 
yhteiskunta Attikan niemellä kukoistukseen, jommoista ei maailma 
ollut sitä ennen nähnyt, ei aavistanut, jota jälkimaailma ihaillen 
ihmetellen kunnioittaa. Mutta koko tämän kukoistuksen, sekä ai¬ 
neellisen että henkisen, luojana ja kannattajana on yksinään kan¬ 
salaisvapaus, jonka luopi ja turvaa kaikkia näitä kansalaisia ehdot¬ 
tomasti sitova laki. 

Vannotettuaan ateenalaisia, että he pitäisivät säädetyt lait voi¬ 
massa ainakin kymmenen vuotta, lähti Solon matkalle vieraisiin 
maihin. Mutta mitä sai hän nähdä palatessaan kotiin? Näytti siltä 
kuin ateenalaiset, tuo vilkashenkinen ja lahjakas kansa, ei olisikaan 
ollut kypsä vapauteen. Kuten jo olemme viitanneet, antoi Solonin 
valtiosääntö luokkajakoineen tyytymättömyydelle sijaa. Vaikka 
ylimystö oli syösty alas varmasta asemastaan valtiollisen vallan 
kukkuloilta, vaikka sen taloudellinen kaikkivalta oli saanut kovan 
iskun ja se oli suurimmalta osaltaan tähän vallankumokseen tyyty¬ 
mätön, niin oli se kuitenkin, kuten yllä olevasta selvinnee, jätetty 
jonkinmoiseksi yhteiskunnalliseksi huipuksi, ja tämäpä seikka är¬ 
sytti 3:nnen ja 4:nnen luokan kansalaisia, jotka mielestään eivät 
olleet saaneet vallankumouksellisia saataviaan. Vanhat puolueet vir¬ 
kosivat, uusia syntyi. Vuorikylissä asuvien talonpoikain johtajana 
oli ylhäissukuinen Peisistratos, teräväjarkinen ja rohkea mies. Hän 
lupasi heille etuja, jos he rupeisivat esittämään vaatimuksia, ja 
pianpa liittyi häneen enimmältä osaltaan tuo rikkaita vastaan ylty- 

nyt neljäs, luokka. Toivoipa sitä paitsi melkein jokainen puolue 
mullistuksia — päästäkseen sitten toisia hallitsemaan. Solon palasi 
ja huomasi Peisistratoksen pyrkivän yksinvaltiaaksi. Vanha lain¬ 
säätäjä koki varoittaa kansaa, mutta Pcisistratos osasi tätä mielis¬ 
sä» sai henkivartioston ja valloitti Ateenan linnan (v. j6i). 
Kaksi kertaa kerrotaan aatelin ja ammattilaisten yhdistynein voi¬ 
min karkoittancen hänet, mutta v, 545 oli hän kokoomansa sota¬ 
joukon avulla jälleen kaupungin herrana. 

Solonin yleinen laki pysyi kuitenkin voimassa, ja Peisistratos 
suosi köyhää kansaa toimittamalla monille tilattomille maata. Solo¬ 
nin esimerkkiä noudattaen hän myös harrasti tieteitä ja taiteita. 
Muun muassa hän toimitti kokoelmaksi Homeroksen laulut. Hä¬ 
nen kuoltuaan jatkoivat hänen poikansa Hippias ja Hipparkos yk¬ 
sinvaltaista hallitusta isänsä esimerkin mukaan. Mutta Hipparkok- 
sen murhasivat salaliittolaiset, ja silloin osoitti Hippias pian, mikä 
vaara yksinvaltiudessa aina piilee. Hän muuttui hirmuvaltiaaksi: 
hän riisui kansalaisilta aseet ja turvautui väkivaltaan ja mestauk¬ 
siin. Samalla alkoi kuitenkin vapaamielisen Kleistenekscn johdolla 
liike häntä vastaan, solmittiin liitto Spartan kanssa Delfoin oraak¬ 
kelin välityksellä, seurasi taistelu, ja Hippiaksen täytyi antautua 
($10) ja lähteä maasta pois. Ateena oli jälleen vapaa ja kunnioitti 
heti Hipparkoksenkin murhaajia, veljeksiä Harmodiosta ja Aristo- 
geitonia, pystyttämällä heille vaskiset muistopatsaat. 

Solonin kansanvaltaiselle valtiosäännölle antoi nyt Klelstenes 
uutta lujuutta jakamalla koko Attikan uusiin hallinnollisiin ja kun¬ 
nallisiin piireihin, jonka avulla mitä lavein kunnallinen itsehallinto 
kävi mahdolliseksi samalla kuin jokaisen kansalaisen oikeus osallistua 
koko Ateenan valtion hoitoon laajentui ja entisen aatelin rikkau¬ 
teen perustuvat oikeudet melkoisesti supistuivat. Tehdäkseen yk¬ 
sinvaltiuden uusiutumisen mahdottomaksi Kleistenes sai aikaan lain, 
joka antoi kansalle vallan karkottaa valtion rajojen ulkopuolelle 
kymmeneksi vuodeksi jokaisen huomattavan henkilön, jota voitiin 
epäillä laittoman vallan anastuksen pyyteistä. Tämmöisen karkoi- 
tuspäätöksen pätevyyteen vaadittiin vähintään 6000 ääntä. Äänet 
kirjoitettiin kiviliuskoille, joista koko toimitus &i nimityksen 
»liuskaäänestys» (ostrakismos). Ateenan vapaa kansa oli vahin¬ 
gosta viisastuneena käynyt araksi nuoresta vallastaan, jokainen 
kansalainen tunsi ihmisarvonsa, ja tämä valta ja tämä arvo raken- 

tui vapaamieliseen, kansanomaiseen lakiin. Sitä, joka yritti sen pe¬ 
rustuksia rikkoa ja siten loukata kansalaisten kalliita oikeuksia, uh¬ 
kasi otrakismoksen muodossa Ateenan kansan majesteetti. 

Todellakin aivan uutta maailmassa on tuo merkillinen yhteis¬ 
kunta, joka näin on syntynyt. Siinä on ensimmäisen kerran toteu¬ 
tettuna tasa-arvoisuuden aate, koko kansan itsehallinto, jokaisen 
kansalaisen sulautuminen yleiseen valtio-käsitteeseen. 

Tämmöisen kehityskannan siis oli Ateena, Kreikan edistynein 
valtio, saavuttanut, ennenkuin helleeniläinen maailma joutui teke¬ 
misiin persialaisvallan kanssa. Toivomme, että lukija on selvillä 
siitä suuresta erosta, joka on olemassa näiden kahden maailman vä¬ 
lillä: toisella puolen kansalaisvapaus ja itsehallinto kansanomaisen 
perustuslain pohjalla, toisella puolen alamaisorjuus ja rajaton yksin¬ 
valtius, jota ei mikään laki sido ja joka sentähden on luonteeltaan 
mielivaltaa ja väkivaltiutta. Kumpiko näistä valtiollisista periaat¬ 
teista oli jäävä maailmanhistorian luovaksi voimaksi, sen seikan rat¬ 
kaisi se valtava taistelu, josta seuraavissa luvuissa annamme muu¬ 
tamia kuvia. 

Olemme asettaneet Spartan ja Ateenan yhdessä edustamaan 
Hellasta, toisen ylimysvaltaisena, toisen kansanvaltaisena vapaa- 
valtana. Vapaavaltoja ovat näet luonteeltaan molemmat, — teroit¬ 
takaamme sitä vielä, — sillä spartalainenkin tunsi itsensä täydel¬ 
leen vapaaksi kansalaiseksi; hänellä oli ratkaiseva äänivalta kansan¬ 
kokouksessa, jos kohta ei kuten ateenalaisella kansanneuvoston 
kautta esitysoikeutta. Muuten tulee meidän kenties tässä sivu¬ 
mennen mainita, että oppineet eivät näy olevan oikein selvillä 
siitä, onko Spartankaan valtiosäännölle annettava ylimyksellisen 
vapaavallan nimeä — juuri tuon kansankokouksen suvereniteetin 
eli niin sanoaksemme vallankorkeuden vuoksi, se kun viimeisessä 
sijassa ratkaisi hallituksen esittämät asiat. Olemme sen tässä teh¬ 
neet niinhyvin tuon yksinomaisen hallinnollisen esitysoikeuden 
kuin senkin tähden, että spartalaiset kaikki olivat ylimyksiä ympä¬ 
röivän Lakonian maalaisväestöön verrattuina, jota he eivät sulatta¬ 
neet itseensä niinkuin ateenalaiset Attikan väestön. Spartan niin 
sanoaksemme kantavaltion alueeseen näkyykin kuuluneen ainoas¬ 
taan viisi kylää tai oikeammin: tämä kyläryhmä juuri muodosti 
Spartan, Joka tapauksessa Sparta oli sotilasvaltio, ja sen soturi- 
kansalaiset pitivät itseään täydellisinä ylimyksinä. 

Tämmöisinä vapaavaltioina asettuvat nyt Sparta ja Ateena 
Hellasta edustavina itämaiden suunnatonta yksinvaltaa vastaan, 
kun se ylvästellen uhkaa Hellaan ja samalla vastaisen Euroopan 
vapautta. Mutta jos Hellas historiallisesti ja valtio-opilliscsti edus¬ 
taa kansalaisvapautta. Persia puolestaan alamaisten orjuutta ja 
yksinvaltaista suurvaltaa, niin sopii vielä kysyä: eikö sitten hel¬ 
leeni Iäisyydessä ole varjopuolia, jotka melkoisesti vähentävät sen 
kunniaa tässä kohden? Tähän täytyy vastata, että niitä kyllä on, 
ja niiden muodostamiin loukkauskiviinhän Hellaskin, kun aika on 
täytetty, kompastuu ja kaatuu, mutta samassa yhtäkaikki raken¬ 
tuen henkiseksi suurvallaksi, joka historiassa etsii vertaistansa. 
Nämä varjopuolet helleeniläisyydessä olivat pikkuvaltioisuus ja 
työläisten orjuus, sillä olihan Kreikassakin orjia, kuten jo olemme 
maininneet. 

Nuo kaksi varjopuolta ovat läheisessä yhteydessä keskenään. 
Semmoinen valtio, jossa kansalaisvelvollisuudet eli itse valtioelamä 
vievät lähes jokaiselta kansalaiselta melkein kaiken ajan, voipi olla 
ainoastaan pieni, sillä näiden kansalaisten täytyy alinomaa olla 
saapuvilla tarkastamassa valtionsa asioita, — varsinaisena isän¬ 
maana onkin itse teossa ainoastaan tämä pieni valtio. Ja toiseksi 
täytyy työnteon melkein kokonaan jäädä muiden, siis ci-kansa- 
laisten asiaksi. Mitään kokon aisvaltiota, jossa olisi vallinnut koko 
kansaa sitova perustuslaki, hclleeniläisyys tämän tähden ei koskaan 
saanut aikaan, — siinäpä valtiollinen heikkous, jonka kanssa on 
välittömässä yhteydessä yhteiskunnallinen heikkous, työläisten 
orjuus. 

Mutta yhtäkaikki — näistä, varjopuolista huolimatta — on 
koko siinä aatteessa, jota helleeniläisyys edustaa, jotakin erinomai¬ 
sen suurta ja kaunista. Se lausuu maailman tiedoksi tämän: 
ainoaltaan vapaa ihminen on kansalainen , ainoastaan hänellä on 
isänmaa, ainoastaan hänellä ihmisarvoa ja ihmisoikeutta; orja on 
yhteiskunnan ulkopuolella. Mutta se lausuu lisäksi: isänmaan- 
rakkaus on rakkaus isänmaan lakeihin ja laitoksiin, joiden etuja 
nautimme, joiden voimasta olemme vapaita, rakkaus siis valtiol¬ 
liseen vapauteen, joka lakien voimalla on tähän maailman kolk¬ 
kaan perustunut; isänmaan epävapaus on aivan samaa kuin oma 
orjuuteni. 

Mutta jo voinemme mielessämme kaikki kuvitella, mitkä tun- 

teet linnassaan vapaa kirkassilmäincn helleeni syöksi sattuvan 
peitsensa vasten tuon matclcvan aasialaisen otsassa olevaa orjan- 
merkkiä, jota ruoskittiin tunkeutumaan hänen maahansa. 


VIIDES LUKU. 

Dareioksen skyyttalaisrctkJ . Joonialaisten kapina . 

Kreikan kansa oli monta vuosisataa saanut kehittyä jokseenkin 
esteettömästi. Herkeämättä oli sen alue kasvanut, yhä enemmän 
siirtoloita oli se perustanut pyrkien yhdistämään piiriinsä kaikki 
Välimeren rannikot. Yhä moninaisemmaksi ja vapaammaksi oli 
samalla aikaa valtiollinen elämä muodostunut, yhä rikkaammaksi 
ja itsenäisemmäksi oli kreikkalainen kulttuuri tullut. Silloin astu¬ 
vat kuudennen vuosisadan keskipaikoilla näkyviin vahvat vastus¬ 
tajat. Itämaat, jotka niin kauan olivat välinpitämättömästi kat¬ 
selleet helleenien etenemistä, käyvät kateellisiksi ja puuttuvat vai¬ 
kuttavasti heidän pyrintöihinsä. Lännessä liittoutuu korskea itä¬ 
mainen siirtovalta Karthago italialaisten nousukasten, hämärää 
syntyperää olevien etruskien kanssa niinikään vastustamaan hel- 
leeniläisyyttä. Entisistä rauhallisista suhteista sukeutuu toinen 
riidanaihe toisensa perästä. Itämainen maailma vanhoillisine kat¬ 
santokantojen ei enää voi kärsiä noita pystypäisiä kreikkalaisia, 
jotka kaikille aloille yritcllen ikäänkuin uhkaavat hiljaisuudessa 
ottaa maailman johdon käsiinsä. Sanalla sanoen: idän musta 
ukkospilvi nousee puhjetakseen hävittävään rajuilmaan yli hellee¬ 
nien valoisan maailman. Kreikan kansan olemassaolo on kysymyk¬ 
sessä ja samalla se, kumpiko historiallinen maailmanaate, itämainen 
vaiko helleeniläinen, on jäävä tulevaisuuden perinnöksi. 

Mitään aivan yhtäjaksoista, perinpohjaista kertomusta valta¬ 
vasta taistelusta emme rohkene yrittääkään. Siihen vaadittaisiin 
enemmän sekä tilaa että kykyä kuin on käytettävissämme. Senpä 
tähden koetamme tuosta tärkeästä kamppailusta esittää muutamia 
valaisevia kuvaelmia, pääasiallisesti niiden suurten taistelujen 
ajoilta, joissa Persia hyökkääjänä ainaiseksi masennettiin. 

Sodan syvimmät syyt olivat ikäänkuin ilmassa. Itämaisuudcn 
ja hcllecniläisyyden suhde oli jo luonnostaan kireä, kuin positiivisen 

ja negatiivisen sähkön; kytevä kipinä oli syttyvä ja puhkeava 
ilmituleen. 

Ulkonaiset, lähinnä vaikuttavat syyt ilmenevät seuraavasta: 

Persian valtakunnan pohjoisena rajakansana olivat skyyttalai¬ 
set, jotka monina heimokuntina ja paraasta päästä paimentolaisina 
asuskelivat lavealla alueella Kaspian ja Mustan meren pohjoisosain 
rantamailla ja välissä syvälle Aasiaan ja Euroopassa Istcriin (Tona¬ 
vaan) asti. Yksi tämmöinen heimokunta oli massageetit, joiden 
kanssa jo Kyyros oli joutunut tekemisiin. Kaikki nämä skyytta¬ 
laiset olivat alinomaisena uhkana pohjois-Persian rauhalle. He lie¬ 
nevät tuon tuostakin äkkinäisillä partioretkillään hätyyttäneet 
Darcioksen pohjoisimpia alamaisia. Suurkuningas sai syytä hyö¬ 
kätä mahtavalla voimalla heidän kimppuunsa tehdäkseen kerras¬ 
saan lopun epävarmuudesta. Ja suurkuningas päätti hyökätä 
Euroopan puolella, Tanais (Don) ja Istcr jokien välillä, siis nykyi¬ 
sen ctelä-Venäjan seuduilla, karjoineen samoilevien skyyttalaisten 
kimppuun, — tuntematta oikein sen maan ja kansan laatua, jota 
aikoi ahdistaa. Bosporos (nyk. Konstantinopolin) salmen poikki 
hän tuli suurella sotajoukolla Eurooppaan ja käski joonialaisten 
(siis kreikkalaisten) alamaistensa Vähästä-Aasiasta, jotka hänen 
avukseen kuljettivat laivastoa, lähteä Istcr virralle rakentamaan 
laivasiltaa sen yli. Itse marssi kuningas persia 1 ai sineen maamatkaa 
Traakian läpi, jossa siihen aikaan asui raaka barbaarikansa ja joka 
osaltaan valloitettiin. Valmistuneen laivasillan yli hän sitten kul¬ 
jetti maajoukkonsa skyyttalaisia vastaan, jättäen joonialaiset sil¬ 
taa vartioimaan. Mutta hänen retkensä onnistui peräti huonosti. 
Skyyttalaiset eivät ruvenneetkaan taisteluun, vaan vetäytyivät yhä 
syvemmälle aromaahansa hävittäen sen autioksi Darcioksen tieltä, 
kunnes tämän oli pakko kääntyä takaisin tyhjin toimin. 

Isterin sillan vartijain joukossa oli, nähtävästi Persian pakko- 
vasallina, ateenalainen Miltiades, joka — Herodotoksen kertomuk¬ 
sen mukaan — siihen aikaan hallitsi pientä niemimaata Helles- 
pontos salmen luona, mutta oli Ateenassa syytteenalaisena vallan¬ 
himonsa tähden. Muutamat skyyttalaiset kehoittivat nyt joonia¬ 
laisia hajoittamaan sillan, joten Dareiokselta paluumatka olisi tullut 
katkaistuksi ja skyyttalaiset kenties olisivat hänet peräti masenta¬ 
neet sekä siten hänen alamaisuudessaan huokailevat joonialaisctkin 
voineet vapautua. Tätä kehoitusta kannatti Miltiades, jolle Joo- 

niankin, s.o. Vähän-Aasian rannikon ja saariston vapaus oli kallis. 
Mutta joonialaisten joukossa oli myöskin Histiaios, Miletos kau¬ 
pungin »hallitsija» (tyrannos), nimittäin hallitsija suurkunin¬ 
kaan armosta. Ja hänpä piti muille samankaltaisille kreikka¬ 
laisille »hallitsijoille», joita Dareioksen joonialaisessa armeijassa 
oli kymmenkunta eri paikkakunnilta Vähän-Aasian ja Hcllcs- 
ponton rantamailta ja saarilta, scuraavan kuvaavan puheen: 
»Dareioksen kautta olemme nyt kaikki hallitsijoina kukin kau¬ 
pungissamme, Mutta jos Dareioksen valta kukistuu, niin en minä 
voi hallita miletoslaisia eikä kenkään muu ihminen alamaisensa, 
sillä jokainen kaupunki epäilemättä pitäisi parempana asettaa val¬ 
lan väestön kuin yhden ainoan henkilön käsiin.» Ja tämä His- 
tiaioksen mielipide voitti. Laivasilta sai jäädä paikoilleen, ja per¬ 
sialaiset pelastuivat. 1 Jos skyyttalaiset olivatkin jääneet kukista¬ 
matta, oli suurkuningas tällä retkellään kuitenkin saanut jalan¬ 
sijaa Euroopassa, sillä sekä Traakian itäosa että kreikkalaiset kau¬ 
pungit sen rannoilla oli nyt pakotettu alamaisuuteen. 

Suurkuninkaan skyyttalaisretki tapahtui noin vuonna 51a. 

Dareios itse palasi Aasiaan, mutta jätti Megabazos nimisen 
päällikkönsä Eurooppaan täydentämään Traakian valloitusta. 
Tämä pani myös lähettiläitä menemään Makedonian kuninkaan 
Amyntaksen luo vaatien alamaisuuden merkiksi maata ja vettä. 
Amyntas, joka alamaisincen oli helleenien sukua, antoikin nuo 
merkit ja kutsui — niin kertoo Herodotos — lähettiläät pitoihin. 
Juotuaan itsensä juovuksiin vaativat Persian miehet nähtävikseen 
hovin naisetkin. Mutta tuskin olivat nämä saapuneec sisään, 
ennenkuin vieraat aikoivat käyttäytyä raaisti ja hävyttömästi 
heitä kohtaan. Amyntaksella oli poika Alexandros, joka päätti 
kostaa. Hän tarjosi lähettiläille, joita oli seitsemän, nuo kauniit 
naiset yötovereiksikin. Mutta kun persialaiset sitten kukin huo¬ 
neessaan odottelivat näitä, saapuikin kaunotarten puvuissa seitse¬ 
män nuorta miestä, jotka väkipuukoilla pistivät lähettiläät 
kuoliaiksi. 

Lyydian vallan kukistumisesta saakka, josta olemme aikaisem- 

1 Herodotoksen kertomuksen Miltiadeen esiintymisestä tässä, tilai¬ 
suudessa ovat myöhemmät tutkijat tahtoneet leimata keksityksi, väit¬ 
täen hänenkin siihen aikaan olleen Dareioksellc vasallina aivan 
uskollinen. 

min maininneet, olivat nyt Vähän-Aasian kreikkalaiset olleet Per¬ 
sian valtakunnan alamaisia, ja yhä karttuneiden lisävaikutusten 
kautta oli Välimeren itäisestä perukasta tullut persialainen meri. 
Kaikkien sen rannikkokansojen laivat oli yhdistetty suureksi 
valtakunnan laivastoksi. Toinen toisensa rinnalla seisoivat toisil¬ 
leen aivan vieraiden yhteisöjen sota-alukset, kaupunkiruhtinait- 
tensa johtamina, ruhtinaiden, jotka nähtävästi eivät enää tunte¬ 
neet mitään korkeampaa tehtävää kuin itsekukin puolestaan suo¬ 
jella persoonallisia ja paikkakunnallisia etujaan ja kilvan kilpaili¬ 
joittensa kanssa yrittivät vetää puolelleen maailman hallitsijan 
silmät. Näiden herrojen joukossa taasen oli etevin sija suuren 
Miletos kaupungin hallitsijalla, mainitulla Histiaioksella, varsinkin 
sitten, kun hän suurkuninkaaltaan oli palkaksi Isterin sillan luona 
osoittamastaan uskollisuudesta saanut siirtokunnan perustamista 
varten muutaman vastavalloitetun alueen Strymon virran ran¬ 
nalta. Tämän miehen vaikutus ja vallanhimo kasvoi sitten kas¬ 
vamistaan, niin että Mcgabazos lopulta katsoi tarpeelliseksi varoit¬ 
taa Dareiosta hänestä. Seurauksena olikin, että Histiaios kutsut¬ 
tiin suurelle kunniasijalle Susan hoviin ja* hänen vävynsä Arista- 
goras asetettiin hänen sijalleen Miletokseen. 

Mutta Aristagoras, jonka muutenkin väitetään tulleen varsin 
paljon appeensa, oli erittäin kunnianhimoinen. 

Naxos oli isoimpia saaria Aigeian meressä. Sieltä oli kansa 
ajanut pois rikkaat ylimykset. Nämä kääntyivät Miletoksen puo¬ 
leen pyytäen apua. Aristagoras otti heidät suojaansa ja ehdotti 
Sardeksen kaupungissa asuvalle satraapille, joka oli Darcioksen veli, 
että varustettaisiin retkikunta Naxos saarelle, asetettaisiin karkoi- 
tetut ylimykset jälleen valtaan ja laskettaisiin rikas saari Persian 
herruuden alle. Artafernes — se oli satraapin nimi — suostui 
juoneen, suurkuninkaan suostumus saatiin ja keväällä v. joo lähti 
vahva laivasto Naxos saarta valloittamaan. Mutta yritys ei onnis¬ 
tunutkaan. Naxoslaiset olivat varuillaan, ja kateensekainen kil¬ 
voittelu Aristagoraan ja persialaisen kenraalin välillä vaikutti tur- 
miolliscsti. Rakennettuaan naxoslaisille pakolaisille pienen linnoi¬ 
tuksen lähtivät nolostuneet valloittajat tiehensä. 

Mutta Aristagoraan asema oli tästä saanut arveluttavan 
kolauksen, hän pelkäsi, että Artafernes tekisi hänet vastuunalai¬ 
seksi tuosta onnistumattomasta yrityksestä, ja hänen rahavaransa- 

4 — Holloenien taistelu. 

kin olivat melkein lopussa. Milctoksen »hallitsija» ei nähnyt muuta 
pelastuksen keinoa kuin — nostaa kapinan lipun. 

Taipumus irtautumaan Persian ikeestä olikin Vähän-Aasian 
kreikkalaisissa suuri. He tunsivat suurta vapauden kaipuuta. 
Ennen aikaan olivat heidänkin yhteiskuntansa olleet itse asiassa 
vapaita, huolimatta siitä, että silloinkin moniaalla tyrannit sisälli- 
sissa taisteluissa olivat päässeet voitolle; valtiollisen itsetunnon 
mahdollisuus oli aina avoinna. Mutta Persian valta oli itse teossa 
tehnyt tästä toivosta lopun, vaikka yleinen valtakunnan laki muka 
olikin ollut jättävinään paikalliset lait entiseen pätevyyteensä. 
Persialaisen politiikan kehuttuna periaatteena oli suuren valtio- 
yhteyden yhdistäminen paikallishallinnolliseen itsenäisyyteen, itse¬ 
valtiuden yhdistäminen alusmaiden itsehallintoon. Tahdottiin 
muka sovittaa yhteen suurkuninkaan rajattoman yksinvallan ja 
paikkakunnallisen itsehallinnon periaatteet, jälkimmäisen oikeutta 
tuntuvasti rajoittamatta, jopa vaikuttavasti koskematta yksityisen- 
kään yritteliäisyyteen. Mutta tämä politiikka oli osoittanut ole- 
vansa pelkkää silmänlumetta. Ylinnä, lopullisena ratkaisijana oli 
aina persialainen itse- ja väkivaltius; sen tieltä oli minkä sisäisen 
itsehallintopiirteen tahansa aina väistyminen, milloin vain käskyn¬ 
haltija suurkuninkaan nimessä niin katsoi parhaaksi. Niinpä oli 
ennen maailmaan monen ehdottomasti itsenäisen kreikkalaisen 
siirtokunnan tyrannos tullut kansan kautta syöstyksi vallastaan ja 
kansa ottanut yhteiskuntansa ohjakset omiin käsiinsä; asia ei ollut 
koskenut kolmannen oikeutta. Nyt oli kaikki toisin. Kansanvaltaa 
ei itse asiassa enää ollut missään, vanhat paikkakunnallisct lait 
olivat voimassa niin sanoaksemme ainoastaan paperilla, kaikkialla 
hallitsivat tyrannit, eikä kansan enää käynyt heitä vastustaminen, 
sillä heillä oli suurkuningas mahtavana selkänojana. Periaatteelli¬ 
sesti eivät nämä herrat olleet muuta kuin tuon häikäisevän majes¬ 
teetin orjia, kuten jo olemme huomauttaneet, suurkuningas saattoi 
toimittaa heidät toiseen maailmaan mistään muusta välittämättä 
kuin omasta oikustaan; mutta alamaiset, nuo kaikki, jotka kreik¬ 
kalaisissa yhdyskunnissa muinoin saattoivat olla vapaita kansalaisia, 
olivat nyt puolestaan näiden herrojen orjia. Orjan orja , se oli 
tuolle muinoin vapaalle kreikkalaiselle kauhistus, ja hän tunsi ja 
ymmärsi alennustilansa: mikä onnenonkija hyvänsä saattoi, kuten 
esimerkiksi Histiaioksen yllämainitusta puheesta voimme päättää, 

asettua hänen herrakseen — ja myöhemmin tulla kokemaan oman¬ 
kin alennustilansa. 

Kapinan kipinä kyti kreikkalaisessa Vähässä-Aasiassa näin ollen 
kaikkialla, niinkuin kohta huomaamme myöskin Aristagoraan val¬ 
mistavista hankkeista, ja Kanan maakunnan (Vähän-Aasian man¬ 
nermaan lounaiskulman) asukkaista, jotka elivät samanlaatui¬ 
sissa oloissa kuin kreikkalaiset, voitiin saada hyvät liittolaiset, var¬ 
sinkin heidän ylpeästä ja ennen vapaasta aatelistaan. Heidän kan¬ 
sallinen vastustusvoimansa ei ollut murtunut niinkuin useimpien 
muiden aasialaisten kansojen. 

Aristagoras näkyy hyvin tunteneen koko tämän asiantilan, ja 
kaikki, joille hän aikeensa kuiskasi, osoittivat hänelle heti myötä- 
tuntoisuutta. Aluksi oli nyt niiden paikkakunnalleen valta mur¬ 
rettava, joiden korkeimpana tukena oli persialainen itsevaltius. 
Aristagoras toimitti siis ensiksikin Miletoksessa asemistaan kaikki 
yksinvallan vaarallisimmat kätyrit ja luovutti itsepuolestaan halli¬ 
tuksen kansankokoukselle, kumoten siten koko hallitusmuodon. Sa¬ 
malla onnistui hänen äkkinäisellä hyökkäyksellä vangita iso joukko 
kreikkalaisia ja karjalaisia »hallitsijoita», jotka laivoineen ankkuroi¬ 
vat läheisen Myuksen satamassa. Heidät jätettiin yhdyskuntansa 
haltuun, jotka kuitenkin enimmäkseen laskivat heidät vapaiksi, 
ainoastaan Mytilenen kaupungin asukkaat kivittivät tyranninsa 
kuoliaaksi. Koko länsirannikolla ja saarilla leimahti kapinan kipinä 
ilmi tuleen; kaikkialla palautettiin kansanvalta, valittiin sotapäälli¬ 
köt ja koottiin aseellisia joukkoja vastaista taistelua varten. 

Mutta tässä tulee meidän kenties myöskin mainita eräs seikka, 
joka — jos siinä on perää — nähtävästi oli vaikuttanut koko 
joukon Aristagoraan rohkeaan yritykseen, saattaen hänet samalla 
sekä miettimään persialaisen vasallin riippuvaa asemaa että toi¬ 
selta puolen toivomaan menestystä hautomalleen asialle. Jutun ker¬ 
too Herodotos. Kun näet. Aristagoras Naxoksen retken huonon 
tuloksen johdosta pelkää joutuvansa suurkuninkaan epäsuosioon 
ja menettävänsä asemansa, kenties »vapautensa», niinkuin itse 
asiassa hänen vallanhimoisen appensa, Histiaioksen, oli käynyt, 
joka kunniapaikallaan Dareioksen hovissa oikeastaan vain viruikin 
kullattuna vankina Susassa, — kuri Aristagoras paraikaa näitä 
puriniskeli, saapui hänelle eräänä päivänä kummalliselle »paperille» 
kyhätty kirje appi-isältä. »Histiaios — näin kuuluu Herodotok- 

sen kertomus — joka tahtoi yllyttää Aristagorasta luopumaan, 
ci tietänyt muuta neuvoa tätä tehdäkseen, sillä tiet olivat var¬ 
tioidut, kuin että hän ajoi partaveitsellä kaikki hiukset uskolli- 
simman orjansa päästä ja pisteli (neulalla kirjain kirjaimelta) sii¬ 
hen kirjeen, pitäen häntä sitten luonaan, kunnes tukka oli kas¬ 
vanut. Ja kun se oli kasvanut, lähetti Histiaios tämän orjansa 
Miletokseen antamatta hänelle muuta tehtävää kuin että hän, 
tultuaan Miletokseen, pyytäisi Aristagorasta ajamaan pois hänen 
hiuksensa ja tarkastelemaan päätä. Ja tässä päänahkaan piirre¬ 
tyssä kirjeessä yllytti hän häntä, kuten vasta sanoin, luopumaan 
(suurkuninkaasta ja Persiasta). Tämän hankkeen aiheutti His- 
tiaioksen mielipaha siitä, että häntä pidätettiin Susassa; sillä jos 
kapina syntyisi, saattoi hän varmasti toivoa tulevansa lähetetyksi 
meren rannalle, mutta jos Miletos ci nousisi kapinaan, hän ei kos¬ 
kaan luullut sinne pääsevänsä.» 

Tiesiköhän tuo orja, mitä hän kuljetti päässään? Kehoituksen 
mieheltä, jonka orjana hän oli, mutta joka itse oli toisen vielä 
mahtavamman orja ja liian myöhään oli täysin älynnyt ulkonaiseen 
loistoon peitetyn alennustilansa, — kehoituksen kirjeen saajalle 
nousta tällaista järjestelmää vastaan, joka oli ihmisarvolle häpeäl¬ 
linen. Sillä siinä kapinanlickissa, johon epäilemättä tuo orjan pää¬ 
hän piirretty kirjekin tuli sytykkeeksi, oikeastaan ensi kertaa tör¬ 
määvät yhteen itämaisuus ja helleeniläisyys, oikullinen rajaton itse¬ 
valtius ja kansanvalta, vanha ummehtunut orjamaailma ja uusi, 
jonka ytimenä on vapaus kansanomaisen lain määräämänä. 

Mutta tämä kapina oli nyt jo pantu vireille niillä sisäisillä 
valmistuskeinoilla, joista olemme kertoneet. Apuneuvot Vähassä- 
Aasiassa olivat kuitenkin monessa suhteessa riittämättömät, ja 
niinpä Aristagoras päätti lähteä emämaahan pyytämään kanna¬ 
tusta. Hän tuli Spartaan, jossa siihen aikaan kuningas Klcomenes 
johti politiikkaa. Tämä olikin ensimmältä taipuvainen varsin suu¬ 
riin apuyrityksiin, mutta lopulta voitti varovaisuus, jota Sparta 
tähän saakka olikin noudattanut Aasian mahtavaa hallitsijaa koh¬ 
taan, ja Aristagoraan avunpyyntö hylättiin. Paremmin onnistui 
hän sitä vastoin Ateenassa. Täällä oli Kleistcncs vasta järjestänyt 
kansanvallan laitokset ja hänen uuden piirijakonsa perustukselle 
järjestetty asevelvollisuuslaitoskin saavuttanut kunniakkaan menes¬ 
tyksen: Ateenan kansanarmeija oli voittanut muutamassa sodassa 

tcebalaisia eli heidän maakuntaansa Boiotiaa sekä Euboian saaren 
kalkiideja vastaan. Valtiollinen itseluottamus oli tämän johdosta 
suuresti vahvistunut Ateenan vapaassa kansassa, ja lisäksi sattui jo 
vapaavaltion ja Persian väli olemaan kireä. Oli toisinaan ennenkin 
tapahtunut, että Kreikasta karkoitetut vallananastajat olivat »käy¬ 
neet Susan teitä», kuten sanottiin, s.o. pyytäneet suurkuninkaan 
tehokasta välitystä saavuttaakseen asemansa takaisin, ja, totta pu¬ 
huaksemme, kerran pari olivat jotkut valtiomiehet valtionsa ko¬ 
vimmassa hädässä kääntyneet Persian puoleen avunpyynnöllä toista 
kotimaista valtiota vastaan, — vaikka suurkuningas ci tähän 
saakka vielä ollut katsonut itsellään olevan syytä suorastaan se¬ 
kaantua keskenään ottelevien helleenien rettelöihin. Nyt oli ennen 
mainitsemamme Hippias, Ateenan karkotettu tyranni, harharetkil- 
lään maailmassa myöskin joutunut Aasiaan ja pannut Sardeksen 
satraapin, Artaferneksen, luona parastaan »saattaakseen ateenalaiset 
hänen ja Dareioksen alle», kuten Herodotos suoraan sanoo. »Niin 
teki Hippias, ja kun ateenalaiset sen saivat kuulla, toimittivat he 
lähettiläitä Sardeksecn pyytämään, etteivät persialaiset kallistaisi 
korviansa Ateenasta tuleville pakolaisille. Mutta Artafernes käski 
heidän, jos tahtoivat omaa parastaan, ottaa Hippiaksen jälleen hal¬ 
litsijaksensa. Kun tämä ehto ilmoitettiin ateenalaisille, hylkäsivät 
he mokoman ehdotuksen ja olivat ennemmin julkisodassa persia¬ 
laisia vastaan.» 

Tällä kannalla olivat asiat Ateenassa, kun Aristagoras tuli 
sinne. Hän esiintyi kansankokouksessa, puhui kauniisti Miletoksen 
puolesta, joka alkuaan oli ateenalainen uudiskunta, ja vetosi mie¬ 
listellen Ateenan silloiseen suureen valtaan ja kunniaan. Naula 
veti. Ottamatta sen tarkemmin selkoa persialaisten silloisesta valta- 
asemasta Aasiassa, joka ei suinkaan ollut vähäinen, vaikkei Arista- 
gorassakaan näkynyt olleen kylliksi valtiomiestä sitä oikein arvos¬ 
telemaan, päättivät ateenalaiset auttaa Joonian kapinaa 20 laivalla. 
Siihen tuli lisäksi 5 laivaa Euboian saaren Eretriasta, joka äskettäin 
oli liittynyt Ateenan politiikkaan. — Ja näin oli oikeastaan arpa 
heitetty maailmansotaan, hcllecniläisyys Ateenan edustamana vis¬ 
kannut palavan kekäleen ladotulle roviolle, jonka alla jo kauan 
kipinä oli ollut kytemässä. 

Joonialaisten kapina onnistui huonosti. Keväällä v. 499 tun¬ 
keutuivat kapinoitsijain sotavoimat yhdessä Ateenan ja Eretrian 

apujoukkojen kanssa sisämaahan, tulivat Sardekscen ja polttivat 
kaupungin, mutta lujasti varustettua linnaa, jota Artafcrnes puo¬ 
lusti, eivät he saaneet haltuunsa. Samalla saapui persialaisille apu¬ 
joukkoja; joonialaiset eivät voineet pitää puoliansa palavissa rau¬ 
nioissa, lähtivät paluumatkalle kuninkaallisen sotajoukon takaa-aja- 
mina ja kärsivät ankaran tappion Efesos kaupungin luona lähellä 
meren rantaa. Siihen päättyi hyökkäyssota, vaikka vielä muutamat 
yksityiset paikkakunnat sekä karialaisct, kuultuaan Sardeksen pa¬ 
losta, olivat liittyneet kapinallisiin. Nyt ajateltiin vain puolus¬ 
tusta, ja ateenalaiset, jotka eivät enää näy katsoneen itsellään olleen 
mitään tehtävää, palasivat takaisin kotiinsa, niinkuin nähtävästi 
eretrialaisetkin, joiden sotapäällikkö oli kaatunut taistelussa. 

Sillä aikaa kuin persialaiset maajoukot nyt rupesivat hätyyttä¬ 
mään yksityisiä rantakaupunkeja, purjehti foinikialainen laivasto 
— tietysti persialaisten palveluksessa — Kypros saarelle, jonka 
väestö myöskin oli erään Onasiloksen johtamana luopunut suur- 
kuninkaan yliherruudesta ja erittäinkin vihasi saarelle asettuneita 
foinikialaisia. Mutta muutamat itsekkäät kreikkalaiset menivät 
ratkaisevalla hetkellä vihollisen puolelle, ja niinpä persialaiset voit¬ 
tivat. Onasilos kaatui tapettuaan persialaisen päällikön kaksintais¬ 
telussa. Kypros saaren kaupungit joutuivat toinen toisensa jälkeen 
persialaisten haltuun ja saivat kansanvallalle vihamieliset, kuningas¬ 
mieliset hallitsijat. 

Tällä aikaa olivat persialaiset kenraalit Vahassä-Aasiassa enim¬ 
mältä osalta kukistaneet pienet kaupungit Hellespontoksen ja Pro- 
pontis meren rannoilla, ja,Kanan sotapäällikkö joutui tappiolle 
kahdessa suuressa taistelussa. Kaikilta puolin samosivat nyt persia¬ 
laiset sotajoukot Miletos kaupunkia vastaan. Aristagoras katsoi 
asiansa menetetyksi ja vetäytyi lähimpine seuralaisineen Traakiaan, 
jossa hän pian muutamassa taistelussa traakialaisia vastaan sai sur¬ 
mansa (v. 496). Myöskin Histiaios, jonka Dareios oli lähettänyt 
ehkäisemään kapinaa persoonallisen vaikutuksensa avulla, menestyi 
huonosti. Hän kuuluu alusta pitäen olleen salaisesti liittyneenä 
kapinallisiin näytelläkseen vielä jotakin osaa kreikkalaisessa maail¬ 
massa. Tiedetään ainakin, että hän pujahti tiehensä Sardcksesta 
ja koetti päästä armoihin Miletoksessa. Mutta siellä ei enää otettu 
tätä luopiota vastaan. Ja niinpä Histiaios, kestettyään monet seik¬ 
kailut, viimein rupesi merirosvoksi ja ryösteli vihollisia ja ystäviä, 

kunnes hän muutamalla rosvorctkellään joutui persialaisten käsiin 
ja mestattiin. Se oli loppu »suuren miehen», joka kansalaistensa 
turmioksi oli palvellut suurkuningasta ja hänen kauttaan näennäi¬ 
sesti korkealle kohonnut, todellisuudessa syvästi langennut. 

Mutta joonialaisten kapina ei ollut vielä loppuun kukistettu. 
Seurasi merivoimain taistelu. Pääosan Joonian laivastosta olivat 
varustaneet Milctoksen kaupunki sekä Samos, Kios ja Lesbos saa¬ 
ret. Siihen tuli lisäksi muutamat pienemmät paikkakunnat, jotka 
vielä olivat säilyttäneet vapautensa ja varustaneet laivansa. Tämä 
laivasto, jossa sanotaan olleen 3 j 3 alusta, asettui pienen Lade nimi¬ 
sen saaren luo Milctos lahden suussa. Vastapäätä sitä ankkuroi 
persialainen, s.o. foinikialaisten vähän suurempi laivasto viikko¬ 
kaudet. Ei kummaltakaan puolen uskallettu ryhtyä taisteluun. 
Joonialaisilta puuttui taitava johto, ja persialaiset puolestaan odot- 
telivat, että vihollinen tämän tähden vetäytyisi takaisin. Persia¬ 
laiset tiesivät hyvin, miten kreikkalaiset yhteiskunnat vanhastaan 
olivat keskenänsä jokseenkin eripuraiset ja kateelliset ja olivat li¬ 
säksi saaneet kaupungeistaan karkotetut joonialaiset tyrannit lupaa¬ 
maan niille täydellisen armahduksen, siinä toivossa, että osa laivoja 
menisi persialaisten puolelle ja joonialaisten laivasto siten hajaan¬ 
tuisi. Paljonko tämä persialaisten temppu vaikutti, ei oikein tie¬ 
detä. Joonialaiset tosin nyt pitivät ahkerasti harjoituksia Fokaian 
pienen laivasto-osan päällikön, Dionysioksen, johdolla, ja tämä oli¬ 
kin kykenevä ja urhokas mies, mutta hänen vähäisen laivamää- 
ränsä ja senmukaisen arvonsa tähden kieltäytyivät useat muut 
päälliköt häntä tottelemasta ja purjehtivat, Samos saaren laivat 
etupäässä, tiehensä juuri, kun taisteluun olisi ollut ryhdyttävä. 
Loput joonialaisten laivastosta sortui miehuullisen vastarinnan jäl¬ 
keen ylivoiman alle, ja persialaiset olivat herroina merelläkin. He 
saarsivat Milctoksen maan ja meren puolelta ja ottivat sen pitkälli¬ 
sen piirityksen perästä väkirynnäköllä v. 494 e. Kr. 

Seuraavana vuonna kukistettiin loputkin kapinallisista paikka¬ 
kunnista, etupäässä nyttemmin turvattomat saaret. Kaikkia, jotka 
eivät olleet hyvissä ajoissa alistuneet, kohtasi kova rangaistus. Kau¬ 
pungit ja temppelit poltettiin poroksi, suuri osa väestöä vietiin 
vankeuteen. Ne Milctoksen asukkaat, jotka olivat säästyneet veri¬ 
löylystä, kuljetettiin Tigris virran rannoille orjuuteen, kaupungin 
maa-alue jaettiin persialaisille. Köyhemmästä väestöstä lienee osa 

jäänyt rauhaan, mutta tuon muinoin mahtavan kaupungin kukois¬ 
tus oli ainiaaksi masennettu. — Euroopan puoleisella Hcllcspon- 
toksen ja Propontis meren rannikolla poltatti persialainen laivasto 
joukon kaupunkeja, jotka olivat avullaan kannattaneet kapinaa. 
Miltiadcs, Traakian Kersonesoksen myöskin Persialle uppiniskainen 
hallitsija, paasi töin tuskin persialaisia takaa-ajajia pakoon Atee¬ 
naan. Kios ja Lesbos saaria hävitettiin pahasti. Samos, jonka laivat 
ensiksi olivat lähteneet taistelupaikalta, säästettiin, mutta sen oli 
pakko ottaa johtomiehekseen eräs entinen tyranninsa; osa saaren 
asukkaita siirtyi suruissaan muille maille. Mutta muuten asetettiin 
ainoastaan poikkeustiloissa entiset tyranniudet valtaan. Jos ne ei¬ 
vät olleet voineet säilyttää paikkaansa, koetti päin vastoin Mardo- 
nios, joka v. 492 persialaisena kenraalina tuli Vähään-Aasiaan, tu¬ 
kea Persian herruutta kansanpuolueen avulla ja toimitti kaikkialle 
»kansanvaltaisia valtiosääntöjä», jotka tietysti eivät kuitenkaan 
merkinneet mitään suurkuninkaan itsevaltiuden rinnalla. Tämän 
silmänkääntötempun voikin hän sitä helpommin tehdä, kun kan¬ 
san sivistyneet ainekset enimmäkseen olivat saaneet perikatonsa 
taistelussa taikka kostontyössä. 

Näin oli siis joonialaisten vapauden taistelu päättynyt heille 
tuhoavaan tulokseen — sillä kertaa. Suurimpana syynä oli nähtä¬ 
västi älykkään johdon puute ja eri yhteisöjen eripuraisuus. Arista- 
goras ei ollut mikään taitava valtiomies (Histiaios vielä vähem¬ 
män), ja sotapäällikkönä ei hän myöskään kyennyt aikaansaamaan 
tarpeellista yhtenäisyyttä suunnitelmiin ja hankkeisiin. Tähän olisi 
tarvittu suurta neuvokkuutta ja luottamuksenherättämiskykyä, 
sillä osanottajien kesken vallitsi suuri hajanaisuus. Tämä hajanai¬ 
suus ja erimielisyys astui erittäinkin näkyviin Laden taistelussa. 
Se kenties olisi, kuten useat asiantuntijat uskovat, päättynyt per¬ 
sialaisten tappioksi, jollei tuota surkeata kurin puutetta olisi ollut, 
ja Persian laivaston häviö olisi mahdollisesti vielä kääntänyt asiat 
toiselle uralle. Mutta nythän oli kaikki mennyttä menetettyä, ja 
suurkuningas kohotti päätänsä korkeammalle kuin konsanaan. 

Lopussa kuitenkin kiitos seisoo. Hellceniläisyys oli joutunut 
ilmisotaan Persian maailmanvallan kanssa ja/nyt cnsiramältä kärsi¬ 
nyt ankaran tappion. Mutta näin kenties piti -— historian suurien 
tarkoitusten takia : — käydäkin. Ilman tätä ensimmäistä menes¬ 
tystä viritetyssä suuressa ottelussa ei kai Persia arvaamattoman pit- 

kään aikaan olisi käynyt siihen hyökkäykseen, josta oli seuraava 
sen nöyryytys ja vallan kukistus sekä helleeniläisyyden astuminen 
historian johtavaksi voimaksi. Nyt oli aasialainen peikko saanut 
maistaa eurooppalaista verta ja syöksyi kiihtyneessä himossaan so¬ 
keasti eteenpäin uutta saadakseen, mutta — syöstiinkin häpeällä, 
nolostuneena ja kuolcttavasti haavoitettuna takaisin luolansa sy¬ 
vimpään perukkaan, sinne viimein mädätaksensä. 


KUUDES LUKU. 

Temistokles ja Miltiades. Ensimmäisen hyökkäyksen torjuvat 
jumalat . Maratonin taistelu. 

Joonialaisten kapinan päättyminen tuohon surkeaan tulokseen 
ja varsinkin Miletoksen hävitys herätti suurta levottomuutta Hel¬ 
laassa ja etenkin Ateenassa ja Eretriassa, jotka valtiot olivat kapi-, 
naa suoranaisella avulla kannattaneet. Luokaamme lyhyt silmäys 
Ateenaan. Siellä ymmärsi jokainen varsin hyvin, että suurkuningas 
oli paneva toimeen kostoretken, ja rupesi kuulumaan ääniä, jotka 
soimasivat valtion johtoa huonoksi, kun oli yhdytty joonialaisten 
yritykseen ottamatta tarkempaa selkoa Persian ylivoimasta. Ja 
niinpä jo joltakin taholta huudettiin, että olisi ruvettava sovlnnon- 
hieromisiin suurkuninkaan kanssa, vaikka pelastuksen hinnaksi oli¬ 
sikin pakko kutsua karkotettu tyranni takaisin. Tämän puolueen 
vehkeilyä varmaankin oli, että eräs Hipparkos, Peisistratoksen 
huonekunnan sukulainen ja kannattaja, v. 496 valittiin arkontiksi. 
Mutta vastoin tätä alistuvaisuuteen heti taipuvaa puoluetta, joka 
onneksi ei näy voittaneen pysyvää vaikutusvaltaa, vaativat muut, 
että viipymättä ryhdyttäisiin mitä pontevimpiin puolustusvarus- 
teluihin; ei vähintäkään myöntymisen merkkiä saisi tulla Atee¬ 
nasta, Hellaan etevimmästä valtiosta. Ja tämän puolueen, vapau- 
denpuolueen, etupäähän astui mies, jonka nimellä ainiaan on oleva 
mitä kaunein kaiku Hellaan, eikä ainoastaan Hellaan, vaan maail¬ 
man historiassa, mies, jonka nero ja pontevuus oli yhtä suuri kuin 
hänen isänmaanrakkautensa ja kansanmielisyytensä lämmin. Se oli 
Temistokles, Neokleksen poika Lykomidien aatelissuvusta. Hänen 


58 


csi-i$änsä eivät olleet mitenkään huomattavasti toimineet valtiossa, 
äiti ei ollut ateenalainen. Sitäpä enemmän harmia nosti hänen ka¬ 
dehtijoissaan, ettei hän liittynyt johtaviin sukuihin, kuten esim. 
tunnettu Aristides, vaan kävi itsenäisesti omaa tietänsä. Vihamie¬ 
het ovat koettaneet mustentaa hänen muistoansa ja halventaa hä¬ 
nen merkitystänsä, mutta turhaan. Teot ja tosiasiat puhuvat liian 
selvää kieltä. Ei hän välittänyt puolueesta puoluelaisten tähden, 
vaan asian tähden, joka oli kysymyksessä. Ei hän välittänyt joh¬ 
taja-asemasta oman itsensä, vaan korkean päämaalin tähden, jonka 
saavuttamista hän ajoi: Ateenan, tuon kalliin kotimaan pelastusta 
hirvittävästä vaarasta ja sen kohottamista Välimeren maailman en¬ 
simmäiseksi vallaksi. 

Selvästi Temistokles näki, että ainoa keino, jolla ratkaisevasti 
voitaisiin taata isänmaan itsenäisyys, oli kreikkalaisen merivoiman 
luominen. Mutta hän näki myös, että Ateena pystyisi tähän teh¬ 
tävään, ja tunsi keinot, joilla se täytettäisiin. Että hän herkeä¬ 
mättä taisteli toista vuosikymmentä, kunnes vastustavat ainekset 
alistuivat, kunnes kansalaumat ryhtyivät työhön, että hän istutti 
koko väestöön innostuksen aatteeseensa ja ratkaisevalla hetkellä tem- 
pasi sen mukaansa, niin että ateenalaiset rohkenivat uhrata kaiken 
voittaaksensa kaiken, se oli Temistokleen maailmanhistoriallinen 
suuruus. 

Ateenan hallitsevat luokat, Kleisteneen maataomistavista kan¬ 
salaisista muodostamat hopliittipataljoonat, luottivat ase voimaiseen 
kykyynsä ja isänmaanrakkauteensa. Mitä täisikään barbaarijoukko 
heitä vastaan? Olivathan he vastikään kukistaneet Kaikiin ja Tee- 
bain, eikä edes Spartan kuninkaan Klcomeneen johtama peloponne- 
solainen armeija, joka äskettäin oli heitä uhannut Eleusiksen luona, 
ollut uskaltanut hyökätä, vaan kääntynyt takaisin. Mutta Temis¬ 
tokles tiesi, että voitot maalla eivät ajan pitkään hyödyttäisi, jos 
persialaiset olivat herroina merellä. Ja miten olikaan, hänet valittiin 
v. 493 arkontiksi ja sai siten valtion johdon käsiinsä. Mahtavan 
laivaston luomista .varten hän ehdotti uuden sotasataman perusta¬ 
mista Piraioksen niemen lahteen. Ehdotus hyväksyttiin, ja raken¬ 
nustyöt alkoivat. 

Silloin saapui Ateenaan Miltiades, Traakian Kersonesoksen sii¬ 
henastinen hallitsija, joka oli paennut persialaisia. Hän tuli suuren 

saattojoukon kanssa ja suuret aarteet mukanaan. Hän oli rikkaan 
ja ylhäisen attikalaisen aatelissuvun päämies, ja hän oli Kersone- 
soksessa sekä Lemnos ja Imbros saarilla hankkinut lukuisille Atee¬ 
nan kansalaisille maata ja uuden kodin. Hänellehän täytyi ikään¬ 
kuin itsestään johtovallan joutua. Mutta entiset mahtavat suvut, 
— etupäässä Alkmeonidit, jotka jo tunsivat itsensä Tcmistoklcen 
syrjäyttämiksi, — katsoivat Miltiadesta karsain silmin, ja niinpä 
hänet saatettiin tyrannina oikeuden eteen, eikä aivan suottakaan: 
hän oli todistettavasti Kersonesoksessa vehkeillyt helleeniläisten 
kaupunkien edustajia vastaan, oli naimisissa erään traakialaisen 
päällikön tyttären kanssa ja oli pitänyt joo henkivartiaa. Semmoi¬ 
nen meno ei oikein sopinut Ateenan yhteiskunnassa, joka oli raken¬ 
nettu kansalaisten tasa-arvoisuudelle ja anastetun yksinvallan vas¬ 
tustamiselle. Lakien mukaan olisi seurannut kuolemanrangaistus. 
Mutta Miltiadeen vaikutus osoittautui vahvaksi: kansanoikeus, he- 
Iiaia, julisti hänet vapaaksi. Ilmeisesti pidettiin häntä syttyvän 
sodan, synnynnäisenä johtajana. Ja Miltiades kannatti myös sitä 
mielipidettä, että persialaisten hyökkäystä olisi tarmolla torjuttava, 
mutta Temistokleen Iaiyastohommaa hän piti tarpeettomana, jopa 
vaarallisenakin. Jos onnistuttaisiin voittamaan. Persian maa-armeija, 
mitäpä juuri sitten enää vihollinen saisi merisodalla aikaan? — Si¬ 
säinen erimielisyys koski' lähinnä sodankäyntiä ja ulkopolitiikkaa, 
mutta vaikutti syvemmälle. Jos Temistokleen suunnitelma toteu¬ 
tettaisiin, pitäisi tavallansa kohottaa tuo alin luokka, josta soutajat 
ja melamiehet voitaisiin ottaa. Kleisteneen reformi oli saattanut 
valtion johdon maanomistavan keskisäädyn käsiin, kansalaisarmeija 
muodostui veroa maksavista luokista, jotka itse toimittivat sen va¬ 
rustuksen. Tuliko näiden nyt väistyä noiden köyhäin päiväläis¬ 
ten, merimiesten ja käsityöläisten tieltä, joilla ei ollut mitään maa¬ 
tilkkua eikä siis oikeastaan mitään vakinaista kotiliettä, minkä 
puolesta maksoi vaivaa taistella, ja jotka ymmärsivät sota-ammat¬ 
tia yhtä vähän kuin valtiollisia asioita? Eivätkö nyt asekuntoiset 
kansalaiset, joita nuorukaisiästä saakka oli harjoitettu aseiden käyt¬ 
töön, saisikaan voittaa ja kaatua isänmaan edestä? Nain kysyttiin, 
kaikki omistavat luokat vastustivat Temistokleen uutuutta, tuuli 
oli kokonaan kääntynyt. »Syvimmissä riveissäkään», jotka kan¬ 
sankokouksessa lopullisesti ratkaisun antoivat, ei liene taipumus lai¬ 
vastopa! velukseen ollut vallan suuri; — ja niinpä Piraioksen $a- 

tamatyöt lakkautettiin, Temistoklcen laivastopuuhasta ci enää ollut 
puhetta, Miltindes tuli Ateenan johtavaksi mieheksi. Sillä oli myös¬ 
kin päätetty, ettei astuttaisi torjumaan persialaisten hyökkäystä 
merellä, vaan että odotettaisiin vihollista maan tantcrclla. 

Ateenan väestön enemmistön mieliala oli sotaisa ja innostunut, 
mutta puolueiden välit varsin kireät. Miltiadcen vaikutus vallitsi, 
Tcmistoklcs oli syrjäytetty, Alkmconidit sysätty kokonaan varjoon. 
Ja niinpä nämä viimeksimainitut näkyvät ruvenneen lähestymään 
Hippiasta, kukistettua tyrannia, jonka huonekunnalla oli kannat¬ 
tajia pikkutalonpojissakin, joita se kerran oli autellut. Tiedettiin 
ainakin, että Ateenasta päin oli ryhdytty salaisiin kaupanhieromi- 
siin Hippiaksen kanssa, vieläpä että oli aineksia, jotka olivat val¬ 
miit juonittelemaan isänmaansa persialaisten käsiin, ja vielä kuu¬ 
denkymmenen vuoden perästä täytyi Alkmeonidien puolustaa it¬ 
seään sitä syytöstä vastaan, että he muka Maratonin taistelun ai¬ 
kaan olivat koettaneet kavaltaa kaupungin persialaisille. 

Keväällä v. 492 oli Mardonios (persialainen nimimuoto: Mar- 
dunija), suurkuninkaan vävy, tullut Vähään-A asiaan astuakseen 
johtamaan sotaa Kreikkaa vastaan. Sillä vaikka kohta Ateenan ja 
Eretrian kurittaminen oli Persian politiikan näennäisenä tehtävänä, 
tarkoitettiin itse asiassa koko Kreikan ja sen kansan liittämistä 
valtakuntaan. Mitään vakavampia vaikeuksia tuskin oli odotetta¬ 
vana. Oltiin varmat siitä, että maassa tavattaisiin liittolaisia, kuten 
Tebai ja Argos, jotka itse olivat kärsineet, toinen Ateenan, toinen 
Spartan mahtavuudesta, ja pienempiä valtioita herpaisisi kauhu 
Joonian kohtalosta. Tämä Persian oletus pitikin ylimalkaan paik¬ 
kansa. Kun persialaiset toimittivat lähettiläitä vaatimaan eri val¬ 
tioilta maata ja vettä alistumisen merkiksi, noudatettiin tätä käs¬ 
kyä melkein kaikkialla. Ainoastaan Spartassa ja Ateenassa, Hellaan 
päavaltioissa, sai suurkuninkaan käsky vastauksen, jota hän var¬ 
maankaan ei ollut odottanut: maata ja vettä vaativat lähettiläät 
tappoi vimmastunut kansa, — Ateenassa viskaamalla heidät — 
Herodotoksen kertomuksen mukaan — »kuoleman luolaan» \ 


1 Pimeä syvä kuoppa, johon häpeällisestä* rikoksesta kuolemaan 
tuomitut pahantekijät heitettiin. Siinä oli seinissä terävät väkä- 
laitokset. 

Spartassa kaivoon noutamaan, mitä heidän suurkuninkaansa 
halusi. 1 

Spartan vaikutusvalta oli näinä aikoina paljon kohonnut. Ku¬ 
ningas Kleomenes oli vastikään murtanut Argos valtion voiman, 
niin ettei siitä olisi mitään haittaa sodassa Persiaa vastaan, jos se 

1 Spartalaiset näkyvät kuitenkin myöhemmin taikauskosta katu¬ 
neen tätä tekoaan. Ja he pitivät — niin kertoo Herodotos 
(VII: 134—136) — kokouksen ja laativat kuulutuksen, jossa kysyt¬ 
tiin, tahtoisiko joku lakedaimonilainen vapaaehtoisesti mennä kuole¬ 
maan Spartan edestä. Silloin tarjoutui kaksi jalosukuista ja rikasta 
miestä, Sperties ja Bulis, lähtemään Xerxeen luo kärsimään rangais¬ 
tuksen noiden airueiden taposta. Ja he lähtivät ja tulivat matkallaan 
m.m, Hydarneen luo, »joka oli persialainen mies ja Aasian rannikko- 
laisten sotapäällikkö». Tämä kestitsi heitä hyvin ja sanoi pöydässä: 
»Lakedaimonian miehet, minkätähden kartatte te ystävyydenliittoa 
kuninkaan kanssa? Katsokaa minua ja minun valtaani ja huomatkaa, 
kuinka kuningas tietää kunnioittaa urheita miehiä. Niinpä tekin, 
koska urhoollisina miehinä olette hyvässä maineessa kuninkaan luona, 
jos alistuisitte hänen allensa, tulisitte kukin kohdastanne hänen ante¬ 
liaisuutensa, kautta herroiksi Hellaan maassa.» — Mutta tähän vasta¬ 
sivat jalot spartalaiset: »Hydarnes, ei ole se neuvo, jonka nyt olet 
meille antanut, yhtäläisesti, punnittu kummaltakin puolen. Sillä 
yhden olet sinä koettanut ja siihen neuvot meitä; mutta toista et ole 
koettanut. Olla orjana, sitä sinä tiedät ja tunnet, mutta onko. vapaus 
suloinen vai ei, sitä .et ole koskaan koetellut. Ja jos olisit saanut 
maistaa vapautta, niin olisit neuvonut meitä taistelemaan sen puo¬ 
lesta sekä peitsillä että kirveilläkin.» Kun Sperties ja Bulis sitten tuli¬ 
vat Susaan, käskettiin heidän heittäytyä alas kasvoilleen ja rukoilla 
kuningasta (kuin jumalaa). Mutta he sanoivat, että vaikka heidän 
päitään maahan puskettaisiin, he eivät tulisi sitä tekemään, sillä hei¬ 
dän tapanaan ei ollut polvistua kenenkään ihmisen edessä, eivätkä he 
olleet" semmoisessa tarkoituksessa tulleet. 

Kuninkaalle sanoivat he sitten vain, päästyään heittäytymästä 
maahan, yksinkertaisesti: »Meedialaisten kuningas, meidät ovat lake- 
daimönilaiset lähettäneet kärsimään rangaistusta noiden airueiden 
murhasta Spartassa.» Xerxes oli tällä kertaa jalomielinen ja päästi 
heidät rauhassa menemään. 

täyttä totta aikoi suurkuningasta kannattaa; ja Argokscn alusval- 
tiot Mykcnc ja Tiryns olivat taistelleet itsensä itsenäisiksi ja liitty¬ 
neet Ateenaan. Klcomencs näet, joka ennen oli kieltäytynyt autta¬ 
masta Aristagorasta, suostui nyt suurella innolla puolustussotaan 
Persiaa vastaan ja teki tässä tarkoituksessa sopimuksen Ateenan 
kanssa. Sitä vähemmän saattoi hän kärsiä, että Aiginan saari, joka 
jäsenenä kuului ennen syntyneeseen Pcloponnesokscn liittoon, nyt 
oli antanut kuuliaisuudcnlupauksen persialaisille. Kleomencs vaati 
panttivankeja vakuudeksi saaren kunnollisesta käytöksestä sodan 
aikana ja saikin ne viimein. Aigina joutui vanhan kilpailijansa 
Ateenan silmälläpidettäväksi. — Muuten ei tämä ulkonainen me¬ 
nestys Spartassakaan tapahtunut ilman sisäisiä rctteloita, jotka siel¬ 
läkin kyllä kuohuttivat valtiollisen elämän aaltoja. Kuningas Kleo- 
meneksen politiikkaa vastusti toinen kuningas, Demaretos, joka 
siitä syystä joutui virkaveljensä vihan ja vehkeiden alaiseksi, julis¬ 
tettiin kansankokouksessa paikkansa menettäneeksi (v. 491) ja 
lähti viimein kovasti loukattuna Persiaan, jossa suurkuningas antoi 
hänelle kaksi kaupunkia hallittavaksi. Siellä oli sitä paitsi muita¬ 
kin helleenilaisiä maanpakolaisia, enimmäkseen ateenalaisia, jotka 
Hippiaksen puoluelaisina nyt odottclivat suurkuninkaan välitystä 
päästäkseen takaisin entisiin asemiinsa. 

Tästä kaikesta huomaamme, ettei Hellaan maa ja kansa suin¬ 
kaan ollut eheä Persian suurten voimain hyökätessä. Mitään sito¬ 
vaa valtioliittoa, joka olisi saattanut nuo eri valtiot yhteisvastuu- 
seen, ei ollut, monet niistä olivat päinvastoin sotaisissa väleissä ja 
valtioiden sisäisessä elämässä pitivät erimieliset puolueet peliään. 
Mutta sitä enemmän tulee meidän ihmetellä kirjavan pinnan alla 
piilevän helleeniläisen hengen, vapauden tunteen ja kansallisen yl¬ 
peyden voimaa ja niin sanoaksemme neuvokkaisuutta suuren vaaran 
hetkellä. Ateenan ja Spartan vapaat miehet liittolaisineen muualta 
maasta näkyvät tunteneen, että historian silmä oli heihin suun¬ 
nattuna, että nyt oli ratkaistava maailman suurin kysymys: pitikö 
ihmiskunnan elämän perustua Hellaassa versoneeseen kansalais¬ 
vapauteen, jota he edustivat, vaiko itämaiseen alamaisten orjuuteen, 
jota suurkuninkaan tahdottomat laumat toivat muassaan? 

Mutta jo oli aasialainen vuorenpeikko tulossa. 

Mardonios oli tarkoin suunnitellut sotaretkensä Kreikkaan. 
Vahva armeija tunkeutuisi maitse Traakian läpi laivaston suojaa- 


63 


mana. Alussa vuotta 492 lähti valtakunnan sotajoukko Hellcs- 
pontokscn salmelle. Laivastoa johti Mardonios itse. Mutta pitkällä 
matkalla Traakian halki menetti maajoukko aikaa ja voimia mars¬ 
simiseen ja kahakoimiseen, kärsien melkoisia tappioita varsinkin 
Makedoniassa, jossa osa kansaa asettui vastarintaan. Mardonios itse 
haavoittui. Kalkidikcn isolta niemimaalta pistää kauas mereen 
kolme kapeaa kielekettä, joista itäisimmällä on kärjessään Atos- 
vuoren seinä ulkonevine kallioineen. Tämän ympäri oli laivaston 
purjehdittava, mutta se joutui kovan myrskyn valtaan, joka vis¬ 
kasi alukset vuorenseinää ja kallioita vastaan lyöden ne pirstaleiksi, 
melkein kaikki tyyni. 300 laivaa ja .20,000 henkeä sanotaan hävin¬ 
neen. Loput eivät pystyneet tukemaan maajoukkoa. Vahviste t- 
tuaan sivumennen Persian valtaa Traakiassa ja sen kanssa lasket¬ 
tuaan valtansa alle rikkaan Tasos saaren täytyi Mardonioksen viedä 
armeija takaisin Aasiaan. Retkikunta oli semmoisenaan kärsinyt 
täydellisen haaksirikon. Ei oltu edes saavuttu vihollisen alueen ra¬ 
jalle. Hellasta näkyivät suojelevan sen jumalat. Kaikkivaltiaan 
suurkuninkaan puolella oltiin jokseenkin noloja. 

Mutta Darcios ei kuitenkaan vahingosta kylliksi viisastunut. 
Kreikan valloitus oli hänelle nyt, jos koskaan, kunnian asia. Teh¬ 
tiin vain muutos sotasuunnitelmaan. Pitkä kiercomaamatka Traa¬ 
kian halki ei kannattanut. Koko sotajoukko oli kuljetettava Vä- 
hän-Aasian länsirannalta suoraan meren yli Attikaan, jossa heti 
oltaisiin vihollisen alueella ja voitaisiin käydä rynnäkköön. Persia- 
laismieliset yhteisöt ja puolueet varmaankin heti liittyisivät tehok¬ 
kaasti auttamaan. Mitään vastustusta merellä ei tulisi olemaan; 
olihan Temistokleen laivastopuuha rauennut tyhjiin (joka seikka 
tietysti vakoojien kautta oli kuninkaan tiedossa ). Ja tuskinpa maal¬ 
lakaan mitään vakavaa vastarintaa syntyisi. Sehän oli mahdotonta 
tuossa maassa, jossa ei toteltu yhden lujaa tahtoa, vaan melkein 
kaikki toimivat vapaasti kotikylänsä tapojen mukaan. 

Niin suunniteltiin, arveltiin suurkuninkaan hovissa, ja keväällä 
v. 490 annettiin käsky uuden armeijan asettamisesta sotakannalle 
ja kuljetuslaivain hankkimisesta. Sotaretken päällikkyys uskottiin 
Datis nimiselle mcedialaiselle, jolle alipäälliköksi annettiin Sardek- 
sen satraapin poika Artafernes. Ja jo alkukesästä samana vuonna 
laski Datis laivoineen joukkoineen Samoksen rantasaarelta ulos ula¬ 
palle. Rangaistukseksi menettelystään v. 500 hävitettiin Naxos 

saari perin pohjin; muut antoivat panttivankeja. Saavuttiin sitten 
suuren Euboian saaren eteläpäähän, jossa Karystos niminen kau¬ 
punki pakotettiin alamaisuuteen. Sen perästä tuli saaren keskisellä 
länsirannalla sijaitsevan Eretrian vuoro, tuon kaupungin, joka yh¬ 
dessä Ateenan kanssa oli auttanut joonialaisten kapinaa ja nyt oli 
rangaistava. Erctria pyysi apua Ateenasta ja saikin käytettäväk¬ 
seen 4,000 attikalaista miestä (Herodotoksen laskun mukaan), 
jotka ennen olivat valloittajina asettuneet läheisen Kalkikscn 
alueelle. Mutta nyt syntyi itse kaupunkilaisissa surkea hajaannus. 
Samalla kuin toiset ehdottivat peräytymistä Euboian vuorille, josta 
voitaisiin tehdä vastarintaa, »ajattelivat toiset vain omaa etuaan 
ja harkitsivat kavallusta» (Herodotos VI: ioo). Avuksi rientä¬ 
ville attikalaisille ilmoitettiin näiden kavaltajain toimesta, miten 
asiat olivat, että heidät tuho perisi, jos kävisivät vastustamaan 
persialaisia, ja noudattaen yllyttäjäin neuvoa attikalaiset lähtivät 
tiehensä Attikaan; turhaahan oli asian nain ollen vuodattaa ver¬ 
tansa. Peräytymättä kaupungista, kuten ensiksi oli ehdotettu, teki¬ 
vät nyt kuitenkin vapauden asialle uskolliset asukkaat vastarintaa 
muureiltaan, ja kuutena päivänä vuosi kummallakin puolen paljon 
verta, mutta seitsemäntenä kavalsivat muutamat »arvokkaat mie¬ 
het» kaupungin viholliselle, välttääkseen uhkaavaa kostoa. Persia¬ 
laiset polttivat kuitenkin säälimättä koko Eretrian, ja sen eloon 
jäänyt väestö kuljetettiin orjina Persiaan. 

Nyt oli toinen joonialaisten auttaja, ylpeä Ateena, kuritettava 
samalla tavoin. Hippias, sen karkotettu tyranni, oli persialaisten 
mukana hyviä neuvoja antamassa. Ja hän neuvoi, että purjehdit¬ 
taisiin Euboian salmen poikki Attikaan, jossa lähellä salmen rantaa 
ja ainoastaan noin puolitoista peninkulmaa Ateenan kaupungista 
oli iso, aukea, vuorten ympäröimä kenttä, nimeltä Maraton. Siinä 
olisi Persian ratsuväenkin mukava käyttää voimiansa, sanoi Hip¬ 
pias, jos ylimalkaan mitään taistelua tulisikaan. Luultavammin 
nöyrtyisi Ateena ilman sitä. 

Mutta Ateena ei nöyrtynyt. Maratonin taistelu on tullut maail¬ 
man kuuluksi. Ateena, pienen Kreikan pikkuvaltio, mutta maail¬ 
man korkeimman kulttuurin edustaja ja kannattaja siinä voitti, 
seisoen melkein yksinään vanhoillista, mädännyttä Aasiaa vastassa. 
Persialaisten olettamus, että he tapaisivat nuo Hellaan valtiot eris¬ 
tyneinä toinen toisistaan, ettei mikään tehokas yhteistoiminta hei- 

lccnien puolelta heitä kohtaisi, toteutui täydelleen. Mitään yhteistä 
kansallisarmcijaa ei ollut heitä vastassa, ja kuitenkin —! Ateena¬ 
laiset tosin olivat toimittaneet pikalähctit Spartaan pyytämään 
pikaista apua, mutta ennenkuin Sparta sai apujoukkonsa perille, 
kului kuusi päivää; ne tulivat liian myöhään ja silloin tarpeetto¬ 
mina, Ainoastaan Boiotian pieni Plataia, joka persialaisten voit¬ 
taessa pelkäsi joutuvansa vihatun naapurinsa Tebain armoihin, 
lähetti uskollisena hellceniläisyydcn asialle koko asekuntoisen sota- 
väkensä, noin 1,000 miestä, jotka taistclutanterella yhtyivät 
ateenalaisiin. Näiden hopliittipataljoonat olivat nyt, sanoman saa¬ 
vuttua vihollislaumain astumisesta maihin Attikan rannalla, mars¬ 
sineet Ateenasta täysilukuisina — lasketaan olleen 10,000 raskas- 
aseista miestä — ehkäistäkseen vihollista valtaamasta Maratonin 
kentältä kaupunkiin vievää tietä. Varsinaista ratsuväkeä heillä 
ei ollut; molempain yläluokkain miehistöt, jotka kulkivat sota- 
kentälle ratsain, astuivat täällä hevosen selästä alas ja yhdistyivät 
muihin jalkaväeksi. 

Iloisesti itseensä luottaen olivat ateenalaiset kiitokulkua samon¬ 
neet Maratonin kenttää kohden. Mutta kun he nyt Pentelikonin 
selänteeltä tämän etelälaidassa näkivät seisovansa monin kerroin 
suurempaa sotajoukkoa vastassa, joka oli maineeltaan voittamaton 
ja esiintyi oudossa, pelottavassa asevarustuksessa, silloin tahtoi 
rohkeus ruveta horjumaan. Eikö ollut viisaampaa peräytyä Atee¬ 
nan muurien suojaan ja odotella spartalaisten tuloa? Monet pääl¬ 
likötkin jo puhuivat tähän suuntaan. Silloin esiintyi Miltiades 
seuraavaan tapaan: »Jollemme jo alusta osoita urhoollisuutta ja 
jos me heti ensi kerralla häpeällisesti jätämme sotatantereen vihol¬ 
listen haltuun, niin nämä siitä uljastuneina ajavat meitä takaa, 
hyökkäävät kimppuumme ja surmaavat meidät; kaupunkimme 
jääpi julmien aasialaisten saaliiksi, ja tuo paennut tyranni Hippias 
tekee meidät Persian kuninkaan orjiksi. Siis, helleenit, pois epä¬ 
röiminen! Kaikki yksimielisesti taisteluun! Se on pelastava Hel¬ 
laan vapauden!» Ja miten olikaan, ymmärrettiin jo, että jollei nyt 
uskallettaisi taistella, uskallettaisiin peräytymisen jälkeen vielä 
vähemmin. Sen ohessa otettiin lukuun, että persialaiset olivat her¬ 
roina merellä, he voisivat saartaa Ateenan kaikilta puolin, että 
silloin tyrannimielincn puolue varmaankin, niinkuin Eretriassa oli 
käynyt, pelastaakseen itsensä kavaltaisi kaupungin viholliselle ja 

5 — Kelloonion taistelu. 

kaikki olisi lopussa. Päätettiin siis taistella, ja ylipäällikkyys uskot¬ 
tiin Miltiadccllc. 

Monta päivää seisoivat sotajoukot vastatusten ryhtymättä toi¬ 
miin, Ateenalaiset eivät tahtoneet jättää turvattua asemaansa 
metsäisen selänteen suojassa, avonaisella kentällä kiertäisi vihollisen 
ratsuväki helposti heidän selkäänsä, ja persialainen nuolisade vai¬ 
kuttaisi varmemmasti. Persialaiset puolestaan odottelivat juuri 
saadakseen helleenit ulos kentälle. Mutta kun nämä eivät liikku¬ 
neetkaan paikaltaan ja spartalaiset kenties jo olivat tulossa ja kun 
sitäpaitsi persialaisten toimettomuus jo rupesi näyttämään epäröi- 
miseltä, päätti Datis viimein käydä rynnäkköön, kooten paraat 
voimansa keskustaan, Miltiades sitävastoin asetti molemmat sii¬ 
pensä vahvimmiksi, vasemmalle myös plataialaiset. Kun nyt vihol¬ 
listen nuolet rupesivat ulottumaan perille, antoi hän koko sota- 
rivinsä yhtäkkiä juosten rynnätä kentälle, ja pian syntyi hurja 
taistelu mies miestä vastaan. Persialaiset tunkeusivat voitollisesti 
helleenien heikon keskustan läpi, mutta molemmilla siivillä saivat 
nämä aikaan hirveän mieshukan barbaareissa. Sen jälkeen puser¬ 
sivat samat kreikkalaiset siivet vihollisen keskustan väliinsä ja 
saavuttivat siinäkin perinpohjaisen voiton. Monta jaloa kreikka¬ 
laista kaatui, mutta persialaiset eivät enää päässeet järjestymään. 
Osa heistä pakeni tasangon pohjoispäähän päin, jossa oli hyllyvä 
suo. Siihen helleenit ajoivat heidät hukkumaan. Useimmat juok¬ 
sivat rantaan aluksillensa ja sysäsivät ne laineille, kreikkalaiset 
kintereillään. Tässä hakattiin Kynegirokselta, suuren runoilijan 
Aiskyloksen veljeltä, hänen koettaessaan pitää kiinni muutamaa 
alusta, toinen käsi poikki. Seitsemän laivaa ottivat ateenalaiset; 
toisten kanssa pääsi Datis ulapalle. 6,400 kuollutta sanotaan hänen 
jättäneet tappokentälle. Ateenalaiset olivat menettäneet 192 
miestä. Vielä tänä päivänä on Maratonin kentällä heidän hauta¬ 
kumpunsa nähtävänä. Arvatenkin sillä paikalla oli ottelu tulisin. 
Siihen osallisista .upseereista mainittakoon tässä vain Temistokles 
ja Aristides. 

Tappiostaan huolimatta näkyy Datis toivoneen pääsevänsä toi¬ 
sella tavalla Ateenan herraksi. Hän kiersi‘laivastoineen Attikan 
eteläniemen, laskeaksensa — arvattavasti —. joukkonsa maihi. 
lähellä Ateenaa ja ryhtyäksensä kavalluskaupan hieromiseen 
tyrannimielisen puolueen kanssa. Mutta pian hän lienee tullut 

käsittämään, miten mahdotonta oli yrittää maihinnousua ja uutta 
taistelua voitetulla sotajoukolla. Sitä paitsi oli Ateenan voittoisa 
armeija jo palannut ja laskeutunut leiriin kaupunkinsa edustalle. 
Datis luopui Hellaan valtiomiesten murjomana kaikista enemmistä 
sotahankkeista ja purjehti takaisin Aasiaan. 

Niin oli itämaisen maailmanvallan hyökkäys pieneen eurooppa¬ 
laiseen Kreikkaan kunniakkaasti torjuttu, ja voittaja, Ateenan 
nuori vapaavalta, tämän tulikasteen kautta saavuttanut mitä 
etevimmän sijan maailman politiikassa. Kun vähän jälkeen taiste¬ 
lun spartalainen apujoukko, 2,000 miestä, saapui, ei sillä enää ollut 
mitään muuta tekemistä kuin katsella tappotannerta ja lausua 
ateenalaisille tunnustuksensa. Ateenalaisten oman ihastuksen kuvas¬ 
tajana olkoon mainittuna kertomus nuorukaisesta, joka persialais¬ 
ten paetessa kentältä kääntyi kotitielle, juoksi minkä jaksoi tuon 
15 kilometrin pituisen matkan syntymä kaupunkiinsa, huusi hen¬ 
gästyneenä kaduilla ja .torilla: »Riemuitkaa, ateenalaiset, me 
olemme voittaneet» — ja tämän ilosanoman kuulutettuaan kaatui 
maahan kuoliaaksi. 


SEITSEMÄS LUKU. 

Hellas valmistautuu uudelleen. Artemisionin ja 
Termopylain taistelut . 

Maailman hallitsevan kansan sotamaine oli saanut kovan 
kolauksen, joka voi vaikuttaa varsin arveluttavasti valtakunnan 
eheyteen. Jo kuohui Egyptissä ja Babyloniassa kapinan henki. Niinpä 
Dareios hammasta purren ryhtyikin valmistelemaan uutta sota- 
retkeä Kreikkaan, palaten tällä kertaa jälleen Mardonioksen suun¬ 
nitelmaan: suureen maa-armeijaan, jota rannikkolaivasto tukisi. 
Ennenkuin nämä valmistelut olivat päättyneet, puhkesi Egyptissä 
kapina (v. 486), ja Persian sotavoimat tarvittiin siellä. Sekään 
ci vielä ollut kukistettu, kun Dareios v. 485 kuoli. Hänen lukui¬ 
sista lapsistaan seurasi häntä valtaistuimelle Xerxes (persialainen 
muoto Ksajarsa, hebrealainen Ahasveros), joka seuraavana vuonna 
onnistui kukistamaan Egyptin kapinan, samalla kuin Megabyzos 
voitti kapinoivat babylonialaiset. Sitten jatkettiin tarkoin mää- 

rätyn suunnitelman mukaan valmistuksia sotaretkeen Kreikkaa 
vastaan. Mardoniokscn retki oli osoittanut, miten vaarallista oli 
laivastolla kiertää Atos-vuorcn seiniä ja kallioita. Scnpätähden 
toimitettiin (v. 483) suuret joukot työväkeä kaivamaan kanavaa 
sen kapean kannaksen poikki, joka yhdistää vuorikielekkeen man¬ 
nermaahan. Kolmessa vuodessa oli kanava saatava valmiiksi lai¬ 
vaston kuljettamista varten. Traakian ja Makedonian rannikko- 
maille varustettiin jyvämakasiineja, kaikissa valtakunnan satamissa 
rakennettiin laivoja ja otettiin merimiehiä. Vihollisen maassa oli¬ 
vat olot Persialle ylimalkain myötäiset (niistä kohta enemmän); 
Tessalian ja Tebain aatelissuvut, Argos valtio ja attikalaiset 
maanpakolaiset kannattivat sitä. Yksi kreikkalainen valta oli, joka 
saattoi käydä Persialle vaaralliseksi. Se oli Syrakusan uusi kunin¬ 
gaskunta Sisilian suurella saarella, mahtavan Gclonin valta. Gelo- 
nilla oli oivallisesti harjoitettu armeija, vahva laivasto ja paljon 
rahaa; jos hän kannattaisi ja auttaisi emämaansa helleenejä, voisi 
sota käydä pitkälliseksi ja sen tulos epävarmaksi. Mutta helleeni- 
läisen Syrakusan kilpailijana ja verivihollisena läntisen Välimeren 
mailla oli foinikialainen, siis itämaisen viljelyksen perustuksella 
kasvanut siirtokunta Kartago; se vihasi kaikkea helleeniläistä yhtä 
paljon kuin Aasian suurkuningas. 

Koko helleeniläinen maailma oli muserrettava. Persia ja Kar¬ 
tago solmivat liiton, jonka mukaan keväällä v. 480 yhtäaikaa käy¬ 
täisiin hyökkäykseen, toinen idässä, toinen lännessä. Sillä tavoin 
estyisi Gelon auttamasta emämaata ja tämä Gelonia. 

Oli siis syntyvä maailmansota Kreikan kansan valtiollisesta 
asemasta ja sen kulttuurin olemassaolosta. Tämän seikan näkyvät 
ymmärtäneenkin kaikki, jotka vähäisenkin pitivät hellccniläiscstä 
verestään; muuan merirosvo, joka ennen jonkin aikaa oli palvellut 
joonialaisten laivastossa, tuli Sisilian vesille ja ryösti siellä kartago- 
laisia ja etruskilaisia laivoja, mutta ei yhtään, joka purjehti hel¬ 
leeniläinen lippu maston nokassa. 

Mutta luokaamme tässä, ennenkuin koskettelemme itse sota¬ 
tapahtumia, vielä lyhyt silmäys helleeniläisecn emämaahan, näh¬ 
däksemme, miten siellä nyt elettiin. 

Ateenassa oli Maratonin voiton jälkeen Miltiades mahtavim- 
pana miehenä. Hänen vaikutuksestaan valittiin Aristides, joka oli 
vanhoillisen politiikan pääjohtajia, arkontiksi. Tämä politiikka ei 

tahtonut tietää mitään Temistokleen valtavista laivastopuuhista, 
mutta halusi kuitenkin palvella aatelin kauppaetuja. Tässä tarkoi¬ 
tuksessa otti Miltiades levittaäksecn Ateenan valtaa Aigeian merellä, 
jossa sitä varten oli ahdistettava saaria, jotka sodassa olivat alistu¬ 
neet Persian valtaan. Niinpä hän purjehti Paros saarta valloitta¬ 
maan, mutta siellä tehtiinkin lujaa vastarintaa; Miltiades sai pahan 
haavan sääreensä ja lähti laivoineen tyhjin toimin takaisin. Tämä 
huono menestys antoi vettä entisen traakialaisen tyrannin vihol¬ 
listen myllyyn, kansankokouksen edessä syytettiin häntä valtio- 
petoksesta ja vaadittiin hänelle kuolemanrangaistusta. Maratonin 
taistelun voittajaa ei kansa kuitenkaan siihen tuominnut — täl¬ 
laisissa asioissa oli tuomiovalta sillä —, vaan tuomitsi hänet 50 
talentin sakkoon. Vähän sen jälkeen kuoli Miltiades, ja hänen 
poikansa Kimon maksoi sakot, jotka niin rikkaalle perhekunnalle 
kuin Miltiadeen eivät paljoa merkinneet. Kimon pitikin tuomiota 
pikemmin vapauttavana lausuntona kuin rangaistuksena. 

Miltiadeen mukana oli kaikkien niiden paras selkänoja syr¬ 
jäytetty, jotka pitivät olevaa hopliittienarmeijaa Ateenan etevim- 
pänä turvana, ja puolueiden taistelu alkoi uudestaan. Kun tiedoksi 
tuli, miten Persiassa varustauduttiin, kun ajateltiin Miltiadeen 
meriretken häviötä, kun siis ruvettiin tajuamaan, ettei Maratonin 
voitto taannut mitään varmuutta, rupesi Temistokleen laivasto- 
suunnitelma saamaan kannatusta. Se oli, kuten ennen olemme 
huomauttaneet, läheisessä yhteydessä alimman luokan kohotta¬ 
misen kanssa. Ja miten olikaan, tässä uudessa puoluetaistelussa, 
jonka aikana moni ylhäinen mies joutui ostrakismin kautta kar¬ 
kotetuksi, kehkeytyi hiljaisesti uusi vallankumous — entistä vielä¬ 
kin kansanvaltaisempaan suuntaan. Arkonttien valitseminen näet 
lakkautettiin. Eri piirien väestö vain asetti 500 ehdokasta, ja 
näistä otettiin arkontit arvalla. Tämän johdosta näiden korkeim¬ 
pien johtomiesten arvo aleni suuressa määrässä; heidän itsenäi¬ 
nen valtiollinen toimintansa, joka oli perustunut kansan luotta¬ 
mukseen, lakkasi tykkänään, nyt eivät he enää olleet muuta kuin 
toimeenpanevia hallinnollisia virkamiehiä. Hallitusta alkoi hoitaa 
kansa itse kokonaisuudessaan, tuli itse omaksi ministerikseen; 
arkontit panivat jokaisessa eri tapauksessa toimeen sen tahdon, 
eivät sitä enää johtaneet. Ainoastaan lait jäivät kansaa sitomaan, 
niitä se ei voinut mielivaltaisesti, se on, tilapäisesti, muuttaa. Jos- 

sakin määrin pidätteli sitä joo:n neuvosto, joka edusti kolmea 
korkeampaa luokkaa ja valmisteli ehdotuksia kansalle ja muita 
juoksevia asioita; mutta tämän neuvoston kokoonpano vaihteli 
alinomaa, mitään suurempaa vaikutusta sillä ci ollut. Paremmassa 
asemassa oli arciopagi, tavallinen korkein tuomioistuin, joka pysyi 
jokseenkin entisellään. Sen jäsenet olivat elinkautiset, aina suu¬ 
rimmassa kunniassa pidetyt ja täydelleen perehtyneitä asioihin. Ja 
se oli vanhastaan velvollinen valvomaan lakien pyhyyttä, niinpä 
kansan paatoksiakin kumoamaan, jos nämä uhkasivat järkyttää 
yhteiskunnan perustuksia. Mutta tämän voi areiopagikin tehdä 
ainoastaan oikeudellisen menettelyn kautta, ja harvoin se lienee 
oikeudenkäyntiä alkanut suverceniä kansaa vastaan, niinkuin ei se 
koskaan vahvistanutkaan sen päätöksiä; se oli vain korkein tuo¬ 
mioistuin. 

Kansalla oli nyt ylin valta, ja se hallitsi periaatteessa itse, 
mutta tuo monipäinen hallitsija ci tietenkään voinut toimia omasta 
aloitteesta; se tarvitsi sittenkin yksityisten henkilöiden ohjausta 
saadakseen selkoa omasta tahdostaan ja varsinkin lausuakseen 
tämän tahdon määrättyyn, selvään muotoon. Johtoa täytyi sit¬ 
tenkin ilmestyä, ja jottei valtiolaiva ajelehtisi sinne tänne, täytyi 
johtavan henkilön pysyä mikäli mahdollista samana. Nyt ei ollut 
mitään viran puolesta johtavaa miestä, tasavallalla ei ollut presi¬ 
denttiä hallituksineen, jommoisena ennen oikeastaan ensimmäinen 
arkontti, jonka mukaan vuosi nimitettiin, oli ollut. Mutta tällai¬ 
sessa yhdyskunnassa on sija valmistettu virattomalle johtajalle, — 
kenties elinajaksi. Hänen taitonsa ja kaunopuheisuutensa pysyttää 
hänet tässä asemassa. Jos muut asettuvat hänen kilpailijoikseen, 
ratkaisee liuskaäänestys johtokysymyksen; siten voidaan näet var¬ 
mistaa politiikan yhtenäisyys, — ja kansanjohtaja, demagogos \ 
voi noin vain huomaamatta kiivetä salaisen tyrannin paikalle. 
Niinhän on sanottu, emmekä puolestamme Ateenan uusimmalle 
vakiomuodolle tahdo mitään ylistyspuheita pitää, huomautamme 
vain, että se. mies, jonka vaikutuksesta se varmaankin oli lähtenyt, 
Temistokles, piti sitä parhaana pohjana niille isänmaallisille aat¬ 
teille, joita hän niin hartaasti ajoi. Ja Temistokles oli nyt Ateenan 


1 Demagogi on myöhemmässä kielessä, saanut kansankii- 
h o i 11 a j a n merkityksen. 

kansankokouksen johtaja, demagogi tosin, mutta tämän sanan, kau¬ 
neimmassa merkityksessä. 

Oli kuitenkin yksi, jossa johto täytyi varmistaa vaalilla, nimit¬ 
täin sotalaitos. Päällikköjä ei käynyt nimittäminen arvalla, kaik¬ 
kein vähimmin ylipäällikköä; ja senpätähden tämä toimi tuli val- 
tiollisestikin tärkeäksi, sillä päälliköllä oli sotavoima, s.o. itse 
teossa äänivaltaiset kansalaiset, sotaisen komentonsa alla. Ja niinpä 
kansanjohtaja aivan luonnollisesti myöskin pyrki ylistrategiksi, 
sotalaitoksen pääjohtajaksi. Tässä pyrkimyksessä, ja ylimalkain 
muutenkin, varsinkin nyt asevelvollisuus- ja laivastopolitiikassa, 
oli Temistokleella vastustajana Aristides, arvossa pidetty mies, tun¬ 
nettu suuresta oikeudenrakkaudestaan ja lahjomattomasta rehelli¬ 
syydestään. Mutta Persian suuret varustukset ja Atos-kanavan 
rakentaminen ratkaisi solmun Ateenassa: keväällä, v. 482 Aristides 
ostrakismilla karkoitettiin. Temistokles ajoi aatteensa perille: uusi 
laivasto valmistui, ja tilaton väestö kohosi muiden rinnalle joutu¬ 
malla asevelvolliseksi tässä laivastossa, joka nyt oli maailman 
paraimpia ja veti vertoja Geloninkin merivoimille. Temistokles oli 
perustanut kansanvallan, mutta hän oli tehnyt sen luodaksensa 
Ateenasta suurvallan. V. 480 näemme tämän valtion uuden muo¬ 
dostuksen täydelleen valmiina, ja Temistokles on sen etupäässä 
johtavana strategina. 

Spartassa tapahtui myös noina aikoma sisäisiä heilahteluja. 
Kuningas Kleomenes aikoi kumota valtiomuodon ja nousta koko 
Hellaan herraksi, rupesi juonittelemaan muutamain Spartalle vihol¬ 
listen Peloponncsoksen valtioiden kanssa yhdessä ja yllytti heloötit- 
kin vastarintaan, syöstäkseen Spartan hallitsevan säädyn vallasta. 
Mutta Kleomenes oli samalla ruvennut kovaksi juopoksi', sparta¬ 
laiset saivat hänet viimein käsiinsä ja pistivät hänet mielipuolena 
vankeuteen, jossa hän raivokohtauksen vallassa surmasi itsensä. 
Kuningasarvon peri hänen velipuolensa Leonidas; toinen kuningas 
Leotykidas pysyi rauhallisena. Valtiollinen häiriötila oli loppunut, 
eikä pienten ulkovaltioidenkaan yrityksestä enää Kleomeneksen 
hankkeen epäonnistuttua tullut mitään. 

Tällaiset olivat olot Kreikan päävaltiossa Xerxes' kuninkaan 
valmistaessa suurta sotarctkeään sitä vastaan. Sparta ja Ateena 
olivat sotaan pakotetut, niiden ei käynyt epäröiminen; Xerxes ei 
niiltä vaatinutkaan maata ja vettä alistumisen merkiksi, ne olivat 

joka tapauksessa tuomitut perinpohjaiseen tuhoon ja häviöön, mi¬ 
tään armoa ci ollut odotettavissa. Mieliala näissä kaupungeissa oli 
sentähden empimättä sotainen, ja muutenkin kansallistunne erit¬ 
täin elävä ja voimakas. Ja huomioon on yhä otettava, että Sparta 
ja Ateenahan etupäässä helleeniläisyyttä edustivat. — Mutta mel¬ 
kein kaikkialla muualla maassa oltiin suuresti epäröivällä kannalla. 
Eikö ollut parempi alistua ja lähettää sen merkiksi maata ja vettä, 
eikö ollut parempi pelastaa mitä pelastettavissa oli — kuin mielet¬ 
tömällä vastarinnalla menettää kaikki? Miten oli käynyt joonia¬ 
laisten? Miten oli käynyt Eretrian? Jos olikin voitettu Maratonin 
kentällä, ken voi taata voittoa nyt Xerxccn äärettömiä laumoja 
vastaan? Näin kysyttiin — ja toimittiin sen mukaan. Ja mo- 
niaalla oli niitäkin, jotka nöyrästä alistumisestaan odottivat suoraa 
voittoa. Persian mahtava yksinvaltias ci jättäisi palveluksia pal¬ 
kitsematta. 

Siihen tuli lisäksi valtiollinen pirstoutuneisuus. Eihän hellceni- 
Iäinen yhteistunne, eihän kieli eikä uskonto, eihän kansallisrunous 
eivätkä kansallisleikit muodostaneet mitään yhteistä puolustus¬ 
laitosta; tuo hellceniläincn iso isänmaa oli joukko pikkuvaltioita 
pitkin Välimeren rantoja, jotka kukin kävivät omia teitään välit¬ 
tämättä toinen toisestaan, useimmasti ilmisodassa keskenään. Nämä 
seikat kaikki kyllä huomattiin ja otettiin lukuun. Helleenilaisyy- 
den kaukaisimmat ulkovartiat, kuten Mustan meren rannalla olevat 
kaupungit, Massilla, Ala-Italian kreikkalaiset eivät sotaa ajatel- 
leetkaan; — ainoastaan Krotonista yhtyi eräs yksityinen mies, 
Fayllos, yhdellä laivalla kreikkalaiseen laivastoon. Mutta emä¬ 
maankin syrjäisimmät seudut, kuten Korkyra, Akarnania, Aitolia 
ja Kreetan yhteiskunnat iloitsivat nyt maantieteellisestä asemas¬ 
taan, joka ainakin vastaiseksi turvasi nuolituiskulta. Näistä oli 
Korkyra Ateenan laivaston uudistukseen saakka ollut emämaan 
suurin merivoima, ja se lupasikin apuaan asettaen sotakannalle 
60 laivaa, mutta ei ottanut osaa taisteluun, vaan jäi odottamaan 
sen tulosta. Vähintään neljäsosa helleenien alueesta, s.o. Vähän- 
Aasian kreikkalaiset, Kypros ja Kyrene, olivat Persian alamaisia 
ja osallistuivat sen yritykseen laivoilla ja miehistöllä. Sisilian kreik¬ 
kalaisia piti Kartago sodassa. Mitä jäljellä oli, Tessalia ympäröi¬ 
vine pienine kansanryhminecn, Fokis, Boiotia, Attika, Megara, 
Peloponncsos, Aigina, Euboia ja Kykladit, nuo maakunnat, joita 

Persian hyökkäys lähinnä uhkasi, muodostivat noin 54,000 neliö- 
peninkulman suuruisen alan, jonka väkiluku lienee noussut kah¬ 
teen miljoonaan. Mutta ci edes tämä alue voinut liittoutua yhtei¬ 
seen toimintaan; liitosta tosin keskusteltiin, vaan ci päästy tulok¬ 
seen. Peloponnesoksessa oli Spartan sotilaallinen ylivoima jossain 
määrin voittanut crikoispolitiikan, ja Peloponncsoksen liitto piti 
yhtä; mutta Argos julisti itsensä puolueettomaksi, ja akaialaiset 
niemimaan pohjoisosassa pysyivät, pieniä talonpoikaiskuntia kun 
olivat, sekaantumatta maailman melskeeseen; mitä se heihin koski, 
arvelivat he. Tebai Boiotiassa oli ennen Spartan kanssa taistellut 
Ateenaa vastaan; nyt, kun Sparta oli liittynyt Ateenaan Persiaa 
vastaan, meni Tebain hallitseva aateli suoraan Persian puolelle toi¬ 
voen täten saavuttavansa ylivallan Boiotiassa. Tessalian aateli teki 
aivan samoin paikallisia etujaan edistääkseen. Tespia ja Plataia, 
Boiotian kaksi riippumatonta yhteiskuntaa, palvelivat uskollisesti 
kansallista asiaa, niin myöskin Fokis, 

Näin olivat olot kaikkialla kahtaanne hajalliset, jopa itse niis¬ 
säkin valtioissa, jotka olivat päättäneet käydä vastarintaan. Niis¬ 
säkin oli yleisen myöntymispuolueen henkilöitä, jotka kysyivät: 
Onko sitten niin suuri onnettomuus, että hierotaan sovintoa Per¬ 
sian kanssa? Eikö nytkin jo melkoinen osa helleenejä ollut Persian 
herruuden alla? Ja eikö heidän olisi varsin hyvä olla, jolleivät olisi 
antaneet houkutella itseään kapinaan? Olihan tosin kunniakkaam¬ 
paa taistella, mutta ainoastaan jos oli toivoa menestyksestä. Jos 
ajoissa alistuttaisiin, niin olisi tuskin odotettavissa muutosta valtio¬ 
sääntöön, mutta kyllä hallituksen lujittamista tyytymättömäin 
ainesten suhteen, jopa suoranaisia etujakin kokonaisille luokille, 
jotka kannattivat suurkuningasta. Ja oli sellaisiakin, jotka toivoi¬ 
vat persialaisten avulla saavuttavansa valta-aseman ja herruuden 
kotiseudullaan. Eiväthän persialaiset muka käyneet mitään hävitys- 
sotaa Hellaan kansaa vastaan. Heidän yliherruutensa ei paljoa 
muuttaisi yksityisten yhdyskuntain jokapäiväistä elämää, jos ne 
mukautuisivat maksamaan vähän veroa ja luopuisivat osallistu¬ 
masta suureen politiikkaan, johon niillä muutenkaan ei ollut tilai¬ 
suutta suuresti vaikuttaa. — Ja tunnustaahan täytyy, että niiden 
joukossa, jotka näin ajattelivat, oli kunnon miehiäkin, niinkuin 
esim. Tessalian aatelisherrat, jotka arvelivat hyvin hoitavansa hal¬ 
litusta aatelisvaltion periaatteiden mukaan; he olivat ensimmäiset 

heittäytymään persialaisten syliin. Tcebalaincn aateli oli saman¬ 
laista. Runoilija Pindaros kyllä näkyy sydämessään tunteneen, 
ettei mokoma politiikka ollut juuri maineikasta, mutta hän kehoitti 
vastapuoluctta levollisuuteen ja ylisteli rauhan siunauksia. Ei tie¬ 
tenkään kuitenkaan aateli kaikkialla — puhumattakaan Spartan 
ylimyskansasta — niin ajatellut; Aigina esim. taisteli uskollisesti 
kansallisen asian puolesta yhdessä korinttilaisten ja ateenalaisten, 
heidän kotiseutunsa katkerain vastustajien kanssa. 

Myöntyväisyydcn puolella oli myöskin Delfoin oraakkeli, s.o. 
Apollonin papisto. Pyhä Pythia pantiin lausumaan runollisia varoi¬ 
tuksia Argokselle, Kreetalle, Spartalle ja erittäinkin Ateenalle, 
jonka asukkaita kehoitettiin »pakenemaan maailman loppuun». 

Tessalialaiset ja heistä riippuvat pienet naapuriheimot seka 
lokrilaiset ja teebalaiset antoivat Persian lähettiläille maata ja 
vettä. Argos pysyi »puolueettomana», mutta sitä syytettiin salai¬ 
sesta liitosta Persian kanssa. Muut valtiot, mikäli taipuivat osallis¬ 
tumaan sotaan, lähettivät edusmiehiä Istmoksen kannakselle yhtei¬ 
seen neuvotteluun. Tässä kongressissa, joka nyt on huomattava 
yrityksenä luoda Hellaasta jonkinmoiset liittovallat yhteistä puo¬ 
lustusta varten, astui hellecniläincn yhteistunne varsin kauniina 
näkyviin. Suuren kansallisen tehtävän tieltä täytyi paikallisctujen 
väistyä: kaikki riidat eri valtioiden kesken — erittäinkin Ateenan 
ja Aiginan taistelu, jota oli kestänyt kauan — sovittiin, ja perus¬ 
tettiin helleeniläinen liitto barbaarien torjumista varten. Niille val¬ 
tioille, jotka vapaaehtoisesti alistuivat persialaisten valtaan, pantiin 
kansallisen asian kavaltajina ankara uhkasakko: täydellinen hävi¬ 
tys — jos näet persialaiset voitettaisiin; niiden (ka valta javaltioi- 
den) omaisuus jaettaisiin sotasaaliina ja Delfoin jumalalle tulisi 
kymmenykset. Aasiaan lähetettiin vakoojia tiedustelemaan Xerxeen 
sotasuunnitelman yksityiskohtia. Omasta suunnitelmasta sovittiin, 
ja edusmiehet jäivät yhteen pysyväiseksi liittoneuvostoksi. 

Keväällä v. 480 Xerxes lähti liikkeelle Sardeksesta ja saapui 
toukokuussa armeijoineen Heliespontoksen rannalle. Tämän sal¬ 
men yli olivat hänen insinöörinsa rakentaneet kaksi siltaa, toisen 
kuormastoa varten. Mutta ankara myrsky hävitti sillat. Silloin 
Xerxes — kertoo Herodotos — »julmistui ja käski, että Helles- 
pontos salmelle annettaisiin kolmesataa lyöntiä solmuruoskalla sekä 
että upotettaisiin kahdet kahleet mereen; vieläpä olen kuullut 

puhuttavan, että hän laitatti sinne henkilöitä, joiden tuli polttaa 
orjanmerkit Hcllcspontokscen. Se ainakin on varmaa, että hän 
käski niiden, joiden tuli ruoskia Hellespontosta, lausua seuraavat 
barbaariset ja jumalattomat sanat: 'Sinä katkera vesi, tämän ran¬ 
gaistuksen tuomitsee sinulle herrasi, koska olet solvaissut häntä 
hänen sitä ennen solvaamatta sinua. Mutta vastoin tahtoasikin 
on kuningas Xerxes vaeltava sinun ylitsesi. Ja sinulle tapahtuu 
vain oikeus, kun ei kukaan sinulle uhraa; silla sinä olet ainoastaan 
kavala ja suolainen virta.’ Ja samalla kuin hän tällä tavoin antoi 
rangaista merta, käski hän, että ne, jotka ylinnä olivat valvoneet 
Hellespontoksen sillanrakennusta, oli mestattava. Ja tämän kaiken 
toimittivat ne, joiden virkaan tuo vastenmielinen toimi kuuluu.» 

Samaan aikaan tapahtui myöskin — Herodotokscn mukaan — 
auringonpimennys. »Aurinko jätti paikkansa taivaalla ja tuli 
näkymättömäksi, vaikkei mitään pilviä näkynyt, vaan ilma oli 
kirkas ja puhdas; mutta päivän sijaan tuli yö. Xerxes, joka myös¬ 
kin tämän näki ja huomasi, huolestui ja kysyi tietäjiltä, mitä 
tämä näky merkitsi; johon he vastasivat, että (auringon) jumala 
ilmoittaa helleeneille heidän kaupunkiansa häviämisen, ja samalla 
he myös sanoivat, että aurinko ilmoittaa helleeneille tulevaisuuden, 
mutta kuu persialaisille. Tästä selityksestä Xerxes suuresti ilostui, 
ja niin hän antoi sotajoukkojen kulkea eteenpäin.» 

Myös Herodotos kertoo hirveän julmuudentyön tältä ajalta 
Xerxecstä. Eräs rikas lyydialainen nimeltä Pytios oli suurkunin¬ 
kaalle tarjonnut lahjaksi tavattoman suuren summan rahaa hänen 
sotaansa varten ja muutenkin kestinnyt Xerxcstä ja hänen seuruet¬ 
taan vieraanvaraisesta . Nyt pyysi Pytios häneltä nöyrin sanoin 
armonosoitusta, ja kuningas ennakolta lupasi sen antaa. Pytios 
mainitsi silloin, että hänellä oli viisi poikaa kuninkaan armeijassa, 
ja anoi, että edes yksi näistä, nimittäin vanhin, pääsisi vapaaksi 
sotapalveluksesta hoitamaan vanhaa isäänsä. Mutta tätä anomusta 
Xerxes piti häpeämättömänä ja tuomitsi: »Sinut ja neljä lapsis- 
tasi pelastaa vieraanvaraisuutesi; mutta viidennen hengellä, sen, 
johon sydämesi on kiintynyt, pitää sinun sovittaa rikoksesi.» Ja 
Pytioksen vanhin poika hakattiin kahteen kappaleeseen, ja kappa¬ 
leet pantiin kuninkaan käskystä yksi kummallekin puolen tietä, 
ja niiden välistä marssi armeija eteenpäin. — Näistä tämmöisistä 

esimerkeistä näkee, miten Persian oikeudenkäytössä kuninkaallinen 
oikku oli ylinnä eikä laki. 

Mutta suuri armeija marssi nyt Hcllcspontos salmen poikki — 
seitsemän päivää ja seitsemän yötä meni kulkuun siltojen yli, sanoo 
Herodotos, ja väkeä ajettiin eteenpäin »ruoskanlyönneillä». Tul¬ 
tiin Hcbros virran toiselle puolelle, Doriskos nimiselle tasangolle 
Traakiassa, laivasto läheiselle rannalle. Täällä nyt Xerxes piti 
suuren sotavaenkatsclmuksen, ja Herodotokscn seikkaperäisten tie¬ 
donantojen mukaan esiintyi siinä hämmästyttävän kirjava lauma 
kansoja — kuudettakymmentä —, kaikki omissa varustuksissaan, 
mikä komeampana, mikä vaatimattomampana, mitkä jalkaväkenä, 
mitkä ratsuväkenä, mitkä meriväkenä, mitkä kaikkiin aselajeihin 
osallisina. Meriväen upseereissa oli eräs nainenkin, jonka neuvok- 
kuutta ja urheutta Herodotos kovasti kehuu, nimittäin Artemisia 
Halikamassos nimisestä doorilaisesta siirtokunnasta Vähän-Aasian 
lounaisrannalta. Hän oli Halikarnassoksen hallitsijana asettanut 
viisi oivallista laivaa ja komensi »halikarnassoslaisia, koalaisia, nisy- 
rialaisia ja kalydnialaisia». Doriskoksen tasangolla koko armeijan 
miesluku laskettiin sillä tavoin, että ensiksi 10,000 miestä marssi¬ 
tettiin yhdelle paikalle ja sullottiin tiheästi yhteen, jonka jälkeen 
rakennettiin aitaus heidän ympärilleen. Kun nämä ensimmäiset 
10,000 sitten oli laskettu ulos, täytettiin aitaus uudella laumalla 
j.n.e., kunnes kaikki täten oli aitauksittain laskettu tai oikeastaan 
mitattu. Herodotos sanoo, että niin saatiin 1,700,000 miestä jalka¬ 
väkeä, johon muka tuli lisäksi 80,000 miestä ratsuväkeä, 20,000 
kameeliratsumiestä ja vaunussa-ajajaa, sekä sitten vielä seuraavina 
päivinä eurooppalaisista kansoista tuhlailevaa väkeä noin 300,000. 
Myöhempi tutkimus on kuitenkin osoittanut kaikki nämä luvut 
aivan mahdottomiksi. Maa-armeijassa lienee ollut noin 100,000 
aseellista miestä, joihin tuli lisäksi yhtä paljon kuormastoväkeä. 
Laivastossa oli kenties sama määrä eli 200,000 miestä, kaikkiaan 
siis koko armeijassa noin 400,000 miestä. Mutta jos tähän lukuun 
lisätään naiset ja lapset, joita kuljetettiin muassa isot joukot, niin 
lienee kyllä Xerxeen kansainvaellusjoukkona ollut liikkeellä miljoo¬ 
nan paikkeille ihmisiä. 

Heinäkuun lopulla oli tämä kirjava lauma, joka tietysti Hel¬ 
laan pienissä oloissa näytti äärettömältä, saapunut Termaihin (nyk. 
Saloniki), Makedonian pääsatamaan, lähelle Xerxeen suunnattoman 

valtakunnan rajaa. Sinne tuli myöskin Atos kanavan läpi kul¬ 
kenut laivasto. Maa-armeijan matkalta kertoo Hcrodotos, että kun 
se oli tullut Yhdeksän Tietä (Ennea-Hodoi) nimiselle paikka¬ 
kunnalle lähellä Strymon jokea, persialaiset tietäjät hautasivat maa¬ 
han yhtä monta elävää poikaa ja tyttöä maan lapsista. »On per¬ 
sialainen tapa kaivaa maahan eläviä ihmisiä; ja niinpä olen myös¬ 
kin kuullut puhuttavan, että Xcrxcen puoliso Amestris haudatti 
elävältä kaksi kertaa seitsemän persialaista poikaa ylhäisten mies¬ 
ten lapsista kiitosuhriksi jumalalle, jonka sanotaan asuvan maan 
alla.» 

Mainitsemme sivumennen nämä tämmöiset esimerkit persialai¬ 
sista tavoista lisä kuvauksina siitä kulttuurista, joka nyt oli valloi¬ 
tusmatkalla vapaaseen Kreikkaan. 

Mutta Xerxcen armeija marssi nyt Makedonian läpi, jonka 
kuninkaan Aleksandroksen vastoin tahtoansa oli pakko tehdä sota- 
väkineen seuraa persialaisille, ja laivasto kulki samaan aikaan pit¬ 
kin rannikkoa. Oltiin tulossa Tessaliaan. Istmoksen liiton esityk¬ 
sestä olivat .tcssalialaiset selittäneet, että he kannattaisivat sitä,- 
jos. liitto sitoutuisi heidänkin aluettaan suojaamaan. Tämän 
johdosta olivat helleenit keväliä v. 480 lähettäneet muutaman 
osaston sotaväkeä Temistokleen ja spartalaisen Euainetokscn joh¬ 
dossa puolustamaan Tempe laakson solaa pohjois-Tessaliassa. 
Mutta paikka oli useista syistä kreikkalaisille puolustusasemana 
-kovin epäedullinen. Makedonian Aleksandroskin, joka ei muuta 
toivonut kuin Persian tappiota, varoitti kreikkalaisia ryhtymästä 
taisteluun tällä paikalla. Ja niin päätettiin jättää Tessalia vihol¬ 
lisen valtaan ja asettua etelä-Tessaliaan. Täällä muodostaa meri 
Euboian ja Tessalian rannikon välillä syvälle maahan leikkaavan 
salmen, joka oli kreikkalaisille suojaksi ja vaikeutti persialaisten 
laivaston liikkeitä. Salmen eli lahden eteläpuolella, Sperkeios joen 
toisella puolen, joka laskee lahden perukkaan, ulottuvat Oita nimi¬ 
sen vuoren haarat, meren rantaan asti, jättäen ainoastaan kapean 
solan maantieksi. Siihen asettui kreikkalainen maajoukko, samalla 
kuin isoin osa laivastoa valitsi asemakseen Artemisjonin niemen 
Euboian pohjoisrannalla. Tätä laivastoa komensi spartalainen 
Eurybiades, mutta Ateena oli antanut useimmat laivat, ja niitä 
johti alapaällikkönä Temistokles. Tuon solan nimi, johon maa-- 
joukko oli asettunut, on Termopylai. Mitään varsinaista maa- 



78 


taistelua ci ylimalkain nyt tarkoitettu kreikkalaisten sotasuunnitel¬ 
massa; tämän mukaan oli vain maajoukon tuettava laivastoa ja 
niin kauan kuin mahdollista estettävä suurkuninkaan maajoukkoa 
tukemasta hänen laivastoaan. Paikan oli miehittänyt Spartan 
kuningas Leonidas 4,000 sotilaalla Peloponnesoksesta. Niiden jou¬ 
kossa oli 300 spartalaista, joihin vielä liittyi Boiotiasta 700 tes- 
pialaista ja, vastahakoisesti tosin, 400 teebalaista. 

Xerxes samosi nyt vastarintaa kokematta Tessaliaan, jonka 
aateli vastaanotti hänet avoimin sylin, ja saapui Pagasaios lahden 
rannalle. Sinne pyrki hänen laivastonsakin, mutta kärsi Magnesian 
myrskyisellä rannikolla melkoisen vahingon; vähintään 400 laivaa 
joutui haaksirikkoon. Loput laskivat ankkuriin Afetain luona 
Pagasaios lahden suussa. Kreikkalainen laivasto, joka sijaitsi siitä 
vinoon Euboian rannalla, kaappasi persialaisten jälkimmäisistä 
aluksista iy. 

Mutta Xerxes maa-armeijoineen piti nyt leiriä Termopylain 
edustalla. Herodotos kertoo hänen makeasti nauraneen kuullessaan, 
mikä vähäinen joukko seisoi häntä vastassa. Hän pani menemään 
lähettiläitä, jotka vaativat, että kreikkalaiset heti jättäisivät 
aseensa. »Tulkaa ottamaan!» oli vastaus. Ja kun helleeneille sanot¬ 
tiin vihollisia olevan niin paljon, että niiden nuolet muka peit¬ 
tivät heiltä auringon, kuuluvat Spartan miehet levollisesti vastan¬ 
neen: »Sen parempi, saammepa siis taistella katveessa.» 

Termopylain taistelu on tullut kuuluisaksi sen isänmaallisen 
uhrautuvaisuuden takia, jota helleenit siinä osoittivat. Maatais¬ 
telun kestäessä ottelivat laivastot läheisellä merellä. 

Huomatessaan, että kreikkalaiset nyt toden totta aikoivat 
häntä vastustaa, julmistui Xerxes, joka piti tämmöistä uhkaroh¬ 
keutta hävyttömyytenä, mutta viivyttelipä kuitenkin hyökkäystä. 
Kreikkalaisten asema ja uskaliaisuus mahtoi sittenkin tuntua vähän 
arveluttavalta. Hänen laivastonsakin täytyi ensin parannella myrs¬ 
kystä saamiaan vammoja. Mutta sitten lähetti, hän jo 200 laivaa 
purjehtimaan idästä päin Euboian ympäri ja hyökkäämään kreik¬ 
kalaisten selkään. Ja viimein viidentenä päivänä kaski kuningas 
osan väkeään tehdä rynnäkön Termopylaita vastaan. Silloin ei 
kreikkalastenkaan laivasto voinut enää jäädä aprikoimaan, sem¬ 
minkin kun sillä oli tieto persialaisten kierroshankkeesta. Ilta- 
puoleen samana päivänä se kävi hyökkäykseen. Ja kun yö oli 

tulossa, piti se paikkansa merellä ja oli ottanut joukon persialaisia 
laivoja ja ennen kaikkea saanut lisää itseluottamusta. Yöllä saattoi 
ankara rajuilma viholliselle vieläkin vahinkoja ja ruhjoi kokonaan 
kierrokselle lähetetyn osaston. Seuraavana päivänä eivät persialaiset 
voineet merellä ryhtyä mihinkään vakavampaan taisteluun; ja niin 
onnistui kreikkalaisten hävittää joukko heidän laivojaan. 

Talla aikaa riehui maataistelu herkeämättä; ja molempina päi¬ 
vinä tuli, kun tuolla ahtaalla paikalla persialaisilla ei ollut sanotta¬ 
vaa etua suuresta miesluvustaan eikä ratsuväestään, kreikkalaisten 
etevämmyys lähitaistelussa loistavasti näkyviin. Niinpä ei 
Xerxeelle jäänyt muu neuvoksi kuin koettaa kiertää kreikkalaisten 
asema. Yöllä nousi persialainen kaarti Hydarneksen johdolla ja 
seudun tuntijain opastamana vuoriselänteelle, josta polkua vartioi¬ 
vat fokislaiset ajettiin alas, ja tunkeutui helleenien selkään. Osa 
näiden väestä peräytyi etelään päin, kuten sanotaan Leonidaan 
kehoituksesta. Mutta Leonidas ja hänen spartalaisena olivat päät¬ 
täneet pysyä paikalla viimeiseen hengenvetoonsa asti. Heihin liit¬ 
tyivät tespialaiset. Askel askeleelta puolustivat nämä kuolemaan 
vihkiytyneet pientä taistelutannertaan, kunnes viimeiset kaatuivat 
vähäiselle kummulle, joka muodostaa solan sisäänkäytävän. 

Sillaikaa oli myös puolipäivän aikaan Persian laivasto käynyt 
hyökkäykseen, ja molemmat laivastot taistelivat tuimasti keske¬ 
nään, niin että tappelun tulos jäi ratkaisematta. Mutta kreikka¬ 
laiset olivat yhtäkaikki kärsineet melkoisia vahinkoja, ja niinpä he 
päättivät peräytyä säästääkseen laivansa parempaan tilaisuuteen. 
Illalla tuli tieto Termopylain hukasta, ja yön aikana purjehtivat 
helleenit senkin tähden nyt vihollisen huomaamatta Euboian salmen 
kautta Saronin suureen lahteen Attikan lounaispuolelle. 

Näin olivat siis kyllä persialaiset voittaneet sekä maalla että 
merellä. Mutta nämä taistelut antoivat yhtäkaikki helleeneille 
tavallaan ^myönteisen tuloksen: laivasto oli jokseenkin eheänä pelas¬ 
tunut ja saattoi uudestaan mitellä voimiaan tuon hyvinkin väsy¬ 
tetyn vihollisen kanssa; ja Leonidaan ja hänen joukkonsa sankari- 
kuolema oli ennemmin lisännyt kuin masentanut luottamusta. 
Loistavalla esimerkillään oli hän osoittanut Hellaan kansalle tien, 
jota sen tuli käydä, oli saanut sen tajuamaan, ettei sillä enää ollut 
mitään muuta neuvoa kuin voittaa tai kunnialla kuolla. 

Monta valaisevaa yksityiskohtaa Termopylain taistelusta mai- 

nitscc Hcrodotos, arvatenkin kansanmuiston mukaan. Niinpä, kun 
taistelun alkupäivinä persialainen kaarti eli n.s. »Kuolemattomat» 
tekivät rynnäkön helleenejä vastaan, olivat nämä peräytyvinään 
ja vetäytyvätkin kappaleen matkaa taaksepäin, mutta syöksyivät 
sitten taas yhtäkkiä takaa ajavien persialaisten kimppuun ja saat¬ 
toivat heille suuren mieshukan. Silloin Xerxes, joka etäältä katseli 
tappelua, pelästyi kovasti. Ja scuraavana päivänä, kun uusi hyök¬ 
käys persialaisten puolelta onnistui yhtä huonosti, joutui kuningas 
aivan epätoivon valtaan. Nyt muuan kreikkalainen kavaltaja, 
nimeltä Efialtes, tuli kuninkaan eteen ja neuvoi hänelle sen kier- 
rosretken vuoripolkua pitkin, joka oli käyvä solassa taisteleville 
helleeneille turmioksi. 

Persialaisten puolelta kaatui taistelussa muiden ylhäisten mies¬ 
ten mukana myöskin kaksi Xerxeen veljeä, Abrokomes ja Hype- 
rantes — vahinko, joka ei kuitenkaan liene kuninkaaseen niin 
erittäin kipeästi koskenut, sillä hänen isänsä Dareios oli lukuisine 
vaimoineen pitänyt hyvin huolta perheen runsaudesta tämänkal¬ 
taisten tapaturmain varalta. 

Viimeisellä paikalla tappelivat helleenit, kun eivät enää miek¬ 
kaakaan voineet käyttää, puukoilla, »mutta ne, joilla ei enää ollut 
puukkojaan, taistelivat nyrkeillään ja hampaillaan». 

Kun taistelun jälkeen Leonidaan ruumis löydettiin ja tunnet¬ 
tiin, hakkautti Xerxes siltä pään poikki ja kiinnitti sen vihoissaan 
paalun nenään. 

Kaksi spartalaista, Eurytos ja Aristodemos, makasi taistelun 
alkaessa sairaana kovassa silmätaudissa, ja he olivat saaneet Leoni- 
daalta luvan luopua sotajoukosta ja mennä kotiin. Mutta kun 
heille oli tullut tieto, että persialaiset olivat kiertäneet solan, pyysi 
Eurytos aseensa ja antoi heloottinsa taluttaa itsensä taistelevien 
luo. Heidän sinne tultuaan pakeni helootti tiehensä, mutta Eurytos 
heittäytyi taistelun melskeeseen ja kaatui miekka kädessään. 
Aristodemos sitä vastoin oli lähtenyt kotiin Spartaan. Mutta sinne 
tultuaan hän sai kärsiä häväistystä ja julistettiin kunnian menet¬ 
täneeksi. Ei kukaan häntä puhutellut, ja hän sai nimen Aristo¬ 
demos pelkuri. Mutta Plataian taistelussa hän puhdisti maineensa 
häpeästä. 

Vastakohtana helleeniläiselle urhoudelle ja uhrautuvaisuudelle 
mainitsee kertoja, että taistelun ollessa tuimimmillaan persialaisten 

taistelevien rivien takana seisoivat heidän upseerinsa ruoskat käsissä 
ja ajoivat peräytyviä takaisin taisteluun. 

Tämän kestäessä menivät teebalaiset päällikkönsä Lcontiadeen 
johdossa, nähdessään persialaisten viimeinkin pääsevän voitolle, 
näiden puolelle ja sanoivat, niinkuin tosi olikin, taistelleensa hel¬ 
leenien riveissä ainoastaan pakosta sekä itse teossa olevansa persia- 
laismielisiä. »Niin he sanoivat ja pelastivat siten henkensä, sillä 
tessalialaiset vakuuttivat heidän sanansa todeksi. Kuitenkaan eivät 
teebalaiset aivan helpolla päässeet. Sillä ottaessaan heidät vangiksi 
tappoivat barbaarit heistä osan; mutta useimpiin poltettiin Xerxeen 
käskystä kuninkaan merkki, kaikkein ensiksi heidän päällikköönsä 
Leontiadekscen.» Siis nöyrästä alistumisesta palkaksi henkiriepu 
ja — orjanmerkki. 

Kadtuneilk*"pystyttivät helleenit sittemmin kauniit muisto¬ 
patsaat samaan Termopylain solaan. Niiden patsaaseen, jotka kaa¬ 
tuivat, ennenkuin Leonidas oli lähettänyt pois kaikki muut kuin 
kuolemaan vihkiytyneensä, piirrettiin runomittainen kirjoitus, jossa 
sanottiin: 

Kolmea miljoonaa barbaaria vastahan neljä 
tuhatta Krcikanmaan urhoa taisteli täss *. 1 


Eräälle tietäjälle,’joka urheasti ryntäsi tappeluun, vaikka tiesi 
siinä varman surman saavansa, pystytettiin hautakivi, johon niin¬ 
ikään runopukuun piirrettiin: 

Megistiaan • jalon patsas on, joka, meedialaisten 
tullessa Tessaliaan, kuolon mainion sai: 

Tietäjä kun oli, kohtalons* aavisti, vaan ei Spartan 
joukkoa hyljännyt eikä päällikköään . 1 

Kuolemaan vihkiytyneiden spartalaisten muistopatsaaseen kir¬ 
joitettiin: 

Vaeltaja, kertomahan käy Spartaan, että sen kansan 
lakia noudattain tässä me lepäämme nyt . 1 

1 Suomentanut Kaarlo Forsman. „ 

6 — Hoileeuion taistelu. 

Mikä todellinen suuruus! Mikä järkähtämätön isänmaanrak- 
kaus! Mikä esikuva kaikille ajoille! Nuo lait käskivät, »etteivät 
he saaneet paeta taistelusta vihollisen paljoutta peljäten, vaan. että 
heidän tuli pysyä rintamassaan ja joko voittaa taikka kuolla» 
(katso johdantoa sivu n). Ja he tekivät, mitä lait käskivät — 
nuo lait, joiden voimasta he olivat vapaita ihmisiä — käymättä 
etsimään minkäänmoisia verukkeita niiden kiertämiseksi. Kuinka 
suuressa mitassa antoikaan tämä lakien pyhänäpito Tcrmopylain 
solassa voimaa ja lentoa muidenkin helleenien isänmaan- ja vapau- 
dentunteelle! Eihän käynyt enää kenenkään rehellisen kreikkalai¬ 
sen epäröiminen. Spartan jalot pojat olivat sanoneet: barbaari ei 
saa tulla Hellaan ovesta sisään polttamalla orjanmerkkiä otsaamme; 
— ja he olivat pitäneet sanansa. 


KAHDEKSAS LUKU. 

Taistelu Sala w is saaren luojia. 

Termopylain ja Artemisionin voittojen kautta oli keski-Kreikka 
Xerxeen sotajoukolle avoinna. Persialaismieliset paikkakunnat, etu¬ 
päässä Tebai, kumartuivat ilolla sen jalkojen juureen. Vastus¬ 
tajain aluetta kohtasi hävitys; fokislaiset paikkakunnat sekä Tespia 
ja Plataia Boiotiassa pantiin palamaan. Parnassos vuoren ylängöllä 
ja ctäisemmässa Lokrisissa säilyivät muutamat fokislaiset haja- 
joukoc. Mutta Delfoi näkyy liittyneen persialaisiin; sen temppelin 
aarteet jäivät ryöstämättä. 

Mitään taistelua avonaisella kentällä eivät kreikkalaiset enää 
voineet viholliselle tarjota. Se olisi Termopylain tappion perästä 
ollut sulaa mielettömyyttä. Afrikankin alueen täytyi jäädä bar¬ 
baarille alttiiksi. Ainoa vielä mahdollinen puolustuslinja oli Ist- 
moksen kannas. Tänne kokoontui vahva peloponnesolainen ar¬ 
meija Kleombrotoksen, Leonid aa n veljen, johdossa. 

Niille kaikille, jotka asuivat kannaksen pohjoispuolella eivätkä 
tahtoneet alistua vihollisen valtaan, ei nain ollen jäänyt muuta 
neuvoksi kuin kiireimmiten korjata perheensä ja irtain omaisuu¬ 
tena pois meren poikki. Niin tekivät siis Ateenankin miehet. Sitä 

ennen oli julistettu yleinen anteeksianto ja ostrakismin kautta kar¬ 
kotetuille sallittu paluu synnyinseudulle: hetken suuren tehtävän 
tieltä tuli kaikkein rettelöiden väistyä, oli luotava yksimielisyys. 
Ja Ateenan tulevaisuuden pelastamiseksi jätettiin maa ja kaupunki 
vihollisen hävitettäväksi, tuo silmin nähtävä alue; sen isänmaan, 
s.o. lakien luoman yhteiskunnan, joka ateenalaisen sydämen täytti, 
sen hän aikoi pelastaa mukanaan, minne menikin. Areiopagi hankki 
tarpeelliset rahavarat maastasiirtoa varten, ja kilpaa valmistautui 
ylhäinen ja alhainen, ylpeät ritarit vanhoista aatelissuvuista ja talon¬ 
pojat maalta yhtä hyvin kuin käsityöläiset ja merimiehet jättä¬ 
mään tyhjäksi alueen, joka oli 40 ncliöpenikulmaa laaja. Tuhansit¬ 
tain perheitä oli siten siirtomatkalla. Vaimot ja lapset, palvelijat 
ja irtaimisto sijoitettiin Salamis ja Aigina saarille seka Troizenen 
kaupunkiin. Miehet menivät laivastoon, jossa ihana tehtävä oli 
heitä odottamassa. Jos tälläkin kertaa tulos olisi heille vastainen, 
niin jäihän aina avoimeksi se mahdollisuus, että useiden joonialais- 
kaupunkien esimerkkiä noudattaen jätettäisiin vapautensa menet¬ 
tänyt kotimaa ja kaukaisessa lännessä perustettaisiin'johonkin uusi 
Ateena rakkaiden, kotitapain perustukselle. 

Ateenaan jäi, paitsi yhtä osaa kaikkein köyhintä väestöä, ainoas¬ 
taan muutamia, niiden joukossa Ateena jumalattaren. aarteenhoi- 
tajat. He pakenivat linnan vallitusten suojaan ja puolustautuivat 
mitä miehuullisimmin, antautumatta vihollisen armoille. Lopulta 
tunkeutui tämä ylös linnankukkulalle, puolustajat surmattiin, 
temppelit sytytettiin palamaan. Niiden rauniot ottivat haltuunsa 
maanpakolaiset, jotka olivat seuranneet Xerxeen sotajoukkoa. 

Tällä aikaa oli kreikkalainen laivasto asettunut Salamis saaren 
luo vastapäätä Attikan rantaa. Vammoja, joita se oli saanut Arte- 
misionin taistelussa, oli korjattu, ja lisälaivoja oli tullut Aiginasta, 
Peloponnesoksesta ja useilta Aigeian meren saarilta, joista viimeksi- 
mainituista kuitenkin enin osa paikallispolitiikkansa johdosta kan¬ 
natti Persiaa. Naxos saaren Iaivain oli myös määrä auttaa persia¬ 
laisia, mutta niiden johtaja Demokritos Kittikin ne kreikkalaiseen 
laivastoon. Samoin meni Tenoksen laiva ennen taistelua kreikka¬ 
laisten puolelle. Sitävastoin ei onnistunut Tcmistokleen yritys saada 
joonialaiset uudelleen luopumaan Persiasta^ vaikka ne kyllä sydä¬ 
mestään toivoivat emämaansa voittoa. 

Laivaston asema mannermaan ja Salapnis saaren välisessä sai- 

messa ci ainoastaan suojellut Attikan väestön pakoa, vaan esti 
myöskin Xerxccn maa-armeijaa hyökkäämästä Istmos asemaa vas¬ 
taan, koska se — helleenien laivasto — tämän armeijan marssiessa 
kapeaa kannasta pitkin saattoi ahdistaa sen kylkeä ja selkää. 

Kun nyt helleenit näkivät, miten vihollisen äärettömät joukot 
levisivät vastakkaisella rannalla, miten Persian laivasto laski ank¬ 
kuriin Faleronin lahteen mannermaan puolella, miten Ateenan lin¬ 
nasta liekit nousivat ilmaan, silloin oli monelta mielenrohkeus lan¬ 
nistua. Rupesi kuulumaan ääniä, että peräydyttäisiin Istmoksen 
kannakselle maa-armeijan suojaan. Mutta se olisi itse asiassa ollut 
persialaisille edullinen strateginen liike, olisi ollut pakoakin, ja Te- 
mistokles sai älykkäillä selityksillään strategien neuvottelussa pää¬ 
tetyksi, että tässä, Salamis saaren salmessa, eikä missään muualla 
olisi ottelu hyökkääjän kanssa kestettävä. 

Mutta nyt olisi kysymys siitä, ryhtyisivätkö persialaiset tais¬ 
teluun tässä salmessa. Heidän sotaneuvottelussaan varoitti Artemi- 
sia kuningasta tappelusta tällä paikalla aavistaen perinpohjaista 
tappiota, parempi olisi purjehtia Peloponnesoksen rannikolle hä¬ 
tyyttämään sikäläisiä eri maakuntia. Mutta siten tulisi varmaan¬ 
kin sota kestämään kauan, kun sitävastoin nyt oli tilaisuus yhdellä 
iskulla musertaa vihollinen. Ja miten olikaan, voitti tämä vii¬ 
meksimainittu mielipide; Xerxes päätti käydä taisteluun tässä saa¬ 
den siihen vielä syytä eräästä merkillisestä seikasta. Temistokles 
oli näet aavistellut, että persialaiset olisivat liian viisaat käydäk¬ 
seen umpimähkään tällä paikalla taisteluun. Senpätähdcn hän oli 
toimittanut Sikinnos nimisen uskollisen orjansa salaisena lähetti¬ 
läänä Xerxeen luo kertomaan, että kreikkalaiset olivat keskenään 
eripuraiset ja valmiit pakenemaan, että hän itse, Temistokles, taipui 
Persian puolelle sekä että kuninkaan näin ollen oli paras hyökätä 
päälle Yain ja saavuttaa helppo voitto. Tuopa tuntui Xerxeestä 
hyvin todennäköiseltä, ja niin hän antoi käskyn, että kaikki pääsy- 
paikat kreikkalaisten asemaan oli yön aikana suljettava ja hyökkäys 
seuraavana aamuna alettava. Samassa lähti hänen maajoukkonsa 
liikkeelle Istmoksen kannakselle päin. 

Salamis saaren itärannasta leikkaa salmi syvälle saareen ulottu¬ 
van lahden, joka muodosti Salamis nimisen kaupungin (nyk. Am- 
belakin) sataman. Sen pohjoisrantana on pieni niemeke, jonka 
päästä salmen poikki vastakkaiselle mannerniemelle on 1,200 met- 

riä. Ja satamalahden etelärannan muodostaa toinen, 3 kilo¬ 
metriä pitkä, hyvin kapea kallionkieleke nimeltä Kynosura. Tätä¬ 
kin vastaan ojentaa vastakkainen Attikan mantere niemekkeen, ja 
näiden molempain niemekkeiden välissä on keskellä salmea pieni 
kalliosaari Psyttaleia. Kreikkalainen laivasto ankkuroi nyt maini¬ 
tussa satamalahdessa, joka on noin 500 metriä leveä. Kynosuran 
ja mantereen välisen salmen, jonka Psyttaleia tekee vielä vähäisem¬ 
mäksi, sulkivat yön aikana Persian laivat kauttaaltaan umpeen 
asettuen kolmeen riviin toinen toisensa taakse. Psyttalcian saarelle 
sijoitettiin vahva osasto persialaisia sotilaita korjaamaan haltuunsa 
haaksirikkoutuvia, ja toinen osasto laivastoa lähetettiin siihen ka¬ 
peaan salmeen, joka on Salamis saaren länsirannan ja läheisen Mega- 
ran maakunnan välissä, estämään muka kreikkalaisten pako siltä¬ 
kin puolen. Niin oli helleenien laivasto kaikilta puolin saarrettuna. 
Xerxes oli valinnut katsomapaikaksecn Aigaleos vuoren selänteen 
Attikan rannalla, suoraan pohjoiseen päin Salamis kaupungin sata¬ 
masta. Se oli mukava paikka; kuninkaan väen täytyi taistella hä¬ 
nen tarkastavan silmänsä alla. Mutta jos suurkuningas oli luullut 
saavansa seuraavana aamuna nähdä suuren laivastonsa musertavan 
Hellaan alukset murskaksi ja upottavan sen uhkarohkeat pojat me¬ 
ren pohjaan, niin hän pettyi surkeasti. 

Yöllä oli Aristides ja sitten myöskin helleenien puolelle liittynyt 
Tenos saaren laiva saattanut heille tiedon persialaisten liikkeistä ja 
siten tehnyt lopun kaikesta, epäröimisesta. Aamun koittaessa syys¬ 
kuun 28 päivänä 480 liukui koko kreikkalainen laivasto, sotahuu¬ 
tojen raikuessa tuhansista kurkuista, vihollisia vastaan, oikealla sii¬ 
vellä pitkin Kynosuran kielekettä johtojoukkona spartalaiset, va¬ 
semmalla muiden muassa ateenalaiset. Tultuaan ulos satamalah- 
desta ja saatuaan lukuisat viholliset näkyviinsä helleenit hetkiseksi 
hämmästyivät, mutta sitten kävi laiva toisensa perästä rynnäk¬ 
köön. Taistelua kesti jonkin aikaa. Kreikkalaiset puskivat päälle- 
erinomaisessa järjestyksessä. Persian laivasto joutui kovaan ahdin¬ 
koon, sen taajat takarivit kun estivät etumaisten liikkeitä. Yksi¬ 
tyiset persialaiset laivat ja miehistöt osoittivat hurjaa urhoutta: 
tähystelihän heitä kuninkaan tarkastava silmä; mutta ahtaassa ti¬ 
lassa eivät he voineet tehdä tarpeellisia liikkeitä eivätkä auttaa toi¬ 
nen toistaan. Hyvin koulutetut helleenit osasivat sitä vastoin kai¬ 
ken aikaa ylläpitää lujaa järjestystä, ja niin he voittivat — juuri 

sen tähden, että heitä oli vähemmän. Persialaiset olivat antaneet 
houkutella itsensä taisteluun paikalla, joka oli heille epäedullinen. 
Pakoonkaan ci ollut heillä enää tilaa; he sotkeutuivat toinen toi- 
seensa, salmi tuli täyteen Iaivanpirstoja ja ruumiita. Psyttalcia saa¬ 
rella olevan persialaisen osaston hakkasi Aristides muutamalla atee¬ 
nalaisella hopliittiplutoonalla maahan. Kun 12 tunnin taistelun jäl¬ 
keen yö yllätti, oli valtava .persialainen laivasto hajoitettu ja isoim- 
maksi osaksi hävitetty; loput eivät pystyneet paikkaansa pitämään. 
Attikalainen uusi laivasto, Temistoklecn neron luoma, oli suorit¬ 
tanut taistelun pääosan ja osoittanut loistavasti kelpoisuutensa: se 
oli pelastanut Hellaan vapauden. 

Semmoinen oli Salamiin taistelu. Se muodostaa loistokohdan 
Hellaan—Persian sodan suuressa näytelmässä ja on syystä saanut 
maailmanhistoriallisen maineen. Sen vertaista ei ollut sitä ennen 
taisteltu, sen vertaista voi tuskin jälkiaikakaan osoittaa. Sillä sepä 
ensimmäisenä maailmassa oikeastaan jo katkaisi siivet tuolta aasia¬ 
laiselta yksinvallalta, joka nyt oli uhannut Eurooppaakin orjuudella. 
Vapaus ja sivistys — hengen varsinaiset ominaisuudet — ovat ta¬ 
vallaan siitä saakka olleet edistyvän ihmisyyden jalona tunnuslau¬ 
seena — jatkuvaa kaikua helleenien sotahuudosta Salamiin salmessa 
tuon loistavan päivän valjetessa. Sinä päivänä sattuivatkin mer¬ 
killisesti yhteen Hellaan kolme etevimmän murhenäytelmänkir- 
joittajan nimet: Aiskylos taisteli voittoon vaikuttavana mukana 
taistelussa, Sofokles tanssi voittojuhlassa ja Euripides syntyi. 

Taistelun yksityiskohdista voisi mainita montakin valaisevaa 
seikkaa, jos tilamme tässä saliisi. Kerromme vain seuraavan, joka 
koskee Artemisiaa, tuota helleeniläistä naista Halikarnassoksesta, 
joka taisteli persialaisten puolella. Herodotos näet kertoo, että tämä 
omituinen rouva kesken taistelua, kun hänen laivaansa kovasti ah¬ 
disti eräs attikalainen alus, ajoi suoraa päätä muuatta persialaista 
laivaa vastaan ja-upotti tämän väkineen päivineen, jolloin attika¬ 
lainen laivanjohtaja luuli hänen luopuneen lipustaan ja jätti hänet 
rauhaan. Xerxeelle, joka katseli tapausta, ilmoitettiin, että upok¬ 
siin ajettu laiva oli ollut hellecniläincn, ja kun siitä ei ollut jäänyt 
ainoatakaan henkeä eloon todistamaan asian oikeata laitaa, uskoi 
kuningas, mitä hänelle oli ilmoitettu, ja kiitti kavalaa hamesanka- 
riaan seuraavalla huokauksella: »Minun miehistöni on muuttunut 
akkaväeksi; naiset miehiksi.» 

Aasian nöyryytetty itsevaltias katseli kauhulla tappiotansa. Ei 
ollut muuta neuvoa kuin antaa laivaston loppujen koettaa pelastua 
Aasiaan — tämän rannikkoa viimeisillä voimilla suojelemaan — 
ja itse peräytyä maajoukon kanssa. Istmos aseman ahdistamista ei 
hän enää voinut ajatellakaan, paluuretken omaan valtakuntaan 
olisi helleenien voitollinen merivaki voinut katkaista. Ja niin läh¬ 
dettiin. Mutta Kreikan valloittamista ei itsepäinen maailman herra 
kuitenkaan saanut päästänsä. Maa-armeija jätettiin, sitten kun se 
tyhjiin imemissään maakunnissa oli nälän ja tautien takia saanut 
isot aukot, Tessaliaan Mardonioksen johtoon. Hänen tuli seuraa- 
vana vuonna tessalialaisten ja boiotialaisten kannattamana vihdoin¬ 
kin lopullisesti yhdistää koko Hellas Persian herruuteen; ja häneen 
liittyi, saatettuaan ’ kuninkaan Hellespontoksen yli, pienemmän 
joukkonsa kanssa alipäällikkö Artabazos. 

Suurenmoisen voittonsa jälkeen ajoivat helleenien laivat persia¬ 
laisia takaa Andros saarelle asti. Siinä pitivät he sotaneuvottelun. 
Temistokleen mielestä olisi laivaston takaa-ajoa pitänyt jatkaa, 
saattaa Aasian kreikkalaiset kapinaan ja vihdoin sulkea kuninkaalta 
ja hänen maa-armeijaltaan paluumatkakin; mutta tämä mielipide 
ei voittanut. Toiset tahtoivat näet päästä kuninkaasta niin pian 
kuin mahdollista; ja seuraus oli se, minkä jo kerroimme: kuningas 
pääsi rauhassa pois ja rohkeni jättää Mardonioksen sotaa jatkamaan. 

Niinpä odotti kreikkalaisia vieläkin tuima taistelu. Mutta tällä 
kertaa oli vaara voitettu, ja juhlallinen mieliala vallitsi. Ateenalai¬ 
set palasivat kotisijoilleen takaisin, niinkuin muutkin paenneet. 
Laivasto lähti sotaretkelle niitä saaria vastaan, jotka olivat kannat¬ 
taneet persialaisia, ja otti niiltä tuntuvat sakkorahat. Kaikkialta kar¬ 
kotettiin persialaisten vaikuttavimmat kätyrit tai mestattiin heidät 
ja saatettiin valtaan emämaan helleenien ystävät. Talven tullessa 
palasi laivasto Istmoksen kannakselle, jossa saalis jaettiin ja juma¬ 
lien osuus määrättiin. Urhouspalkinto annettiin aiginalaisille. 
Päällikköjen keskinäinen kateus ja kunnianhimo esti Temistoklesta 
saamasta heiltä sitä tunnustusta, minkä hän olisi ansainnut. Mutta 
hänen kiitoksensa oli kaikkien, huulilla, ja kun hän jonkin ajan 
perästä tuli Spartaan, juhlittiin häntä enemmän kuin koskaan sitä 
ennen tai jälkeenpäin ketään ihmistä. Temistokles oli Hellaan kan¬ 
sallissankari. 

Samana päivänä kuin Salamiin taistelu tapahtui ratkaisu itä- 

maisuuden ja hellenismin välillä myöskin Sisiliassa. Kartagolaiset 
olivat pestanneet ison sotajoukon sekä omilta alueiltaan että 
muualta, puolivillien raakalaiskänsojenkin keskuudesta, ja asettaneet 
sen johtajaksi Hamilkar nimisen merkkimichensä. Tämä astiii 
joukkoineen maihin Sisilian pohjoisrannalla keväällä v. 480, ja rat¬ 
kaiseva taistelu tapahtui viimein Himeran luona kappaleen matkaa 
itään päin maihinnousupaikasta. Gclonin helleeniläinen armeija ei 
liene ollut kovin iso, mutta oli hyvin harjoitettu ja hyvin johdettu. 
Rahaa ja muita varoja oli hänellä kylliksi; hänen puolisonsa Dama- 
rete oli antanut koristuksensakin sota tarpeisiin. 

Taistelun tuloksena oli täydellinen voitto Gclonin helleeneille, 
mutta sotaretken ja taistelun menosta ja tapauksista muuten ci 
tiedetä juuri mitään, vaikka Pindaros ja Aiskylos ovat runoilleet 
sen kunniaksi. Varmaa vain on, että kartagolaisten armeija perin 
pohjin masennettiin ja Hamilkar itse sai surmansa; maanmiestensä 
kertomuksen mukaan oli hän, tappionsa nähtyään, heittäytynyt 
uhritulen liekkeihin. Valtava saalis joutui helleenien käsiin, ja hei¬ 
dän asemansa Sisilian saarella oli pysyväisesti turvattu. Kartagon 
täytyi ostaa rauhansa suorittamalla suuri sotakorvaus Gelonille, 
joka lähetti siitä runsaat lahjat vanhan kalliin emämaankin temp¬ 
peleihin. 


YHDEKSÄS LUKU. 

Pia taian ja My ka f en taistelut . 

Mardonios oli asettunut talvileiriin Tessaliaan. Vaikea tehtävä 
oli hänen edessään. Jos rynnäkkö helleenien Istmos-asemaa vas¬ 
taan Termopylain ja Artemisionin voittojen jälkeen, jolloin persia¬ 
laisilla vielä oli laivasto, oli ollut mahdoton panna toimeen, niin 
oli hyökkäyssota nyt, kun laivasto oli menetetty, vielä arvelutta¬ 
vampi. Mardonios huomasi, miten vaikea oli jatkaa ensinkään so¬ 
taa, niin kauan kuin helleenien liitto pysyi voimassa. Hän koetti 
sentähden saada sen hajoitetuksi. Jos Ateena saataisiin houkutel¬ 
luksi liitosta ja Persian puolelle, kääntyisivät asiat kokonaan. Ja 
niinpä viekas persialainen päällikkö seuraavana keväänä lähetti 
Makedonian kuninkaan Aleksandroksen hieromaan sovintoa ja liit- 

toa ateenalaisten kanssa. Jo Aleksandrokscn csi-isät olivat näet 
olleet hyvissä väleissä Ateenaan. Makedonian kuningas tarjosi nyt 
suurkuninkaan nimessä täydellisen anteeksiannon ja täyden vapau¬ 
den, jopa lisää aluettakin, vieläpä rakennettaisiin kaupunki Per¬ 
sian kustannuksella entiselleen, jos ateenalaiset solmisivat vapaar. 
aseliiton Persian kanssa. 

Kreika'n valtioiden katsantokannassa sotasuunnitelmaan nähden 
oli tällä aikaa tapahtunut käänne. Spartan hallitus, joka ennen 
oli vastustanut Iaivastoyritystä Aasiaan, oli nyt ruvennut sitä 
Temistokleen kanssa kannattamaan, koska ei enää tarvinnut pelätä 
persialaisten hyökkäystä Peloponnesokseen. Mutta Ateenassa pelät¬ 
tiin tämmöistä hyökkäystä Attikaan, jos laivasto lähtisi Aasiaan, 
ja niinpä vaadittiin, että Mardoniösta ahdistettaisiin maalla. Tä¬ 
män attikalaisten mielipiteen seurauksena oli, että Temistokles jou¬ 
tui pois ylimmästä sotapäällikkyydestä; hänen sijaansa valittiin 
johtavaksi strategiksi Aristides ja tämän rinnalle alipäälliköksi 
Xantippos. Kansallismielisiä olivat nämäkin, ja he tahtoivat ennen 
kaikkea ajaa persialaiset Kreikasta; myöhemmin voitaisiin siirtää 
sota Aasiaan. Liittolaisten tulisi myös täyttää lupauksensa ja rien¬ 
tää Attikaa suojelemaan. 

Näiden olojen vallitessa ilmestyi nyt Aleksandros kiusauksincen 
Ateenaan. Mutta Aristides ei ottanut hänen esityksiään kuuleviin 
korviinsa. Yhtä vähän kuin Temistokles tahtoi näet Aristideskaan, 
joka rehellisyytensä takia oli saanut liikanimen »oikeamielinen», 
kavaltaa kansallista asiaa, eikä kiusaus kansaankaan mitään vaikut¬ 
tanut. Ymmärrettiin sitä paitsi varsin hyvin, että sovinnonhieronta 
Persian kanssa lopulta kuitenkin johtaisi suurkuninkaan alamaisuu¬ 
teen, kaikista lupauksista huolimatta. Mutta Ateena tahtoi käyttää 
tilaisuutta vaikuttaakseen Spartaan, joka nyt kannatti merisotaa 
Aasiaan päin eikä tahtonut siirtää maa-armeijaa Istmoksen kannak¬ 
selta. Neuvottelut Ateenan ja Spartan kesken kestivät monta viik¬ 
koa, mutta spartalaiset näkyivät pysyvän lujina päätöksessään. 
Tällä aikaa samosi Mardonioksen joukko Attikaan, eikä nyt atee¬ 
nalaisilla ollut muuta neuvoa kuin toistamiseen jättää alueensa ja 
paeta Salamiiseen. Mardonios ei kuitenkaan tällä kertaa vielä hä¬ 
vittänyt Attikaa, vaan pani yhä lähettiläitä ateenalaisten luo uusia 
houkutuksia esittämään. Mutta nämä pysyivät järkähtämättä 
Hellaan asialle uskollisina. Aristideksen ehdotuksesta hylkäsi yoo:n 

neuvosto Mardonioksen tarjoukset; — erään miehen, joka rupesi 
puhumaan niiden puolesta, kivitti harmistunut kansa kuoliaaksi. 
Mutta samalla lähetti neuvosto useita vallitsevan puolueen merkki¬ 
miehiä, niiden joukossa Miltiadccn pojan Kimonin, Spartaan vaati¬ 
maan spartalaista armeijaa pois Istmokscsta toimintaan; muuten 
täytyisi muka ateenalaisten vihdoinkin suostua Mardonioksen ehdo¬ 
tuksiin. Nyt päättivät Spartan eforit myöntyä. Vähää ennen oli 
Kleombrotosta seurannut hallituksessa Pausanias. Tämän johdossa 
lähti spartalainen sotajoukko Istmoksen kannakselta liikkeelle poh¬ 
joiseen, useimmat Peloponncsoksen liittolaiset mukanaan. Sen 
kautta oli Mardonioksen asema Attikassa käynyt kestämättömäksi. 
Hänen täytyi peräytyä, varsinkin kun ei ateenalaisten myöntymi¬ 
sestä näkynyt olevan mitään toivoa. Ja niin antoi Mardonios sota¬ 
joukkonsa lähtiessään vielä kerran hävittää Attikan p^rin pohjin, 
ja vei sitten armeijansa Boiotiaan, 

Ateena oli ajanut tahtonsa perille. Eleusiin tasangolla luoteeseen 
Ateenasta, koilliseen Istmokscsta, yhtyi Attikan sotajoukko Pelo- 
ponnesoksen armeijaan, tarjotakseen ottelua elämästä ja kuolemasta 
Hellaan persialaiselle kuokkavieraalle. 

Boiotian rajana Attikaa ja Megris maakuntaa vasten oli vuori- 
harjanne Kitcro, sen pohjoispuolisten haarojen rinteillä Plataian kau¬ 
punki ja siitä pohjoiseen tasanko, jonka läpi lännestä itään juoksi 
Asopos joki monine lisäjokinen ja puroineen sekä idästä länteen 
toinen pienempi joki. Kauempana Asopos joesta pohjoiseen oli Te- 
bain persialaismielinen kaupunki ja lähellä joen pohjoisrantaa per¬ 
sialaisten vallitettu leiri. Mardonios ei nyt yrittänytkään sulkea 
kreikkalaisilta Kiteronin poikki vieviä teitä, vaan päästi heidät ta¬ 
hallaan vuoren yli tasangolle, jossa hänen ratsuväkensä olisi hel¬ 
pompi levittää voimiaan. Hän sijoitti joukkonsa Asopoksen etelä¬ 
rannalle. Niitä lienee ollut noin 50,000 miestä Aasiasta sekä muu¬ 
tama tuhat apujoukkoja Tessaliasta ja Tebaista. Kreikkalaisten 
armeijassa lasketaan olleen 30,000 raskasaseista eli hopliittia sekä 
kenties 800 ateenalaista kevytaseista, siis melkoisesti vähemmän 
kuin vihollisella. 

Helleenit olivat siis nyt Kiteron pohjoispuolella, mutta hyök¬ 
käystä tasangolla olevaa persialaista armeijaa vastaan Pausanias, 
joka oli ylipäällikkönä, ei vaan tehnyt. Hän tahtoi noudattaa Ma¬ 
ratonin kentällä saavutettua kokemusta., Mutta samaa tahtoi puo- 

lcstaan Mardonioskin pitäen hyökkäystä vuorenrinteillä asemoitsc- 
via kreikkalaisia vastaan vaarallisena. Ja tietäjät molemmilla puo¬ 
lilla lupasivat voittoa, jos vain pysyttäisiin puolustuksessa eikä käy- 
täisi hyökkäykseen. Mardonios koetti jousi ratsu miehillä an ärsyt¬ 
tää vihollisiansa ja ahdisti erittäinkin etuvartioina seisovia mega- 
ralaisia, mutta attikalaiset tulivat näille avuksi, persialainen up¬ 
seeri Masistios kaatui, ja hänen miehensä vetäytyivät takaisin. 
Tämä menestys rohkaisi Pausaniaan viemään armeijansa pienille 
kunnaille tasangolle Plataian edustalle, jossa hän voi järjestää jouk¬ 
konsa leveään rintamaan. Enimmät ateenalaiset olivat oikealla, 
enimmät spartalaiset vasemmalla siivellä; edellisiä vastassa Mardo- 
nioksen kreikkalainen Iiittoväki, spartalaisia persialaiset. Nämä — 
persialaiset — yrittivät estää spartalaisia noutamasta vettä eräästä 
läheisestä purosta ja tekivät kaikenlaista pilaa vihollisen kuului¬ 
sasta urhoollisuudesta, joka muka ei uskaltanut astua näkyviin. 
Pausanias ei kuitenkaan mennyt satimeen; hänellä oli hyvät asemat 
eikä hän tahtonut niitä jättää. Mutta hän vaihtoi spartalaisensa 
ateenalaisiin ja asettui avonaisemmallc vasemmalle siivelle. Mardo¬ 
nios seurasi häntä antaen persialaistensa asettua kreikkalaisten liik¬ 
keiden mukaan, sittenkin kun nämä jälleen muuttivat entisille 
paikoilleen. Nain seisoivat armeijat toinen toistaan vastassa, kuten 
Herodotos kertoo, kaksitoista päivää, mutta todellisuudessa ken¬ 
ties paljon kauemmin. Lopulta ei tämä tämmöinen tila kuitenkaan 
ollut Mardonioksesta edullista. Teebalaisct neuvoivat, että peräy¬ 
dyttäisiin Tebaihin ja koetettaisiin päästä päämaaliin lahjomisilla; 
ja samaa sanoi myöskin persialainen kenraali Artabazos, joka ei 
luottanut taisteluun. Mutta Mardonios ei ollut mokomasta mitään 
tietävinään. Ja vielä enemmän syytä vakavaan hyökkäykseen lie¬ 
nee hän saanut siitä, että, kuten hänelle ilmoitettiin, kreikkalaiset 
olivat päättäneet viedä laivastonsa suoraan Aasiaan, jolloin hänen 
paluulinjansa olisi voinut tulla katkaistuksi sieltä päin. Mardonios 
siis päätti kun päättikin ryhtyä ratkaisevaan taisteluun. Ja ensi 
aluksi hän saavutti menestystä. Persian ratsuväki sai haltuunsa 
spartalaisten vedenottopaikan, ja Pausaniaan täytyi siirtää jouk¬ 
konsa lähelle muutamia puroja Plataian kunnaitteri alapuolelle. 
Tämä siirtyminen, joka toimitettiin yöllä, tuntui Mardonioksesta 
paolta, hänen vielä päivän koittaessa huomatessaan, miten sparta¬ 
laiset jälkijoukot hajallisina seurasivat tovereitaan. Nyt hän lähetti 


02 


ratsuväkensä näiden kimppuun, nyt antoi hän persialaistensa kiito- 
juoksua rynnätä päälle, nyt seurasi näitä koko hänen armeijansa. 

Nyt näyttäytyi helleenien sotilaskuri koko loistossaan. Pausa- 
nias piti Peloponnesoksen pojat lujasti käsissään; he eivät liikku¬ 
neet paikaltaan, vaikka vasemmalle ja oikealle sateli nuolia tuiskuna 
ja moni urhoollinen helleeni heitti henkensä saamatta itseään puo¬ 
lustaa. »Uhrit eivät olleet suotuisat.» Vasta sitten, kun persialai¬ 
set polvistuivat, pistivät kilpensä maahan ja lähettivät nuolensa 
kilpivallista, »vasta silloin ojensi Pausanias kätensä Plataian Hcron- 
temppeliä kohden rukoillen voittoa, ja sillä hetkellä kävivät uhri- 
merkit suotuisiksi». Spartalaiset ja tegealaiset ryntäsivät hurjalla 
raivolla persialaisia vastaan, mursivat kilpivallin ja syöksivät peit- 
sensä vihollisten rintoihin. Nämä puolustautuivat mitä sitkeim¬ 
min, yrittivät väistää ja murtaa peitset, mutta heidän vastustuk¬ 
sensa oli voimaton tuota karaistua, hyvin koulutettua kreikkalaista 
hopliittijoukkoa vastaan, ja persialainen ratsuväki ei kyennyt siinä 
tanakassa käsikähmässä toveriaan auttamaan. Mardonios kaatui 
vieden mukaansa kuolemaan persialaisten ydinjoukon, toisten täy¬ 
tyi kääntyä pakoon. 

Tällä aikaa oli teebalaisten ratsuväen onnistunut murtautua 
kreikkalaisten keskustan läpi, mutta ateenalaiset vasemmalla sii¬ 
vellä hakkasivat teebalaisen jalkaväen maahan, ja loput Persian 
sotaväestä pakeni epäjärjestyksessä. Ratsuväki voi jotakuinkin 
turvata sen peraytymisretken, ja niin pelastui melkoinen osa sota¬ 
joukosta. Artabazos vei' sen Tessalian kautta takaisin Traakiaan. 
Persialaisten vallitetun leirin sitä vastoin ottivat kreikkalaiset väki- 
rynnäköllä ja hakkasivat maahan kaikki, jotka sieltä olivat suojaa 
etsineet. Äärettömät aarteet kultaa, hopeaa ja muita kalleuksia 
joutui helleenien sotasaaliiksi. »Kamppaus peitsen ja jousen välillä 
ratkesi edellisen eduksi mitä loistavimmalla tavalla, Hellaan vapai¬ 
den valtioiden itsetietoiset sotilaat olivat Aasian orjalaumoille näyt-' 
täneet, mikä henki oli maailman perivä.» Plataian taistelu pelasti 
ratkaisevasti Euroopan vapauden. 

Taistelu tanterelle rakensivat voittajat Zeus vapauttajalle altta¬ 
rin ja perustivat kamppailun muistoksi voittojuhlan, jota oli vie¬ 
tettävä joka neljäs vuosi. Sen johto ja hautojen hoito uskottiin 
plataialaisille, joille yhteisesti kaikkien puolesta luvattiin alue ja 
vapaus. Mutta sitten retkeiltiin Tebaihin, persialaisuuden pääma- 

jaan Hellaassa. Jonkin ajan piirityksen jälkeen luovuttivat kau¬ 
punkilaiset persialaisen puolueen johtajat,, aatelinsa päämiehet, liit¬ 
toutuneiden käsiin — näiden aatelismicsten omasta ehdotuksesta, 
jotka toivoivat voivansa lunastaa henkensä rahalla. Mutta he ereh¬ 
tyivät. Pausanias mestautti heidät. Sitten liittoarmeija hajaantui. 
Tessalialaisia turvasi heidän alueensa etäisyys ja laajuus liittoutu¬ 
neiden kostolta. 

Kuvaavana mielialalle, katsantotavalle ja sivistysastcelle kum¬ 
mallakin puolen mainitsemme Herodotokscn mukaan tässä Plataian 
taistelun päiviltä seuraavaa: 

Ennen taistelua pani muuan persialaismielinen teebalainen ni¬ 
meltä Attaginos toimeen komeat kemut, joihin hän oli kutsunut 
sekä teebalaisia että persialaisia. Näissä pidoissa aloitti muuan yl¬ 
häinen persialainen keskustelun erään helleeniläisen pöytätoverinsa 
kanssa ja sanoi aavistavansa, että heidän, persialaisten, kävisi huo¬ 
nosti taistelussa, että pöydässä nyt syövien ja juovien joukostakin 
vähän ajan päästä ainoastaan harvoja olisi elossa. Kun persialais¬ 
mielinen kreikkalainen tämän johdosta arveli, että Mardoniokselle, 
joka myös oli saapuvilla pidoissa, olisi ilmoitettava tämä varoittava 
aavistus, vastasi persialainen: »Ystäväni, mitä Jumala tahtoo ta¬ 
pahtuvaksi, sitä ci kenkään ihminen voi estää; ja sitä paitsi ei ku¬ 
kaan tahdo uskoa sitä, joka sanoo, mikä uskottavaa on. Monet per¬ 
sialaiset tämän tietävät, mutta me seuraamme virran mukana pa¬ 
kosta; ja ihmisen julmin kärsimys on se, että hän ymmärtää, mikä 
on oikeaa, eikä kuitenkaan hänen vallassaan ole toimia sen mu¬ 
kaan.» Oli siis kyllä jaloja persialaisia, jotka täysin käsittivät, että 
he olivat taistelemassa huonon asian puolesta, että oikeus oli Hel¬ 
laalla. Ja he aavistivat, että korkeampi aate oli perivä lopullisen 
voiton. 

Taistelun jälkeen, kun helleenit jo olivat täysin voittaneet vi¬ 
hollisensa, tuli eräs nainen voittajien luo. Hän oli Farandates ni¬ 
misen persialaisen ryöstörakastajatar, joka kuultuaan, miten hellee¬ 
nit olivat voittaneet, oli palvelijattarineen pukeutunut kauneim¬ 
piin vaatteisiinsa, koristautunut kalleimmilla helyillänsä ja nyt. etsi 
suojaa Pausaniaan luota. »Pelasta rukoileva palvelijataresi vankeu¬ 
den orjuudesta. Sillä sinä olet jo auttanut minua niin paljon, että 
olet kaatanut nämä ilkiöt, jotka eivät välittäneet jumalista. Olen 
Kos saarelta kotoisin. Sieltä he väkivaltaisesti minut ryöstivät.» 

Pausanias otti jalomielisesti onnettoman turviinsa ja jätti hänet 
eforien haltuun, hankkipa myöhemmin hänelle kodinkin Aiginan 
saarelta, jonne hän halusi päästä. 

Taistelun perästä ehdotti eräs ajattelematon aiginalainen, että 
Pausanias antaisi häpäistä Mardoniokscn ruumista, niinkuin Xerxes 
ja Mardonios olivat häpäisseet Leonid aa n ruumista Termopylain 
taistelun jälkeen; mutta suuttumuksella, inholla hylkäsi Pausanias 
tämän raa*an ehdotuksen lausuen, että senkaltaiset työt kuuluivat 
barbaareille eivätkä helleeneille. »Ja kiitä jumalia», sanoi hän lo¬ 
puksi ehdottajalle, »että pääset rangaistuksetta tiehesi». 

Sillä aikaa kuin Hellaan ja Persian maasotajoukot seisoivat vas¬ 
tatusten Plataian luona, meni kreikkalainen laivasto Leotykidaan 
johdossa, kauan maattuaan Samos saaren luona, salmen poikki Vä- 
hän-Aasian mannermaan rannikolle. Se oli uudestaan, tällä kertaa 
juuri samoslaisten aloitteesta, saanut kutsun tulla pelastamaan Joo¬ 
niaa. Ratkaisevana vaikuttimena lienee kuitenkin ollut jännitystila 
Plataian luona, josta helleenit tahtoivat tehdä lopun ja pakottaa 
Mardonioksen hyökkäykseen. 

Persian laivasto ankkuroi Samoksen luona, ja se oli vieläkin lu¬ 
vultaan kreikkalaista mahtavampi. Mutta se tunsi itsensä kykene¬ 
mättömäksi taisteluun tämän kanssa. Sillä ei siinä kylliksi, että 
Salamiin tappio vaikutti masentavasti, vaan joonialaisiin laivoihin 
ei ollut enää luottamista, ne voisivat mennä maanmiestensä puo¬ 
lelle. Ja niinpä päätettiin lähettää Persian laivaston tärkein osa, 
foinikialaiset laivat, kotiin, vetää loput maihin Mykalen luona, joka 
oli vastapäätä mannermaata, ja jäädä siihen vallituksiin. Ja tähän 
asettui myöskin se Persian maajoukko, jonka Xerxes, odotellessaan 
Sardeksessa sodan päättymistä, oli haalinut kokoon rannikon puo¬ 
lustukseksi, Sitä johti kenraali Tigranes. 

Nyt päättivät kreikkalaiset hyökätä. Sitä ennen purjehti Leo- 
tykidas laivallaan — kertoo Herodotos — niin lähelle persialaisten 
leiriä kuin mahdollista ja antoi huutavan airuen kautta kehoittaa 
joonialaisia luopumaan Persiasta, jakaen heille samassa tunnussanat. 
Sitten laskivat helleenit laivansa rannalle, persialaisten edes vastus¬ 
tamattakaan. Oli jo iltapäivä, ja rupesi leviämään huhu, että hel¬ 
leenit samana päivänä aamulla olivat voittaneet Plataian luona. 
Muuan airueensauva. oli löydetty rannalta ja tuonut siitä tiedon. 

»Ja kun tämä jumalansani oli lentänyt sotajoukon läpi, kävivät he 
rohkeampina rynnäkköön.» 

Persialaiset olivat petosta peläten osaksi riistäneet aseet heidän 
puolellaan nimellisesti ja virallisesti taistelevilta helleeneiltä, osaksi 
lähettäneet heitä luotansa muka vartioimaan leirille vieviä sivu¬ 
teitä. Mutta muutenkin vallitsi persialaisissa hämmennys ja seka¬ 
sorto, kenraalit olivat kuin puusta pudonneita; helleenien rohkeus 
ja merkillinen luottamus onneen oli saattanut heidät aivan pyörälle. 

Innostunein sotahuudoin karkasivat kreikkalaiset päälle, mur¬ 
sivat persialaisten kilpivallit ja hakkasivat heistä maahan komppa¬ 
nian toisensa perästä. Silloin tarttuivat Persian armeijan aseetto¬ 
mat helleenitkin kaatuneitten aseisiin ja kävivät maanmiestensä 
puolelle. Epätoivon raivolla piti persialainen ydinjoukko puoliaan 
hyvän aikaa, mutta lähti, kovasti vähentyneenä sekin, lopulta pa¬ 
koon. Tigranes oli kaatunut ja muutamat muutkin kenraalit, toi¬ 
set olivat käpälämäessä. 

Ja niin oli hävitetty Persian sotajoukko täälläkin. Kreikka¬ 
laiset polttivat sen vallit ja laivat. Ja kapinan kipinä leimahti jäl¬ 
leen iknituleen koko Jooniassa. Kaikkialla syöstiin tyrannit val¬ 
lasta, persialainen varusväki karkotettiin. Spartalaisia arvelutti Vä- 
hän-Aasian kreikkalaisten ottaminen helleeniläiseen liittoon; heidän 
niskoilleen tulisi varsin vaikea suojeluvelvollisuus. He ehdottivat 
sentahden, että joonialaiset siirtyisivät Vähästä-Aasiasta ja asettui¬ 
sivat hallitsevaksi luokaksi niihin kreikkalaisiin paikkakuntiin, 
jotka olivat kannattaneet Persiaa. Mutta ateenalaiset vastustivat 
tätä ja saivat toimeen, että ainakin toistaiseksi saaret otettiin liit¬ 
toon. 

Mykalen voiton jälkeen helleenien laivasto purjehti Hellespon- 
tokseen. Nähtyään, ettei Xerxeen siltoja enää ollut olemassa, pa¬ 
lasi Leotykidas peloponnesoslaisineen kotiin. Mutta ateenalaiset pi¬ 
tivät tehtävänään turvata maatansa uutta persialaista hyökkäystä 
vastaan, ja se tehtävä ei ollut heidän mielestään täydelleen suori¬ 
tettu, ennenkuin Euroopan puoleinen sillanpää, Sestos niminen kau¬ 
punki, olisi heidän hallussaan. Senpatähdcn he alkoivat piirittää 
sitä, ja siinä toimessa auttoivat heitä joonialaiset ja hellespontos- 
laiset miehistöt. Artabazos olisi kenties voinut Mardonioksen ar¬ 
meijan tähteillä avustaa piiritettyjä, mutta hän katsoi viisaam¬ 
maksi pelastaa joukkonsa Bosporos salmen poikki Vähän-Aasian 

pohjoisrannalle. Pieni persialainen varusväki Sestoksessa piti san¬ 
karillisen kestävästi puoliaan kokonaisen talven, syöden lopulta 
nahkanauhojakin, mutta lähti viimein nälästä nääntyneenä pakoon. 
Kaupunki antautui ateenalaisille. Osan pakenevia persialaisia löivät 
traakialaiset maahan, toiset joutuivat ateenalaisten käsiin, m.m. Iin- 
nanpäällikkö Artayktes, jonka Xantippos, Ateenan laivaston joh¬ 
taja, mestautti siitä syystä, että Artayktes mitä inhoittavimmalla 
tavalla oli häpäissyt erästä paikkakunnan kreikkalaista temppeliä. 
Keväällä v. 478 Xantippos vei voitokkaan attikalaisen laivaston 
takaisin Ateenan satamaan. 


KYMMENES LUKU. 

Loppukatsans. 

Aivan, kuulumatonta oli nyt tapahtunut. Aasian rajattoman 
yksinvaltiuden hyökkäys Eurooppaan suunnattomine orja-armei- 
joineen oli tullut torjutuksi innokkaan vastarinnan kautta, johon 
osallistui ainoastaan melkoisen vähäinen osa pienen Hellaan vapaata 
kansaa. Semmoinen tapaus oli omiaan muodostamaan käännekoh¬ 
dan maailman historiassa. Persian suurkuningas, Egyptin faaraoi¬ 
den, Assyrian hirmuhallitsijain, Meedian ja Babylonian yksinvaltiai¬ 
den perillinen, oli pitkät ajat ollut tämän historian keskipisteenä 
ja liikkeelle panevana voimana, hänen rypistäessään kulmiaan oli¬ 
vat kansat ja ihmiset vavisseet, hänen ja yksistään hänen armos¬ 
taan riippui jokaisen henki ja elämä, kansojen toiminta ja kehitys. 
Tämmöisen tilanteen vallitessa oli rohjennut ruveta pyrkimään his¬ 
torian maailman näyttämölle muuan mitätön merentakainen kansa. 
Se ei ottanut tunnustaakseen maailman hallitsijan ehdotonta her¬ 
ruutta. Sillä ei ollut edes omassa keskuudessaan mitään herraa, jota 
kaikki olisivat ehdottomasti totelleet, vaan ainoastaan omatekoinen 
laki, jonka voimasta jokainen yksityinen yhteiskunnan jäsen oli 
oma herransa. Semmoisen sopimattomasti järjestyneen kansan pyr¬ 
kimys vaikutusvaltaan oli kerrassaan ehkäistävä, se oli juuriaan 
myöten masennettava ja sen maa saatettava jumalaisen suurkunin¬ 
kaan valtapiiriin. Mikään vakava vastarinta tuskin tulisi kysy- 

myksecn. Eihän tuo näkymätön laki kykenisi ajamaan kot ään tap¬ 
peluun, ja niiden harvojen, jotka vapaaehtoisesti aseisiin tarttuisi¬ 
vat, nähtäisiin kyllä pian katuvaisina matelevan maailman hallit¬ 
sijan jalkojen juuressa. 

Mutta ratkaisu oli tapahtunut aivan päinvastaiseen suuntaan. 
Maailma oli kääntynyt nurin. Tuo mitätön kansa lakeineen va- 
pauksineen ei ainoastaan ollut uhkarohkeasti astunut historian suu¬ 
relle näyttämölle, vaan — eihän käynyt sitä enää kieltäminen — 
ottanut sen ohjakset käsiinsä. Tästä lähtien Eurooppa, Hellaan 
vapaan kansan edustamana, oli säätävä inhimillisen kehityksen ku¬ 
lun. Aasian vanhoillisine, ihmisten epävapauteen perustuvine vai- 
tioperiaateeineen olivat Hellaan mainehikkaat voitot tuominneet 
historialliseen mitättömyyteen. Hellas oikeusvaltion luojana katsoi 
halveksivasti sen olkapäiden ylitse valoisaa inhimillistä tulevai¬ 
suutta kohden. Osat olivat vaihtuneet. Aasia ei enää koskaan us¬ 
kaltaisi hyökkäystä Eurooppaa vastaan. 

Siinä niiden Kreikan—Persian taistelujen kauas kantava merki¬ 
tys, joista olemme yrittäneet antaa kuvauksen. Ne eivät lopulli¬ 
sesti päättyneet Mykalen taisteluun, mutta tarkoituksemme tässä 
ci oikeastaan ole ollut mennä pitemmälle, koska näet Persia hyök¬ 
kääjänä yhtä kaikki niissä lopullisesti masennettiin ja hyökkääjän 
osa siirtyi helleeneille, niinkuin varsinainen maailmanjohto ylimal- 
kain. 

Ainoastaan lyhyesti voimme kosketella asiain senjalkeista 
menoa. 

Ateena, jolle epäilemättä suurin kunnia Hellaan vapauden tur¬ 
vaamisesta tuli, kohosi vähitellen mahtavimmaksi valtioksi siellä 
ja viimein todelliseksi suurvallaksi. Temistokles ja Aristides toimi¬ 
vat yhdessä rakennuttaen muureja ja satamavarustuksia, ja valtio¬ 
sääntö sai uuden pykälän, jossa neljännen luokan kansalaisillekin 
turvattiin oikeus päästä kaikkiin valtion virkoihin. 

Keväällä v. 478 lähti kreikkalainen laivasto, jossa Ateenalla oli 
30, Pcloponnesoksella 20 alusta, hätyyttämään persialaisia näiden 
omilla saarilla, joista monta valloitettiin tai oikeammin vapautet¬ 
tiin. Johtajina retkellä olivat Plataian taistelun voittajat, Pausanias 
ja Aristides, sekä jälkimmäisen apulaisena Miltiadeen poika Kimon. 
Kun Pausanias rupesi osoittamaan röyhkeätä vallanhimoa, siirsivät 
liittoutuneet Spartalla olleen ylimmän johtovallan, hegemonian, 

7 — Helleenien taistelu. 

Ateenalle, joka laivastonsa suuruuden tähden olisi sen ansainnut 
ennenkin. Syntyi myös uusi meriliitto, jonka tarkoituksena oli 
Ateenan johdolla ahdistaa Persiaa. Yhteinen liittorahasto, jonka 
osuudet jäivät Ateenan määrättäviksi, säilytettiin Delos saarella, 
josta sitten koko liittokin sai nimensä, mutta muutettiin myöhem¬ 
min Ateenaan. Tämän liiton lähin tehtävä oli ajaa loputkin per¬ 
sialaiset pois Euroopasta. Sitä varten meni Kimon, jolle ateenalai¬ 
set olivat uskoneet sodan johdon, v. 476 laivastoineen ja sotajouk- 
koineen Traakian rannikolle, jossa persialaisilla vielä oli lukuisat 
linnoitukset hallussaan. Monet näistä antautuivat vastustamatta, 
Eion Strymon virran suussa vasta pitemmän piirityksen jälkeen, 
sitten kun sen uljas puolustaja Boges oli heittänyt parteensa jokeen 
ja itse etsinyt surmansa liekeistä. — Traakian retken perästä kään¬ 
nyttiin taas muutamia saaria ja Euboian Karystos nimistä kaupun¬ 
kia vastaan, jotka pakotettiin yhtymään liittoon. Seurasi sitten 
pitempi väliaika, jona sotatoimet lepäsivät, mutta Ateena vahvisti 
valtaansa liiton sisäpuolella kantaen raha- ja miehistoveroja sen 
yhteishyvän eduksi, jota se oli ottanut ajaakseen, ja muodostaen 
liiton eri jäsenkuntain valtiosäännöt omansa kaltaisiksi, jopa siviili¬ 
oikeudessakin ja siviiliprosessissa melkein kaikkialle asettaen Solonin 
lait. Tämä synnytti vakavaa vastarintaakin. Niinpä esim. Naxos 
saari, joka kieltäytyi tottelemasta liiton johtajaa, v. 4 67 pakotettiin 
sotavoimalla alamaisuuteen ja menetti rangaistukseksi kaiken itse¬ 
näisyytensä. 

Sitten lähti Kimon jälleen .vahvalla liittolaivastolla merelle 
suunnaten kulkunsa suorastaan Vähään-Aasiaan, Karian rannikolle. 
Ne kreikkalaiset kaupungit, jotka eivät vielä olleet päässeet va¬ 
paiksi, yhtyivät nyt liittoon; Kariani rantaseuduista valloitettiin 
monta. Suurten hyökkäysretkiensä niin surkeasti mentyä myttyyn 
oli Persia hervottomana katsellut helleenien etenemistä sen etäi- 
semmillä alueilla, antamatta apua varusjoukoilleen Traakiassa tai 
muualla. Nyt, kun Ateena uhkasi sitä näin läheltä, sen vanhoja 
aasialaisia omistuksia, täytyi yrittää vakavaa- vastarintaa. Persian 
hallitus kokosi vahvan sotajoukon ja 200 laivaa Vähän-Aasian 
etelärannikolle, joka välttamättömästi oli turvattava, Eyrymedon 
joen suuhun. Mutta Kimon, jonka laivat oli korjattu Temistok- 
leen tekemän uuden suunnitelman mukaan, karkasi päälle, ja per¬ 
sialaiset kärsivät taaskin perinpohjaisen tappion. Heidän maa- 

armeijansa voitettiin, heidän laivastostaan ajettiin toinen osa upok¬ 
siin, toinen vallattiin. Ääretön sotasaalis mukanaan palasi Kimon 
kotiin (v. 469). Vähässä-Aasiassa vasta vapautetut tai valloitetut 
alueet olivat turvatut vastaisilta hyökkäyksiltä Persian puolelta. 
Tämä rajattoman, ylvästelevän yksinvaltiuden maa orjistuneine 
alusmaineen oli muuttunut toisen luokan vallaksi, samalla kuin 
Ateena itsessään vapaiden liittolaistensa johtajana, etevän oikeus- 
ja vapaavaltion luojana oli kohonnut suurvallaksi. 

Sotatilaa Persian kanssa kesti vielä, ilman mainittavampia ta¬ 
pauksia, vuoteen 449 saakka, jolloin vihdoin, ateenalaisten saavu¬ 
tettua suuren viimeisen voiton Kypros saaren luona, lopullinen 
rauha solmittiin. Aigeian ja Propontis merten rannikot jäivät Atee¬ 
nan valtapiiriin. Helleenit idässä ja lännessä olivat vapaita ihmisiä. 

Tällöin oli jo Ateenan politiikan johtajana Perikles, aikansa 
suurin valtiomies, eheämuotoinen persoonallisuus sen sivistyksen 
kukkuloilla. Hän oli johtanut rauhanpuoluetta ja aikaansaanut 
nyt täydelleen tyydyttävän tuloksen neljäkymmentä vuotta kestä¬ 
neestä sotatilasta. Miten muuten puolueet Ateenassa näihin aikoi¬ 
hin olivat muodostuneet ja mitä kaikkea niiden ohjelmissa oli, 
emme voi ruveta esittelemään. Mainitsemme tässä vain, että kaik¬ 
kien muutosten rinnalla, joita kansanjohdossa oli tapahtunut, hal¬ 
litusmuoto oli kehittynyt entistäkin selvemmäksi kansanvallaksi. 
Niinpä Perikleen aikana kansankokouksella on täydelleen suve¬ 
reeni valta; se yksinään ratkaisee kaikki tärkeät asiat. Sen ojen- 
nusnuorana ovat ainoastaan lait, joiden tarkkaa noudattamista 
kaikki virkamiehet, neuvosto ja jokainen yksityinen kansalainen 
ovat velvolliset valvomaan. Mutta lain rajojen sisällä on kansa, 
deemos, täydelleen vapaa. Jos se tekee lainvastaisen päätöksen, niin 
ateenalaisen valtio-oikeuden mukaan vastuunalaisuus siveellisesti 
ja laillisesti koskee puhujia, jotka ovat sitä huonosti neuvoneet tai 
houkutelleet lainvastaisiin tai mielettömiin tekoihin. Myös on ole¬ 
massa virkamiehiä, joita voidaan syyttää siitä, että he ovat sallineet 
lainvastaisen äänestyksen. Virkamiehelle maksetaan palkat, jotta 
köyhäkin voi sellaiseksi pyrkiä. 

Perikleen aikaa sanotaan muutenkin Hellaan sivistyksen kukois- 
tusajaksi, ja totta tosiaan, Ateenan kulttuurikanta hänen päivinään 
hämmästyttää vielä jälkimaailmaakin. Feidiaan taideluomat, So¬ 
fokleen murhenäytelmät, Anaxagoraan ja Sokrateen syvämietteiset 

järkeisopit ovat sen eri haaroja. Vanha kansanuskontokin rupeaa 
horjumaan vapaasti miettivän ihmishengen kohotessa yhä korkeam¬ 
malle l , ja perustus on laskettu Platonin ja Aristoteleen suurenmoi¬ 
sille filosofisille järjestelmille, joista meidänkin aikamme korkein 
tiede yhä saa imeä siementävää ja kasvattavaa nestettä. 

Spartassa oli myös sodan päättyessä oikeusvaltio olemassa, 
mutta suppeampana. Senkään jäsenet eivät olleet riippuvaisia mis¬ 
tään muusta kuin Spartan laeista, mutta sen sijaan, että Ateenan 
lainsäädäntö vähitellen sai jalansijaa koko sen valtapiirissä, olivat 
Spartan lait voimassa ainoastaan sen alkuperäisellä alueella. Tässä 
seikassa pulikin itse asiassa sisäisin syy siihen välirikkoon, joka jo 
persialaissotien päättyessä oli tapahtunut Spartan ja Ateenan välillä 
ja joka viimein puhkesi pitkälliseen, n.s. Pcloponnesokscn sotaan. 
Tämän luonteena on näet ylimalkain, että Sparta, tuo tarkoin 
eristynyt vapaa sotilasvaltio, edustaa erikoisvaltioisuutta ja vanhoil¬ 
lisuutta, Ateena sitä vastoin edistyksen ja helleeniläisen valtioyhtei- 
syyden aatetta, jota se jo kauan on ajanut Hellaan onneksi ja — 
Persian turmioksi. 

Peloponnesoksen sota tietysti on aiheemme ulkopuolella. Mer¬ 
kitsemme tähän vain lyhyesti: Pikkuvaltioisuus, partikularismi, 
jota Sparta siinä edustaa vastoin Ateenan yhteisvaltioaatetta, on, 
kuten ennen olemme viittailleet,- jossain määrin hclleeniläisyyden 
elinehtoja samalla kuin se on sen varjopuoli. Sodan ensi tuloksena 
on tämän kanssa sopusoinnussa Spartan hegemonia, mutta se, jos 
mikään, on vapaille pikkuvaltioille sopimaton ja käy sortovallaksi. 
Lopputuloksena on yleinen hajaannus. Hellas semmoisenaan ei enää 
jaksa ylläpitää vanhaa itsenäisyyttä sisäisen eripuraisuuden takia. 
Hegemonia joutuu joksikin aikaa Tebaille, tuolle aikoinaan persia- 
laismieliselle yhteiskunnalle, joka nyt erään rajariidan ratkaisijaksi 
kutsuu Makedonian heimokuninkaan; ja niinpä viimein Kreikan 


1 Näinä murrosaikoina kohoaa myös naisen asema. Hän on tähän 
saakka Hellaassakin vaikuttanut melkein yksinomaan kodin piirissä, 
mutta Perikleen nerokas toinen puoliso Aspasia alkaa osallistua mies¬ 
tenkin seuraelämään ja harrastuksiin. —Että helleenien lait kaik¬ 
kialla ja kaikkina aikoina olivat sallineet ainoastaan yksivaimoisuuden, 
samalla kuin itämailla monivaimoisuus oli yleisenä sääntönä, sitä tar¬ 
vinnee meidän tuskin huomauttaa. 

hegemonia siirtyy Makedonialle (v. 338). Tämän kuningas on 
kuitenkin, niinkuin ainakin osa hänen makedonialaisiaankin, hel- 
leeniläisesti sivistynyt mies, ja monet helleenit ensi aluksi tuskin 
huomaavat vanhan valtiollisen itsenäisyyden raukeamista. Makedo¬ 
nian kuningas valitaan johtajaksi uuteen sotaan heikontunutta 
Persiaa vastaan; silla keskellä pikkuvaltioiden alituista eripurai¬ 
suutta on jonkinlaisena sovittavana kansallisena siteenä näiden vä¬ 
lillä ollut ajatus Persialle kostamisesta. Tämän aatteen toteuttaa 
Aleksanteri Suuri, jonka opettajana on Aristoteles. Persia kukis¬ 
tuu, ja hclleeniläinen kulttuuri perii maailman. Silloin tietysti 
jo on Ateenan suurvalta ja kaikkien noiden Hellaan vanhojen 
pikkuvaltioiden valtiollinen itsenäisyys mennyttä. Mutta vastainen 
Eurooppa perii sekin helleeniläisen sivistyksen ja löytää siitä sen 
varsinaisen ytimen, oikeusvaltion . 

Tämän suuren aatteen on täten Eurooppa perinyt helleeneiltä, 
jotka kerran ase kädessä pelastivat sen vapauden aasialaisen yksin¬ 
vallan hyökkäykseltä, — osoittaen samassa, että kunkin kansan 
juuri pulmallisimmalla ja tärkeimmällä hetkcllään tulee näyttää, 
minkä arvoinen se tässä maailmassa on. Ja omasta puolestaan kuol¬ 
lessaankin oli Hellas, joka kansalaisvapauden loi ja tähän perustu¬ 
van isänmaanrakkauden istutti ihmisiin, kirkastunut historian kor¬ 
keimpia tarkoituksi varten. Maratonin, Termopylain, Salamiin ja 
Plataian taistelut vaikuttavat vielä tänä päivänäkin johtavana aat¬ 
teena ihmiskunnan historiassa, samalla kuin Sofokleen, Salamis saa¬ 
ren voittojuhlassa tanssijan, ihanat murhenäytelmät kohottavat 
henkemme korkealle yksilön itsekkään elämän yläpuolelle. 







